
TITLUL | Dispoziţii generale 


CAPITOLUL | Cadrul de reglementare 


Art. 1. (1) Regulamentul - cadru de organizare și funcţionare a unităţilor de învățământ preuniversitar, denumit 
în continuare regulament, reglementează organizarea și funcţionarea unităților de învățământ preuniversitar, 
denumite în continuare unităţi de învățământ, în cadrul sistemului de învățământ din România, în conformitate 
cu prevederile legale în vigoare, și se aplică în toate unitățile de învățământ. 

(2) Unitatea de învățământ se organizează și funcționează în conformitate cu prevederile legislaţiei în vigoare, 
ale prezentului regulament, ale propriului regulament de organizare și funcționare și ale regulamentului intern. 
(3) În baza legislaţiei în vigoare și a prezentului regulament, Ministerul Apărării Naţionale emite reglementări 
specifice privind organizarea și funcționarea unităţilor de învățământ liceal și postliceal militar. (alineat introdus 
prin art. | pct. 1 din Ordinul M.E.N. nr. 3027/2018, în vigoare de la 22 ianuarie 2018) 


Art. 2. (1) În baza prezentului regulament, a actelor normative și/sau administrative cu caracter normativ care 
reglementează drepturile și obligațiile beneficiarilor primari ai educaţiei și ale personalului din unitățile de 
învățământ, precum și a contractelor colective de muncă aplicabile, unitățile de învățământ își elaborează 
propriul regulament de organizare și funcţionare. 

(2) Regulamentul de organizare și funcționare a unităţii de învățământ conţine reglementări cu caracter general, 
în funcţie de tipul acesteia, precum și reglementări specifice fiecărei unități de învățământ, în conformitate cu 
prevederile legale în vigoare. 

(3) Proiectul regulamentului de organizare și funcționare a unității de învățământ se elaborează de către un 
colectiv de lucru, coordonat de un cadru didactic. Din colectivul de lucru, numit prin hotărârea consiliului de 
administrație, fac parte și reprezentanți ai organizațiilor sindicale, ai părinţilor și ai elevilor desemnaţi de către 
consiliul reprezentativ al părinţilor/asociația părinţilor, respectiv de consiliul școlar al elevilor. 


(4) Proiectul regulamentului de organizare și funcționare a unității de învățământ, precum și modificările 
ulterioare ale acestuia se supun spre dezbatere în consiliul reprezentativ al părinților și asociaţiei părinților, acolo 
unde există, în consiliul școlar al elevilor și în consiliul profesoral, la care participă cu drept de vot și personalul 
didactic auxiliar și nedidactic. (alineat modificat prin art. | pct. 2 din Ordinul M.E.N. nr. 3027/2018, în vigoare de 
la 22 ianuarie 2018) 


(6) După aprobare, regulamentul de organizare și funcţionare a unităţii de învățământ se înregistrează la 
secretariatul unităţii. Pentru aducerea la cunoștința personalului unităţii de învățământ, a părinților și a elevilor, 
regulamentul de organizare și funcționare a unității de învățământ se afișează la avizier și, după caz, pe site-ul 
unităţii de învățământ. Educatoarele/Învățătorii/Institutorii/Profesorii pentru învățământul  preșcolar/primar/ 
Profesorii diriginți au obligația de a prezenta anual elevilor și părinţilor regulamentul de organizare și funcționare, 
la începutul anului școlar. Personalul unității de învățământ, părinții, tutorii sau susținătorii legali și elevii majori 
își vor asuma, prin semnătură, faptul că au fost informaţi referitor la prevederile regulamentului de organizare și 
funcționare a unității de învățământ. 

(7) Regulamentul de organizare și funcționare a unităţii de învățământ poate fi revizuit anual, în termen de cel 
mult 45 de zile de la începutul fiecărui an școlar sau ori de câte ori este nevoie. Propunerile pentru revizuirea 
regulamentului de organizare și funcționare a unităţii de învățământ se depun în scris și se înregistrează la 
secretariatul unității de învățământ, de către organismele care au avizat/aprobat regulamentul și vor fi supuse 
procedurilor de avizare și aprobare prevăzute în prezentul regulament. 

(8) Respectarea prevederilor regulamentului de organizare și funcționare a unităţii de învățământ este 
obligatorie. Nerespectarea regulamentului de organizare și funcționare a unităţii de învățământ constituie 
abatere și se sancţionează conform prevederilor legale. 

(9) Regulamentul intern al unității de învățământ conține dispozițiile obligatorii prevăzute la art. 242 din Legea 
nr. 53/2003 - Codul muncii, republicată, cu modificările și completările ulterioare, și în contractele colective de 
muncă aplicabile și se aprobă prin hotărâre a consiliului de administrație, după consultarea reprezentantilor 
organizațiilor sindicale care au membri în unitatea de învățământ, afiliate la federaţiile sindicale reprezentative 
la nivel de sector de activitate învățământ preuniversitar. 


CAPITOLUL II Principii de organizare și finalitățile învățământului preuniversitar 


Art. 3. (1) Unităţile de învățământ se organizează și funcționează pe baza principiilor stabilite în conformitate cu 
Legea educației naționale nr. 1/2011, cu modificările și completările ulterioare. 

(2) Conducerile unităților de învățământ își fundamentează deciziile pe dialog și consultare, promovând 
participarea părinţilor la viaţa școlii, respectând dreptul la opinie al elevului și asigurând transparenţa deciziilor 
și a rezultatelor, printr-o comunicare periodică, adecvată a acestora, în conformitate cu Legea educației 
naționale nr. 1/2011, cu modificările și completările ulterioare. 


[(*)] Art. 4. Unităţile de învățământ se organizează și funcționează independent de orice ingerințe politice sau 
religioase, în incinta acestora fiind interzise crearea și funcționarea oricăror formațiuni politice, organizarea și 
desfășurarea activităților de natură politică și prozelitism religios, precum și orice formă de activitate care încalcă 
normele de conduită morală și convietuire socială, care pun în pericol sănătatea, integritatea fizică sau psihică 
a copiilor/elevilor sau a personalului din unitate. (articol modificat prin art. | pct. 3 din Ordinul M.E.N. nr. 
3027/2018, în vigoare de la 22 ianuarie 2018) 


TITLUL II Organizarea unităților de învățământ 


CAPITOLUL | Rețeaua școlară 


Art. 5. Unităţile de învățământ autorizate să funcţioneze provizoriu/acreditate fac parte din rețeaua școlară 
națională, care se constituie în conformitate cu prevederile legale. 


Art. 6. (1) În sistemul naţional de învățământ, unitățile de învățământ autorizate să funcţioneze 
provizoriu/acreditate dobândesc personalitate juridică, în conformitate cu prevederile legislaţiei în vigoare. 
(2) Unitatea de învățământ preuniversitar cu personalitate juridică (PJ) are următoarele elemente definitorii: 


a) act de înființare - ordin de ministru/hotărâre a autorităților administrației publice locale sau județene (după 
caz)/hotărâre judecătorească/orice alt act emis în acest sens și care respectă prevederile legislației în vigoare; 
b) dispune de patrimoniu, în proprietate publică/privată sau prin administrare/comodat/închiriere (sediu, dotări 
corespunzătoare, adresă); 

c) cod de identitate fiscală (CIF); 

d) cont în Trezoreria Statului; 

e) ștampilă cu stema României și cu denumirea actualizată a Ministerului Educaţiei Naţionale și Cercetării 
Științifice, denumit în continuare ministerul, și cu denumirea exactă a unităţii de învățământ corespunzătoare 
nivelului maxim de învățământ școlarizat. 


(3) Fiecare unitate de învățământ cu personalitate juridică are conducere, personal și buget proprii, întocmește 
situațiile financiare, dispunând, în limitele și condiţiile prevăzute de legislaţia în vigoare, de autonomie 
instituțională și decizională. 

(4) Unitatea de învățământ fără personalitate juridică, subordonată unei unități de învățământ cu personalitate 
juridică, reprezentând un loc de desfășurare a activităţii acesteia, se numește structură școlară arondată (AR). 

Art. 7. În vederea creșterii calității educației și a optimizării gestionării resurselor, unitățile de învățământ și 
autoritățile administrației publice locale pot decide înființarea consorțiilor școlare, în conformitate cu legislația în 
vigoare. 


Art. 8. (1) Inspectoratele școlare stabilesc, pentru fiecare unitate administrativ - teritorială, după consultarea 
reprezentanților unităţilor școlare și a autorităților administraţiei publice locale, circumscripțiile școlare ale 
unităților de învățământ care școlarizează grupe și/sau clase de nivel preșcolar, primar și gimnazial, cu 
respectarea prevederilor legale. 

(2) Circumscripţia școlară este formată din totalitatea străzilor aflate în apropierea unității de învățământ și 
arondate acesteia, în vederea școlarizării preșcolarilor/elevilor din învățământul preşcolar, primar și gimnazial. 
(3) Unităţile de învățământ în cadrul cărora funcționează clase din învățământul obligatoriu școlarizează în 
învățământul primar și gimnazial, cu prioritate, în limita planului de școlarizare aprobat, elevii care au domiciliul 
în circumscripția școlară a unităţii de învățământ respective. Înscrierea se face în urma unei solicitări scrise din 
partea părintelui, tutorelui sau susţinătorului legal. 

(4) Părintele, tutorele sau susținătorul legal are dreptul de a solicita școlarizarea copilului la o altă unitate de 
învățământ cu clase de învățământ primar sau gimnazial decât cea la care domiciliul său este arondat. Înscrierea 
se face în urma unei solicitări scrise din partea părintelui, tutorelui sau susținătorului legal și se aprobă de către 
consiliul de administraţie al unității de învățământ la care se solicită înscrierea, în limita planului de școlarizare 
aprobat, după asigurarea școlarizării elevilor din circumscripția școlară a unităţii de învățământ respective. Prin 
excepție, înscrierea în clasa pregătitoare se face conform metodologiei specifice, elaborate de minister. 

(5) Unităţile de învățământ, pe baza documentelor furnizate de autoritățile locale și serviciul de evidenţă a 
populaţiei, au obligaţia de a face, anual, recensământul copiilor din circumscripţia școlară, care au vârsta 
corespunzătoare pentru înscrierea în învățământul preșcolar și primar. 


CAPITOLUL II Organizarea programului școlar 


Art. 9. (1) Anul școlar începe la 1 septembrie și se încheie la 31 august din anul calendaristic următor. 
(2) Structura anului școlar, respectiv perioadele de desfășurare a cursurilor, a vacanțelor și a sesiunilor de 
examene naționale se stabilesc prin ordin al ministrului educaţiei naţionale și cercetării științifice. 


[4 (3) În situaţii obiective, cum ar fi epidemii, intemperii, calamitati naturale, alte situații excepționale, cursurile 
școlare pot fi suspendate pe o perioadă determinată. (alineat modificat prin art. | pct. 4 din Ordinul M.E.N. nr. 
3027/2018, în vigoare de la 22 ianuarie 2018) 

(4) Suspendarea cursurilor se poate face, după caz: 

a) la nivelul unității de învățământ - la cererea directorului, în baza hotărârii consiliului de administrație al unităţii, 
cu aprobarea inspectorului școlar general; 

b) la nivelul grupurilor de unități de învățământ din același județ/municipiul București - la cererea inspectorului 
școlar general, cu aprobarea ministerului; 

c) la nivel regional sau național, după consultarea reprezentanţilor federațiilor sindicale reprezentative la nivel 
de sector de activitate învățământ preuniversitar, prin ordin al ministrului educaţiei naționale și cercetării 
științifice. 


(5) Suspendarea cursurilor este urmată de măsuri privind parcurgerea integrală a programei școlare până la 
sfârșitul semestrului, respectiv al anului școlar, stabilite de consiliul de administraţie al unității de învățământ și 
comunicate instituției care a aprobat suspendarea cursurilor. 


Art. 10. (1) În perioada vacantelor școlare, unitățile de învățământ cu nivel preșcolar pot organiza, separat sau 
în colaborare, activități educative cu copiii, în baza hotărârii consiliului de administrație al fiecăreia, care aprobă 

și costurile de hrană, cu respectarea drepturilor prevăzute de legislația în vigoare și de contractele colective de 
muncă aplicabile pentru tot personalul unității. 

(2) În vederea participării la activităţile educative menţionate la alin. (1), părinții și unitatea de învățământ încheie 
act adițional la contractul educaţional prevăzut în anexa la prezentul regulament. 


Art. 11. K} (1) În unităţile de învățământ, cursurile se pot organiza în forma de învățământ cu frecvență sau în 
forma de învățământ cu frecvență redusă; în unitățile de învățământ care școlarizează în învățământul 
profesional și tehnic, cursurile se pot organiza și în forma de învățământ dual. (alineat modificat prin art. | pct. 5 
din Ordinul M.E.N. nr. 3027/2018, în vigoare de la 22 ianuarie 2018) 

(2) Forma de învățământ cu frecvenţă poate fi organizată în program de zi sau seral. 

(3) Învățământul primar funcţionează, de regulă, în programul de dimineaţă. Pentru unitățile de învățământ care 
funcționează în cel puţin două schimburi, programul este stabilit de consiliul de administraţie al unităţii de 
învățământ. 

(4) Cursurile pentru elevii din clasa pregătitoare și din clasele | și a II - a nu vor începe înainte de ora 8,00 și nu 
se vor termina mai târziu de ora 14,00. 

(5) În învățământul primar, ora de curs este de 45 de minute, cu o pauză de 15 minute după fiecare oră și o 
pauză de 20 de minute după cea de-a doua oră de curs. La clasa pregătitoare și la clasa |, activităţile de predare 
- învăţare - evaluare acoperă 30 - 35 de minute, restul de timp fiind destinat activităţilor liber - alese, recreative. 
(6) În situaţiile în care clasele din învățământul primar funcționează împreună cu alte clase din nivelurile 
superioare de învățământ, ora de curs este de 50 de minute, iar în ultimele cinci minute se organizează activități 
de tip recreativ. 

(7) Pentru clasele din învățământul gimnazial, liceal, profesional și din învățământul postliceal, ora de curs este 
de 50 de minute, cu o pauză de 10 minute după fiecare oră; după a treia oră de curs se poate stabili o pauză 
de 15 - 20 de minute. 

(8) În situaţii speciale, pe o perioadă determinată, durata orelor de curs și a pauzelor poate fi modificată, la 
propunerea motivată a directorului, în baza hotărârii consiliului de administraţie al unității de învățământ, cu 
informarea inspectoratului școlar. 


Art. 12. (1) Durata și structura anului de studiu, alcătuirea schemei orare, precum și organizarea procesului de 
învățământ în cadrul programului "A doua șansă" sunt reglementate prin metodologie specifică, aprobată prin 
ordin al ministrului educației naţionale și cercetării științifice. 

(2) În urma analizei de nevoi întreprinse de consiliul de administraţie, privind resursele existente (umane, 
financiare și materiale) din unitatea de învățământ, o comisie propune o ofertă sub formă de pachete 
educaţionale pentru programul "Școala după școală", conform metodologiei aprobate prin ordin al ministrului 
educației naționale și cercetării științifice. Programul "Școala după școală" se organizează prin decizia consiliului 
de administrație al unității de învățământ, cu avizul inspectoratului școlar. 


CAPITOLUL III Formațiunile de studiu 


(2) In situaţii excepționale, pe baza unei justificări corespunzătoare din partea consiliului de administraţie al 
unităţii de învățământ, unităţile de învățământ pot organiza formaţiuni de studiu sub efectivul minim sau peste 
efectivul maxim, cu aprobarea consiliului de administraţie al inspectoratului școlar. În această situație, consiliul 
de administrație al unităţii de învățământ are posibilitatea de a consulta și consiliul clasei, în vederea luării 
deciziei. 

(3) În localităţile în care există cerere pentru forma de învățământ în limba maternă a unei minorităţi naţionale, 
efectivele formațiunilor de studiu pot fi mai mici decât minimul prevăzut de lege, la solicitarea conducerii unității 

de învățământ. Decizia privind înființarea și funcționarea acestor formațiuni de studiu aparține ministerului, după 
consultarea consiliului de administrație al unităţii de învățământ respective. 

(4) Activitatea de învățământ în regim simultan se reglementează prin ordin al ministrului educaţiei naţionale și 
cercetării științifice. 

(5) Ministerul stabilește, prin reglementări specifice, disciplinele de învățământ/modulele la care predarea se 
face individual sau pe grupe de elevi. 


[*)] (6) În situaţii temeinic motivate, în unitățile de învățământ liceal și profesional în care numărul de elevi de la 
o specializare/un domeniu de pregătire profesională este insuficient pentru alcătuirea unei clase, se pot organiza 
clase cu dublu profil sau dublă specializare/calificare. În unităţile de învățământ care școlarizează elevi în 
învățământ profesional și tehnic dual, în care numărul de elevi de la o specializare/un domeniu de pregătire 
profesională este sub efectivele prevăzute în Legea educației naționale nr. 1/2011, cu modificările și completările 
ulterioare, se pot organiza clase cu maximum trei grupe cu calificări diferite. (alineat modificat prin art. | pct. 6 
din Ordinul M.E.N. nr. 3027/2018, în vigoare de la 22 ianuarie 2018) 

(7) Clasele menţionate la alin. (6) se organizează pentru profiluri/domenii de pregătire/specializări/calificări la 
care disciplinele generale sunt comune, la solicitarea consiliului de administraţie al unității de învățământ, cu 
avizul inspectoratului școlar și aprobarea ministerului. 

(8) La disciplinele comune pentru toți elevii claselor menţionate la alin. (6), activitatea se desfășoară cu toată 
clasa, iar la disciplinele/modulele de specialitate activitatea se desfășoară pe grupe. 

(9) Consiliul de administraţie poate decide constituirea de grupe pentru elevi care optează pentru aceleași 
opționale, în conformitate cu prevederile Statutului elevului, cu încadrarea în numărul de norme aprobat. 


Art. 14. (1) Învățământul special și special integrat pentru preșcolarii/elevii cu deficiențe ușoare și moderate sau 
grave/profunde/severe/asociate se organizează individual, pe grupe sau clase cu efective stabilite prin lege, în 
funcţie de tipul și de gradul deficienței. 

(2) Pentru fiecare preșcolar/elev cu deficiențe grave/profunde/severe/asociate orientat de către centrul judeţean 
de resurse și asistență educaţională/Centrul Municipiului București de Resurse și Asistență Educaţională pentru 
învățământul de masă, efectivele existente ale claselor se diminuează cu 3 preșcolari/elevi. 


Art. 15.[()] (1) La înscrierea în învățământul gimnazial, liceal, profesional, inclusiv învățământ profesional și 
tehnic dual, se asigură, de regulă, continuitatea studiului limbilor moderne, ținând cont de oferta educaţională a 
unității de învățământ. (alineat modificat prin art. | pct. 7 din Ordinul M.E.N. nr. 3027/2018, în vigoare de la 22 
ianuarie 2018) 

(2) Conducerea unității de învățământ constituie, de regulă, formațiunile de studiu astfel încât elevii din aceeași 
formaţiune de studiu să studieze aceleași limbi străine. 

(3) În unităţile de învățământ în care constituirea formațiunilor de studiu nu se poate face cu respectarea 
prevederilor alin. (2), conducerile unităţilor de învățământ asigură în program un interval orar care să permită 
cuplarea mai multor clase la studiul limbilor moderne. 

(4) În situaţii temeinic motivate, la solicitarea scrisă a părinţilor sau a elevilor majori, consiliul de administrație 
poate hotărî inversarea ordinii de studiere a limbilor moderne sau schimbarea lor. 

(5) În cazurile menţionate la alin. (4), conducerea unității de învățământ, în interesul superior al elevului, poate 
să asigure un program de sprijin al elevilor care nu au studiat limba modernă respectivă sau nu se află la același 
nivel de studiu cu ceilalți elevi din clasă/grupă, cu încadrarea în bugetul unității de învățământ. 

TITLUL III Managementul unităţilor de învățământ 


CAPITOLUL | Dispoziţii generale 


Art. 16. (1) Managementul unităţilor de învățământ cu personalitate juridică este asigurat în conformitate cu 
prevederile legale. 

(2) Unitatea de învățământ cu personalitate juridică este condusă de consiliul de administraţie, de director și, 
după caz, de directori adjuncti. 


I} (3) Pentru îndeplinirea atribuţiilor ce îi revin, conducerea unității de învățământ se consultă, după caz, cu 
toate organismele interesate: consiliul profesoral, reprezentanţii organizațiilor sindicale afiliate federațiilor 
sindicale reprezentative la nivel de sector de activitate învățământ preuniversitar, care au membri în unitate, 
consiliul reprezentativ al părinților și asociația părinților, acolo unde există, consiliul școlar al elevilor, sucursalele 
asociațiilor reprezentative ale elevilor, acolo unde este cazul, autoritățile administrației publice locale, precum și 
cu reprezentanţii operatorilor economici implicaţi în susținerea învățământului profesional și tehnic și/sau în 
desfășurarea instruirii practice a elevilor. (alineat modificat prin art. | pct. 8 din Ordinul M.E.N. nr. 3027/2018, în 
vigoare de la 22 ianuarie 2018) 


Art. 17. Consultanta și asistenţa juridică pentru unităţile de învățământ se asigură, la cererea directorului, de 
către inspectoratele școlare, prin consilierul juridic. 


CAPITOLUL II Consiliul de administrație 


Art. 18. (1) Consiliul de administraţie este organ de conducere al unității de învățământ. 

(2) Consiliul de administrație se organizează și funcționează conform Metodologiei - cadru de organizare și 
funcționare a consiliului de administraţie din unitățile de învățământ, aprobată prin ordin al ministrului educației 
naționale și cercetării științifice. 


I} (3) Directorul unităţii de învățământ de stat este președintele consiliului de administrație, cu excepția 
unităților de învățământ preuniversitar cu personalitate juridică care școlarizează exclusiv în învățământ 
profesional și tehnic cu o pondere majoritară a învățământului dual, în care președintele consiliului de 
administraţie este ales dintre membrii acestuia cu majoritate simplă a voturilor. (alineat modificat prin art. | pct. 
9 din Ordinul M.E.N. nr. 3027/2018, în vigoare de la 22 ianuarie 2018) 

(4) Pentru unităţile de învățământ particular și confesional, conducerea consiliului de administraţie este asigurată 
de persoana desemnată de fondatori. 

(5) Cadrele didactice care au copii în unitatea de învățământ nu pot fi desemnate ca membri reprezentanți ai 
părinţilor în consiliul de administraţie al unităţii de învățământ, cu excepția situaţiei în care consiliul reprezentativ 
al părinţilor și asociația de părinţi, acolo unde există, nu pot desemna alţi reprezentanți. (alineat introdus prin 
art. | pct. 10 din Ordinul M.E.N. nr. 3027/2018, în vigoare de la 22 ianuarie 2018) 


Art. 19. (1) La ședințele consiliului de administraţie participă, de drept, cu statut de observatori, reprezentanții 
organizațiilor sindicale reprezentative la nivel de sector de activitate învățământ preuniversitar din unitatea de 
învățământ. 

(2) La ședințele consiliului de administraţie în care se dezbat aspecte privind elevii, președintele consiliului de 
administrație are obligația de a convoca reprezentantul consiliului școlar al elevilor, care are statut de observator. 
(3) Reprezentantul elevilor din liceu și din învățământul postliceal participă la toate ședințele consiliului de 
administrație, având statut permanent, cu drept de vot, conform procedurii de alegere a elevului reprezentant în 
consiliul de administraţie al unităţilor de învățământ preuniversitar, aprobată prin ordin al ministrului educației 
naționale și cercetării științifice. 


COLEGIUL NAȚIONAL “LUCIAN BLAGA” SEBEŞ 


W MINISTERUL 515800 STR. CĂLUGĂRENI NR. 49 % 
| EDUCAȚIEI TEL. 0258-731217 FAX. 0258-730756 E 
NAȚIONALE ROMÂNIA colb.sebesGmail.albanet.ro OTAN notă 


http:/www.cnlb.ro 


CAPITOLUL III Directorul 


Art. 20. (1) Directorul exercită conducerea executivă a unității de învățământ, în conformitate cu legislaţia privind 
învățământul în vigoare, cu hotărârile consiliului de administraţie al unității de învățământ, precum și cu 
prevederile prezentului regulament. 

(2) Funcţia de director în unitățile de învățământ de stat se ocupă, conform legii, prin concurs public, susținut de 
către cadre didactice titulare, membre ale corpului național de experţi în management educaţional. Concursul 
pentru ocuparea funcţiei de director se organizează conform metodologiei aprobate prin ordin al ministrului 
educației naţionale și cercetării științifice. 

(3) Pentru asigurarea finanțării de bază, a finanțării complementare și a finanțării suplimentare, după 
promovarea concursului, directorul încheie contract de management administrativ - financiar cu primarul unității 
administrativ - teritoriale în a cărei rază teritorială se află unitatea de învățământ, respectiv cu președintele 
consiliului județean, pentru unitățile de învățământ special. Modelul - cadru al contractului de management 
administrativ - financiar este anexă la metodologia prevăzută la alin. (2). 

(4) Directorul încheie contract de management educaţional cu inspectorul școlar general. Modelul - cadru al 
contractului de management educaţional este anexă la metodologia prevăzută la alin. (2). 

(5) Pe perioada exercitării mandatului, directorul nu poate deţine, conform legii, funcția de președinte sau 
vicepreședinte în cadrul unui partid politic, la nivel local, județean sau naţional. 

(6) În unităţile de învățământ cu predare și în limbile minorităţilor naţionale, unul dintre directori este un cadru 
didactic din rândul minorităţii respective. Respectarea criteriilor de competență profesională este obligatorie. 
(7) În unităţile de învățământ cu predare în limbile minorităților naţionale, în care există și clase cu predare în 
limba română, unul dintre directori este un cadru didactic care nu aparține minorităților și care predă în limba 
română. 


[(*)] (8) Directorul unității de învățământ de stat poate fi eliberat din funcție la propunerea motivată a consiliului 
de administraţie al inspectoratului școlar, la propunerea a 2/3 dintre membrii consiliului de administraţie al unităţii 
de învățământ sau la propunerea consiliului profesoral, cu votul a 2/3 dintre membri. În această ultimă situație 
este obligatorie realizarea unui audit de către inspectoratul școlar. Rezultatele auditului se analizează în consiliul 
de administraţie al inspectoratului școlar. În funcţie de hotărârea consiliului de administrație al inspectoratului 
școlar, inspectorul școlar general emite decizia de eliberare din funcţie a directorului unității de învățământ. 
Hotărârea revocării directorului unităţii de învățământ preuniversitar cu personalitate juridică care școlarizează 
exclusiv în învățământ profesional și tehnic cu o pondere majoritară a învățământului dual se ia prin vot secret 
de către 2/3 din membrii consiliului de administraţie. (alineat modificat prin art. | pct. 11 din Ordinul M.E.N. nr. 
3027/2018, în vigoare de la 22 ianuarie 2018) 

(9) Directorul unității de învățământ particular și confesional poate fi eliberat din funcţie, la propunerea consiliului 
de administraţie, cu votul a 2/3 din membrii săi, prin decizia persoanei juridice fondatoare. 

(10) În cazul vacantării funcţiilor de director și director adjunct din unitățile de învățământ, conducerea interimară 
este asigurată, până la organizarea concursului, dar nu mai târziu de sfârșitul anului școlar, de un cadru didactic 
titular, numit prin detașare în interesul învățământului, prin decizia inspectorului școlar general, în baza avizului 
consiliului de administraţie al inspectoratului școlar, cu posibilitatea consultării Consiliului profesoral și cu acordul 
scris al persoanelor solicitate. 


Art. 21. (1) În exercitarea funcţiei de conducere executivă, directorul are următoarele atribuții: 

a) este reprezentantul legal al unității de învățământ și realizează conducerea executivă a acesteia; 

b) organizează întreaga activitate educaţională; 

c) răspunde de aplicarea legislației în vigoare, la nivelul unităţii de învățământ; 

d) asigură corelarea obiectivelor specifice unității de învățământ cu cele stabilite la nivel naţional și local; 

e) coordonează procesul de obținere a autorizaţiilor și avizelor legale necesare funcționării unității de 
învățământ; 

f) asigură aplicarea și respectarea normelor de sănătate și de securitate în muncă; 

g) încheie parteneriate cu operatorii economici pentru asigurarea instruirii practice a elevilor; 


[9] h) prezintă anual raportul asupra calităţii educaţiei din unitatea de învățământ; raportul este prezentat în 
fața consiliului de administrație, a consiliului profesoral, în fața comitetului reprezentativ al părinţilor și a 
conducerii asociației de părinţi, acolo unde există; raportul este adus la cunoștința autorităților administrației 
publice locale și a inspectoratului școlar județean/al municipiului București și postat pe site-ul unității școlare, în 
măsura în care există, în termen de maximum 30 de zile de la data începerii anului școlar. (literă modificată prin 
art. | pct. 12 din Ordinul M.E.N. nr. 3027/2018, în vigoare de la 22 ianuarie 2018) 


(2) În exercitarea funcției de ordonator de credite, directorul are următoarele atribuții: 


a) propune consiliului de administrație, spre aprobare, proiectul de buget și raportul de execuţie bugetară; 
b) răspunde de încadrarea în bugetul aprobat al unității de învățământ; 

c) face demersuri de atragerea de resurse extrabugetare, cu respectarea prevederilor legale; 

d) răspunde de gestionarea bazei materiale a unității de învățământ. 


(3) În exercitarea funcției de angajator, directorul are următoarele atribuții: 


a) angajează personalul din unitate prin încheierea contractului individual de muncă; 

b) întocmește, conform legii, fișele posturilor pentru personalul din subordine; 

c) răspunde de evaluarea periodică, formarea, motivarea personalului din unitate; 

d) propune consiliului de administrație vacantarea posturilor, organizarea concursurilor pe post și angajarea 
personalului; 

e) îndeplinește atribuţiile prevăzute de Metodologia - cadru privind mobilitatea personalului didactic din 
învățământul preuniversitar, precum și atribuţiile prevăzute de alte acte normative, elaborate de minister. 


(4) Alte atribuţii ale directorului sunt: 


a) propune inspectoratului școlar, spre aprobare, proiectul planului de școlarizare, avizat de consiliul de 
administrație; 


[(*)] b) coordonează activitatea de elaborare a ofertei educaţionale a unităţii de învățământ și o propune spre 
aprobare consiliului de administrație; prin excepție, în unităţile de învățământ preuniversitar care școlarizează 
elevi exclusiv în învățământ profesional și tehnic cu o pondere majoritară a învățământului dual, directorul 
aprobă curriculumul în dezvoltare locală; (literă modificată prin art. | pct. 13 din Ordinul M.E.N. nr. 3027/2018, 
în vigoare de la 22 ianuarie 2018) 

c) coordonează activitatea de colectare a datelor statistice pentru sistemul naţional de indicatori pentru educație, 
pe care le transmite inspectoratului școlar și răspunde de introducerea datelor în Sistemul informatic integrat al 
învățământului din România (SIIIR); 


e) coordonează activitatea de recenzare a copiilor/elevilor din circumscripţia școlară, în cazul unităților de 
învățământ preşcolar, primar și gimnazial; 


g) elaborează proiectul de încadrare cu personal didactic de predare, precum și statul de personal didactic 
auxiliar și nedidactic și le supune, spre aprobare, consiliului de administraţie; 


10 

i) emite, în baza hotărârii consiliului de administrație, decizia de numire a cadrului didactic, membru al consiliului 
clasei, care preia atribuțiile profesorului diriginte, în condiţiile în care acesta este indisponibil pentru o perioadă 
de timp, din motive obiective; 

j) numește, în baza hotărârii consiliului de administrație, coordonatorii structurilor arondate, din rândul cadrelor 
didactice - de regulă, titulare - care își desfășoară activitatea în structurile respective; 


m) aprobă graficul serviciului pe școală al personalului didactic; atribuţiile acestuia sunt precizate în regulamentul 
de organizare și funcționare a unităţii de învățământ; 

n) propune consiliului de administrație, spre aprobare, calendarul activităţilor educative al unității de învățământ; 
0) aprobă graficul desfășurării lucrărilor scrise semestriale; 

p) emite, în baza hotărârii consiliului de administraţie, decizia de aprobare a regulamentelor de funcţionare ale 
cercurilor, asociațiilor științifice, tehnice, sportive și cultural - artistice ale elevilor din unitatea de învățământ; 

q) elaborează instrumente interne de lucru, utilizate în activitatea de îndrumare, control și evaluare a tuturor 
activităților, care se desfășoară în unitatea de învățământ și le supune spre aprobare consiliului de administraţie; 
r) asigură, prin șefii catedrelor și responsabilii comisiilor metodice, aplicarea planului de învățământ, a 
programelor școlare și a metodologiei privind evaluarea rezultatelor școlare; 

s) controlează, cu sprijinul șefilor de catedră și responsabililor comisiilor metodice, calitatea procesului instructiv 
- educativ, prin verificarea documentelor, prin asistenţe la ore și prin participări la diverse activități educative 
extracurriculare și extrașcolare; 

t) monitorizează activitatea de formare continuă a personalului din unitate; 

u) monitorizează activitatea cadrelor didactice debutante și sprijină integrarea acestora în colectivul unității de 
învățământ; 

v) aprobă asistenţa la orele de curs sau la activităţi educative școlare și extraşcolare, a responsabililor de catedră 
și responsabililor de comisii metodice, cu respectarea prevederilor legale în vigoare; 

w) consemnează zilnic în condica de prezenţă absenţele și întârzierile personalului didactic și a salariaţilor de 
la programul de lucru; 

x) își asumă, alături de consiliul de administraţie, răspunderea publică pentru performanţele unităţii de 
învățământ; 

y) numește și controlează personalul care răspunde de ștampila unității de învățământ; 

Z) răspunde de arhivarea documentelor oficiale și școlare; 

aa) răspunde de întocmirea, eliberarea, reconstituirea, anularea, completarea și gestionarea actelor de studii, 
precum și de întocmirea, eliberarea, reconstituirea, anularea, completarea, modificarea, rectificarea și 
gestionarea documentelor de evidență școlară; 

bb) aprobă procedura de acces în unitatea de învățământ a persoanelor din afara acesteia, inclusiv de către 
reprezentanții mass - media, în condițiile stabilite prin regulamentul de organizare și funcționare al unității de 
învățământ. Reprezentanții instituţiilor cu drept de îndrumare și control asupra unităților de învățământ, precum 
și persoanele care participă la procesul de monitorizare și evaluare a calității sistemului de învățământ au acces 
neîngrădit în unitatea de învățământ. 

cc) asigură implementarea hotărârilor consiliului de administraţie. Propune consiliului de administrație anularea 
hotărârilor acestuia care contravin vădit dispoziţiilor legale în vigoare și informează inspectoratul școlar despre 
aceasta. (literă introdusă prin art. | pct. 14 din Ordinul M.E.N. nr. 3027/2018, în vigoare de la 22 ianuarie 2018) 


(5) Directorul îndeplinește alte atribuţii stabilite de către consiliul de administraţie, potrivit legii, și orice alte 
atribuții rezultând din prevederile legale în vigoare și contractele colective de muncă aplicabile. 

(6) Pentru realizarea atribuţiilor sale, directorul se consultă cu reprezentanții organizaţiilor sindicale 
reprezentative la nivel de sector de activitate învățământ preuniversitar care au membri în unitatea de 
învățământ și/sau, după caz, cu reprezentanții salariaților din unitatea de învățământ, în conformitate cu 
prevederile legale. 


[()] (7) Directorul are obligația de a delega atribuțiile către directorul adjunct sau către un alt cadru didactic, 
membru al consiliului de administraţie, în situația imposibilității exercitării acestora. Neîndeplinirea acestei 
obligații constituie abatere disciplinară și se sancţionează conform legii. În situații excepţionale (accident, boală 
și altele asemenea) în care directorul nu poate delega atribuțiile, directorul adjunct sau un alt cadru didactic, 
membru al consiliului de administrație, desemnat anterior pentru astfel de situații de către acesta, preia atribuţiile 
directorului. (alineat modificat prin art. | pct. 15 din Ordinul M.E.N. nr. 3027/2018, în vigoare de la 22 ianuarie 
2018) 


Art. 22. În exercitarea atribuţiilor și a responsabilităților stabilite în conformitate cu prevederile art. 21, directorul 
emite decizii și note de serviciu. 


Art. 23. (1) Drepturile și obligațiile directorului unității de învățământ sunt cele prevăzute de legislaţia în vigoare, 
de prezentul regulament, regulamentul de organizare și funcţionare a unităţii de învățământ, de regulamentul 
intern și de contractele colective de muncă aplicabile. 

(2) Perioada concediului anual de odihnă al directorului se aprobă de către inspectorul școlar general. 


CAPITOLUL IV Directorul adjunct 


Art. 24. (1) În activitatea sa, directorul poate fi ajutat de unul, doi sau trei directori adjuncti aflaţi în subordinea 
sa directă. 

(2) Numărul directorilor adjuncti se stabilește în conformitate cu normele metodologice elaborate de minister și 
cu alin. (1) al prezentului articol. 

(3) Se poate numi un director adjunct, pentru: 


a) unităţile de învățământ de nivel primar și/sau gimnazial care au peste 30 de formaţiuni de studiu; 

b) unitățile de învățământ primar și/sau gimnazial care au între 20 și 30 de clase și îndeplinesc una dintre 
condițiile: au cel puţin 10 clase inclusiv din învățământul primar și/sau grupe din învățământul preșcolar sau au 
secții cu predare în limbile minorităţilor într-o unitate școlară cu predare în limba română sau au secţii cu predare 
în limba română într-o unitate școlară cu predare într-o limbă a minorităților; 

c) unităţile de învățământ primar și/sau gimnazial care au între 20 și 30 de clase și au internat și cantină; 

d) unitățile de învățământ liceal/postliceal care au peste 25 de clase; 

e) unitățile de învățământ liceal/postliceal care au între 20 și 25 de clase și îndeplinesc una din condiţiile: au cel 
puțin 10 clase din învățământul primar și/sau grupe din învățământul preşcolar sau au secții cu predare în limbile 
minorităților într-o unitate școlară cu predare în limba română sau au secții cu predare în limba română într-o 
unitate școlară cu predare într-o limbă a minorităților; 

f) unităţile de învățământ liceal/postliceal care au între 20 și 25 de clase și au internat și cantină. 


(4) Se pot numi doi directori adjuncti pentru unităţile de învățământ de nivel gimnazial, liceal sau postliceal care 
funcţionează cu peste 50 de formaţiuni de studiu. 

(5) Se pot numi trei directori adjuncţi pentru unităţile de învățământ de nivel gimnazial, liceal sau postliceal care 
funcţionează cu peste 70 de formațiuni de studiu sau cu peste 70 de formaţiuni de studiu din învățământul 
antepreșcolar și preșcolar. 

Art. 25. (1) Funcţia de director adjunct al unității de învățământ de stat se ocupă, conform legii, prin concurs 
public, susținut de către cadre didactice titulare, membre ale corpului naţional de experţi în management 
educațional. Concursul pentru ocuparea funcției de director adjunct se organizează conform metodologiei 
aprobate prin ordin al ministrului educației naționale și cercetării științifice. 


[9] (2) Directorul adjunct al unităţii de învățământ de stat poate fi eliberat din functie la propunerea motivată a 
consiliului de administraţie al inspectoratului școlar, la propunerea a 2/3 dintre membrii consiliului de 
administrație al unităţii de învățământ sau la propunerea consiliului profesoral, cu votul a 2/3 dintre membri. În 
această ultimă situaţie este obligatorie realizarea unui audit de către inspectoratul școlar. Rezultatele auditului 
se analizează de către consiliul de administraţie al inspectoratului școlar și, în baza hotărârii acestuia, 
inspectorul școlar general emite decizia de eliberare din funcţie a directorului adjunct al unităţii de învățământ. 
(alineat modificat prin art. | pct. 16 din Ordinul M.E.N. nr. 3027/2018, în vigoare de la 22 ianuarie 2018) 

Y (3) În situația în care propunerea de eliberare din funcţie este făcută de către consiliul profesoral, este 
obligatorie realizarea unui audit în urma solicitării scrise a primarului cu acordul inspectoratului școlar. 
Rezultatele auditului se analizează în consiliul de administraţie al inspectoratului școlar. (alineat abrogat de la 
22 ianuarie 2018 prin art. | pct. 17 din Ordinul M.E.N. nr. 3027/2018) 

(4) Directorul adjunct al unității de învățământ particular poate fi eliberat din funcţie prin decizia persoanei juridice 
fondatoare. 

(5) Eliberarea din funcţie a directorului adjunct al unităţii de învățământ liceal militar se face cu respectarea 
legislaţiei în vigoare și cu avizul Ministerului Apărării Naţionale. 


Art. 26. (1) Directorul adjunct își desfășoară activitatea în baza unui contract de management educațional, anexă 
la metodologia prevăzută la art. 20 alin. (4), și îndeplinește atribuţiile stabilite prin fișa postului, anexă la 
contractul de management educațional, precum și atribuţiile delegate de director pe perioade determinate. 

(2) Directorul adjunct exercită, prin delegare, toate atribuţiile directorului, în lipsa acestuia. 


Art. 27. (1) Perioada concediului anual de odihnă al directorului adjunct se aprobă de către directorul unității de 
învățământ. 

(2) Pe perioada exercitării mandatului, directorul adjunct al unităţii de învățământ nu poate deţine, conform legii, 
funcția de președinte și vicepreședinte în cadrul unui partid politic la nivel local, județean sau naţional. 


CAPITOLUL V Tipul și conținutul documentelor manageriale 


Art. 28. Pentru optimizarea managementului unității de învățământ, conducerea acesteia elaborează documente 
manageriale, astfel: 


a) documente de diagnoză; 

b) documente de prognoză; 

c) documente de evidență. 

Art. 29. (1) Documentele de diagnoză ale unităţii de învățământ sunt: 
a) rapoartele de activitate semestriale asupra activității desfășurate; 

b) rapoartele comisiilor și compartimentelor din unitatea de învățământ; 
c) raportul anual de evaluare internă a calității. 


(2) Conducerea unității de învățământ poate elabora și alte documente de diagnoză privind domenii specifice 
de interes, care să contribuie la dezvoltarea instituțională și la atingerea obiectivelor educaţionale. 

Art. 30. (1) Rapoartele semestriale și anuale de activitate se întocmesc de către director și directorul 
adjunct/directorii adjuncti, după caz. 

(2) Rapoartele semestriale și anuale de activitate se validează de către consiliul de administrație, la propunerea 
directorului, la începutul semestrului al doilea, respectiv la începutului anului școlar următor. 

(3) Rapoartele semestriale și anuale de activitate validate sunt prezentate de către director în ședința Consiliului 
profesoral. 


[(*)] Art. 31. Rapoartele semestriale și anuale de activitate sunt făcute publice pe site-ul unității de învățământ 
sau, în lipsa acestuia, prin orice altă formă și prin transmiterea unui exemplar către comitetul reprezentativ al 
părinţilor și asociaţia de părinţi, acolo unde există, fiind documente care conţin informații de interes public. (articol 
modificat prin art. | pct. 18 din Ordinul M.E.N. nr. 3027/2018, în vigoare de la 22 ianuarie 2018) 


Art. 32. Raportul anual de evaluare internă (RAEI) se întocmește de către comisia pentru evaluarea și asigurarea 
calității, se validează de către consiliul de administrație, la propunerea coordonatorului comisiei și se prezintă, 
spre analiză, consiliului profesoral. 


Art. 33. (1) Documentele de prognoză ale unității de învățământ realizate pe baza documentelor de diagnoză 
ale perioadei anterioare sunt: 

a) planul de dezvoltare instituțională, respectiv planul de acțiune al școlii pentru învățământul profesional și 
tehnic (PAS); 

b) planul operaţional al unității; 

c) planul managerial (pe an școlar); 

d) programul de dezvoltare a sistemului de control managerial. 


(2) Directorul poate elabora și alte documente de prognoză, în scopul optimizării managementului unității de 
învățământ. 

(3) Documentele de prognoză se transmit, în format electronic, comitetului reprezentativ al părinţilor și asociației 
de părinţi, acolo unde există, fiind documente care conțin informaţii de interes public. (alineat introdus prin art. | 
pct. 19 din Ordinul M.E.N. nr. 3027/2018, în vigoare de la 22 ianuarie 2018) 


Art. 34. (1) Planul de dezvoltare instituțională constituie documentul de prognoză pe termen lung și se 
elaborează de către o echipă coordonată de către director, pentru o perioadă de trei - cinci ani. Acesta conţine: 


a) prezentarea unităţii: istoric și starea actuală a resurselor umane, materiale și financiare, relaţia cu comunitatea 
locală și organigramă; 

b) analiza de nevoi, alcătuită din analiza mediului intern (de tip SWOT) și analiza mediului extern (de tip PESTE); 
c) viziunea, misiunea și obiectivele strategice ale unității; 

d) planificarea tuturor activităților unităţii de învățământ, respectiv activități manageriale, obiective, termene, 
stadii de realizare, resurse necesare, responsabilități, indicatori de performanță și evaluare. 


(2) Planul de acţiune al școlii (PAS) pentru unităţile de învățământ profesional și tehnic corelează oferta 
educaţională și de formare profesională cu nevoile de dezvoltare socio - economică la nivel local, judeţean și 
regional. 

(3) Planul de acţiune al școlii (PAS) se realizează în baza ghidului de elaborare emis de către Centrul Naţional 
de Dezvoltare a Învățământului Profesional și Tehnic. 


[(*)] (4) Planul de dezvoltare instituțională, respectiv planul de acţiune al școlii (PAS), se dezbate și se avizează 
de către consiliul profesoral și se aprobă de către consiliul de administraţie. Planificarea strategică, respectiv 
planul de acţiune al școlii (PAS), pentru unitățile de învățământ preuniversitar cu personalitate juridică care 

școlarizează exclusiv în învățământ profesional și tehnic cu o pondere majoritară a învățământului dual, este 
elaborat de director și se aprobă de către consiliul de administrație. (alineat modificat prin art. | pct. 20 din Ordinul 
M.E.N. nr. 3027/2018, în vigoare de la 22 ianuarie 2018) 


Art. 35. (1) Planul managerial constituie documentul de acțiune pe termen scurt și se elaborează de către director 
pentru o perioadă de un an școlar. 

(2) Planul managerial conţine adaptarea direcțiilor de acţiune ale ministerului și inspectoratului școlar la 
specificul unității, precum și a obiectivelor strategice ale planului de dezvoltare instituțională la perioada anului 
școlar respectiv. 

(3) Planul managerial se dezbate și se avizează de către consiliul profesoral și se aprobă de către consiliul de 
administrație. 

(4) Directorul adjunct întocmește propriul plan managerial conform fișei postului, în concordanță cu planul 
managerial al directorului și cu planul de dezvoltare instituțională. 


Art. 36. Planul operaţional constituie documentul de acțiune pe termen scurt, se elaborează pentru un an școlar 
și reprezintă planul de implementare a proiectului de dezvoltare instituțională. Planul operaţional se dezbate și 
se avizează de către consiliul profesoral și se aprobă de către consiliul de administrație. 


Art. 37. Directorul ia măsurile necesare, în conformitate cu legislația în vigoare, pentru elaborarea și/sau 
dezvoltarea sistemului de control intern managerial, inclusiv a procedurilor formalizate pe activități. Planul de 
dezvoltare a sistemului de control intern managerial va cuprinde obiectivele, acțiunile, responsabilitățile, 
termenele, precum și alte componente. 


Art. 38. Documentele manageriale de evidenţă sunt: 

a) statul de functii; 

b) organigrama unităţii de învățământ; 

c) schema orară a unității de învățământ; 

d) planul de școlarizare; 

e) dosarul cu instrumentele interne de lucru ale directorului. 


TITLUL IV Personalul unităților de învățământ 


CAPITOLUL | Dispoziţii generale 


Art. 39. (1) În unităţile de învățământ, personalul este format din personal didactic de conducere, didactic de 
predare și de instruire practică, didactic auxiliar și personal nedidactic. 

(2) Selecţia personalului didactic, a celui didactic auxiliar și a celui nedidactic din unitățile de învățământ se face 
conform normelor specifice fiecărei categorii de personal. 

(3) Angajarea personalului didactic de predare, didactic auxiliar și nedidactic în unitățile de învățământ cu 
personalitate juridică se realizează prin încheierea contractului individual de muncă cu unitatea de învățământ, 
prin reprezentantul său legal. 


Art. 40. (1) Drepturile și obligațiile personalului din învățământ sunt reglementate de legislaţia în vigoare. 

(2) Personalul din învățământul preuniversitar trebuie să îndeplinească condițiile de studii cerute pentru postul 
ocupat și să fie apt din punct de vedere medical. 

(3) Personalul din învățământul preuniversitar trebuie să aibă o ţinută morală demnă, în concordanță cu valorile 
pe care trebuie să le transmită copiilor/elevilor, o vestimentație decentă și un comportament responsabil. 

[(*)] (4) Personalului din învățământul preuniversitar îi este interzis să desfășoare și să încurajeze acțiuni de 
natură să afecteze imaginea publică a copilului/elevului și viața intimă, privată sau familială a acestuia sau ale 
celorlalți salariați din unitate. (alineat modificat prin art. | pct. 21 din Ordinul M.E.N. nr. 3027/2018, în vigoare de 
la 22 ianuarie 2018) 

(5) Personalului din învățământul preuniversitar îi este interzis să aplice pedepse corporale, precum și să 
agreseze verbal, fizic sau emoțional copiii/elevii și/sau colegii. 

(6) Personalul din învățământul preuniversitar are obligaţia de a veghea la siguranța copiilor/elevilor, pe 
parcursul desfășurării programului școlar și a activităților școlare și extracurriculare/extrașcolare. 

(7) Personalul din învățământul preuniversitar are obligaţia să sesizeze, după caz, instituțiile publice de asistență 
socială/educaţională specializată, direcţia generală de asistenţă socială și protecţia copilului în legătură cu orice 
încălcări ale drepturilor copiilor/elevilor, inclusiv în legătură cu aspecte care le afectează demnitatea, integritatea 
fizică și psihică. 


Art. 41. (1) Structura de personal și organizarea acestuia se stabilesc prin organigramă, prin statele de funcții și 
prin proiectul de încadrare ale fiecărei unități de învățământ. 

(2) Prin organigrama unității se stabilesc: structura de conducere și ierarhia internă, organismele consultative, 
catedrele, comisiile și celelalte colective de lucru, compartimentele de specialitate sau alte structuri funcționale 
prevăzute de legislația în vigoare. 

(3) Organigrama se propune de către director la începutul fiecărui an școlar, se aprobă de către consiliul de 
administrație și se înregistrează la secretariatul unității de învățământ. 


Art. 42. (1) Coordonarea activității structurilor unităților de învățământ se realizează de către un coordonator 
numit, de regulă, dintre cadrele didactice titulare, prin hotărâre a consiliului de administraţie, la propunerea 
directorului. 

(2) La nivelul structurilor arondate unităţilor de învățământ se pot constitui subcomisii și colective de lucru proprii. 
Conform regulamentului de organizare și funcționare a unității de învățământ, acestea sunt integrate în 
organismele corespunzătoare de la nivelul acesteia. 


Art. 43. Personalul didactic de predare este organizat în catedre/comisii metodice și în colective/comisii de lucru 
pe diferite domenii de activitate, în conformitate cu normele legale în vigoare și cu prevederile prezentului 
regulament. Regulamentul de organizare și funcționare a unității de învățământ cuprinde prevederi specifice 
referitoare la organizarea și funcționarea catedrelor, comisiilor și colectivelor. 


Art. 44. Personalul didactic auxiliar și nedidactic este organizat în compartimente de specialitate care se află în 
subordinea directorului/directorului adjunct, în conformitate cu organigrama unităţii de învățământ. 


Art. 45. La nivelul fiecărei unități de învățământ funcţionează, de regulă, următoarele compartimente/servicii de 
specialitate: secretariat, financiar, administrativ, precum și alte compartimente sau servicii, potrivit legislaţiei în 
vigoare. 


CAPITOLUL II Personalul didactic 


Art. 46. Personalul didactic are drepturile și obligaţiile prevăzute de legislaţia în vigoare și de contractele 
colective de muncă aplicabile. 


Art. 47. Pentru încadrarea și menținerea în funcţie, personalul didactic are obligația să prezinte un certificat 


medical, eliberat pe un formular specific, aprobat prin ordin comun al ministrului educaţiei naţionale și cercetării 
științifice și ministrului sănătății. 

Art. 48. Personalul didactic are obligația de a participa la activități de formare continuă, în condițiile legii. 


Art. 49. Se interzice personalului didactic de predare să condiționeze evaluarea copiilor/elevilor sau calitatea 
prestaţiei didactice la grupă/clasă de obținerea oricărui tip de avantaje de la copii/elevi sau de la reprezentanții 
legali ai acestora. Astfel de practici, dovedite de organele abilitate, se sancţionează conform legii. 


Art. 50. În unitățile de învățământ se organizează permanent, pe durata desfășurării cursurilor, serviciul pe 
școală al personalului didactic de predare și instruire practică, în zilele în care acesta are cele mai puţine ore de 
curs. Atribuţiile personalului de serviciu sunt stabilite prin regulamentul de organizare și funcționare a unităţii de 
învățământ, în funcţie de dimensiunea perimetrului școlar, de numărul elevilor și de activităţile specifice care se 
organizează în unitatea de învățământ. 


CAPITOLUL III Personalul nedidactic 


Art. 51. (1) Personalul nedidactic are drepturile și obligaţiile prevăzute de legislaţia în vigoare și de contractele 
colective de muncă aplicabile. 

(2) Organizarea și desfășurarea concursului de ocupare a posturilor nedidactice dintr-o unitate de învățământ 
sunt coordonate de director. Consiliul de administraţie al unităţii de învățământ aprobă comisiile de concurs și 
validează rezultatele concursului. 

(3) Angajarea personalului nedidactic în unităţile de învățământ cu personalitate juridică se face de către 
director, cu aprobarea consiliului de administraţie, prin încheierea contractului individual de muncă. 


Art. 52. (1) Activitatea personalului nedidactic este coordonată, de regulă, de administratorul de patrimoniu. 

(2) Programul personalului nedidactic se stabilește de către administratorul de patrimoniu potrivit nevoilor unității 
de învățământ și se aprobă de către directorul/directorul adjunct al unității de învățământ. 

(3) Administratorul de patrimoniu stabilește sectoarele de lucru ale personalului de îngrijire. În funcţie de nevoile 
unității, directorul poate solicita administratorului de patrimoniu schimbarea acestor sectoare. 

(4) Administratorul de patrimoniu nu poate folosi personalul subordonat în alte activități decât cele necesare 
unității de învățământ. 

(5) Administratorul de patrimoniu sau, în lipsa acestuia, altă persoană din cadrul compartimentului administrativ, 
desemnată de către director, trebuie să se îngrijească, în limita competenţelor, de verificarea periodică a 
elementelor bazei materiale a unităţii de învățământ, în vederea asigurării securității copiilor/elevilor/personalului 
din unitate. 


CAPITOLUL IV Evaluarea personalului din unitățile de învățământ 


Art. 53. (1) Evaluarea personalului se face conform legislaţiei în vigoare și a contractelor colective de muncă 
aplicabile. 

(2) Inspectoratul școlar realizează evaluarea periodică a resursei umane din unitățile de învățământ 
preuniversitar, potrivit prevederilor legale în vigoare. 


Art. 54. (1) Evaluarea personalului didactic se realizează, în baza fişei de evaluare adusă la cunoștință la 
începutul anului școlar. 

(2) Evaluarea personalului nedidactic se realizează la sfârșitul anului calendaristic. 

(3) Conducerea unităţii de învățământ va comunica în scris personalului didactic/nedidactic rezultatul evaluării 
conform fișei specifice. 

CAPITOLUL V Răspunderea disciplinară a personalului din unitatea de învățământ 


Art. 55. Personalul didactic, personalul didactic auxiliar și cel de conducere răspund disciplinar conform Legii 
educației naţionale nr. 1/2011, cu modificările și completările ulterioare. 


Art. 56. Personalul nedidactic răspunde disciplinar în conformitate cu prevederile Legii nr. 53/2003 - Codul 
muncii, republicată, cu modificările și completările ulterioare. 


TITLUL V Organisme funcționale și responsabilități ale cadrelor didactice 


CAPITOLUL | Organisme funcționale la nivelul unității de învățământ 


SECȚIUNEA 1 Consiliul profesoral 


Art. 57. (1) Consiliul profesoral este format din totalitatea cadrelor didactice de conducere, de predare și de 
instruire practică dintr-o unitate de învățământ. Președintele consiliului profesoral este directorul. 

(2) Consiliul profesoral se întrunește lunar sau de câte ori este nevoie, la propunerea directorului sau la 
solicitarea a minimum 1/3 din numărul personalului didactic de predare și instruire practică. 

(3) Personalul didactic de conducere, de predare și instruire practică are dreptul să participe la toate ședințele 
consiliilor profesorale din unitățile de învățământ unde își desfășoară activitatea și are obligaţia de a participa la 
ședințele consiliului profesoral din unitatea de învățământ unde declară, în scris, la începutul fiecărui an școlar, 
că are norma de bază. Absența nemotivată de la ședințele consiliului profesoral din unitatea de învățământ unde 
are norma de bază se consideră abatere disciplinară. 

(4) Cvorumul necesar pentru întrunirea în ședință a Consiliului profesoral este de 2/3 din numărul total al 
membrilor, cadre didactice de conducere, de predare și instruire practică, cu norma de bază în unitatea de 
învățământ. 

(5) Hotărârile se adoptă prin vot deschis sau secret, cu cel puțin jumătate plus unu din numărul total al membrilor 
consiliului profesoral cu norma de bază în unitate, și sunt obligatorii pentru personalul unității de învățământ, 
precum și pentru copii, elevi, părinți/tutori/reprezentanți legali. Modalitatea de vot se stabilește la începutul 
ședinței. 


(7) La ședințele consiliului profesoral, directorul poate invita, în funcţie de tematica dezbătută, personalul didactic 
auxiliar și/sau personalul nedidactic din unitatea de învățământ, reprezentanți desemnați ai părinţilor, ai 
consiliului elevilor, ai autorităților administraţiei publice locale și ai operatorilor economici și ai altor parteneri 
educaţionali. La ședințele consiliului profesoral pot participa și reprezentanții organizațiilor sindicale 
reprezentative la nivel de sector de activitate învățământ preuniversitar care au membri în unitate. 

(8) La sfârșitul fiecărei ședințe a consiliului profesoral, toți participanţii au obligaţia să semneze procesul - verbal 
de ședință. 

(9) Procesele - verbale se scriu în registrul de procese - verbale al consiliului profesoral. 

Registrul de procese - verbale se numerotează pe fiecare pagină și se înregistrează. Pe ultima pagină, directorul 
unităţii de învățământ semnează pentru certificarea numărului paginilor registrului și aplică ștampila unității de 
învățământ. 

(10) Registrul de procese - verbale al consiliului profesoral este însoțit de un dosar care conţine anexele 
proceselor - verbale (rapoarte, programe, informări, tabele, liste, solicitări, memorii, sesizări etc.), numerotate și 
îndosariate pentru fiecare ședință. Registrul și dosarul se păstrează într-un fișet securizat, ale cărui chei se 
găsesc la secretarul și la directorul unității de învățământ. 

Art. 58. Consiliul profesoral are următoarele atribuții: 


a) analizează, dezbate și validează raportul general privind starea și calitatea învățământului din unitatea de 
învățământ, care se face public; 

b) alege, prin vot secret, reprezentanţii personalului didactic în consiliul de administraţie; 

c) dezbate, avizează și propune consiliului de administrație, spre aprobare, planul de dezvoltare instituțională al 
unității de învățământ; 

d) dezbate și aprobă rapoartele de activitate semestrial și anual, precum și eventuale completări sau modificări 
ale acestora; 

e) aprobă raportul privind situaţia școlară semestrială și anuală prezentat de fiecare învățător/institutor/profesor 
pentru învățământ primar/profesor - diriginte, precum și situația școlară după încheierea sesiunilor de amânări, 
diferențe și corigențe; 


[(*] f) hotărăște asupra tipului de sancțiune disciplinară aplicată elevilor care săvârșesc abateri, potrivit 
prevederilor prezentului regulament și ale regulamentului de organizare și funcţionare a unității de învățământ 
și ale Statutului elevului; (literă modificată prin art. | pct. 22 din Ordinul M.E.N. nr. 3027/2018, în vigoare de la 
22 ianuarie 2018) 

9) propune acordarea recompenselor pentru elevi și pentru personalul didactic din unitatea de învățământ, 
conform reglementărilor în vigoare; 

h) validează notele la purtare mai mici de 7, respectiv mai mici de 8 - în cazul unităţilor de învățământ cu profil 
pedagogic, teologic și militar, precum și calificativele la purtare mai mici de "bine", pentru elevii din învățământul 
primar; 

[(*)] i) avizează oferta de curriculum la decizia școlii pentru anul școlar următor și o propune spre aprobare 
consiliului de administrație; prin excepție, în unitățile de învățământ preuniversitar cu personalitate juridică care 
școlarizează elevi în învățământ profesional și tehnic cu o pondere majoritară a învățământului dual consiliul 
profesoral avizează curriculumul în dezvoltare locală (CDL) și îl propune spre aprobare directorului; (literă 
modificată prin art. | pct. 23 din Ordinul M.E.N. nr. 3027/2018, în vigoare de la 22 ianuarie 2018) 

j) avizează proiectul planului de școlarizare; 

k) validează fişele de autoevaluare ale personalului didactic al unității de învățământ, în baza cărora se stabilește 
calificativul anual; 

|) formulează aprecieri sintetice privind activitatea personalului didactic, care solicită acordarea gradaţiei de merit 
sau a altor distincții și premii, potrivit legii, pe baza raportului de autoevaluare a activităţii desfășurate de acesta; 
m) propune consiliului de administraţie programele de formare continuă și dezvoltare profesională ale cadrelor 
didactice; 

n) propune consiliului de administrație premierea și acordarea titlului "Profesorul anului" personalului didactic de 
predare și instruire practică cu rezultate deosebite în activitatea didactică, în unitatea de învățământ; dezbate și 
avizează regulamentul de organizare și funcționare a unităţii de învățământ; 

0) dezbate, la solicitarea ministerului, a inspectoratului școlar sau din proprie iniţiativă, proiecte de acte 
normative și/sau administrative cu caracter normativ, care reglementează activitatea la nivelul sistemului 
național de învățământ, formulează propuneri de modificare sau de completare a acestora; 

p) dezbate probleme legate de conţinutul sau organizarea actului educaţional din unitatea de învățământ și 
propune consiliului de administraţie măsuri de optimizare a acestuia; 

r) alege, prin vot secret, cadrele didactice membre ale Comisiei pentru evaluarea și asigurarea calității, în 
condițiile legii; 

s) îndeplinește, în limitele legii, alte atribuții stabilite de consiliul de administrație, precum și orice alte atribuţii 
potrivit legislației în vigoare și contractelor colective de muncă aplicabile; 

u) propune eliberarea din funcţie a directorului unităţii de învățământ, conform legii. 

Art. 59. Documentele consiliului profesoral sunt: 


a) tematica și graficul ședințelor consiliului profesoral; 
b) convocatoare ale consiliului profesoral; 
c) registrul de procese - verbale al consiliului profesoral, însoțit de dosarul cu anexele proceselor - verbale. 


SECȚIUNEA a 2-a Consiliul clasei 


Art. 60. (1) Consiliul clasei funcţionează în învățământul primar, gimnazial, liceal, profesional și postliceal și este 
constituit din totalitatea personalului didactic care predă la clasa respectivă, din cel puţin un părinte delegat al 
comitetului de părinți al clasei, cu excepția claselor din învățământul postliceal și, pentru toate clasele, cu 
excepția celor din învățământul primar, și a reprezentantului elevilor clasei respective, desemnat prin vot secret 
de către elevii clasei. 

(2) Președintele consiliului clasei este învățătorul/institutorul/ profesorul pentru învățământul primar, respectiv 
profesorul diriginte, în cazul învățământului gimnazial, liceal, profesional și postliceal. 

(3) Consiliul clasei se întrunește cel puţin o dată pe semestru sau ori de câte ori este necesar, la solicitarea 
învățătorului/ institutorului/profesorului pentru învățământul primar, respectiv a profesorului diriginte, a 
reprezentanților părinților și ai elevilor. 


Art. 61. Consiliul clasei are următoarele obiective: 


a) armonizarea activităților didactice cu nevoile educaţionale ale elevilor; 
b) evaluarea obiectivă a progresului educaţional al elevilor; 
c) coordonarea intervențiilor multiple ale echipei pedagogice, în vederea optimizării rezultatelor elevilor, 


) 

) 

) în 
sensul atingerii obiectivelor educaţionale, stabilite pentru colectivul clasei; 

) 

) 


d) stabilirea și punerea în aplicare a modalităţilor de sprijinire a elevilor cu un ritm lent de învăţare; 
e) organizarea de activități suplimentare pentru elevii capabili de performanțe. 


Art. 62. Consiliul clasei are următoarele atribuții: 


a) analizează semestrial progresul școlar și comportamentul fiecărui elev; 

b) stabilește măsuri de sprijin atât pentru elevii cu probleme de învățare sau de comportament, cât și pentru 
elevii cu rezultate deosebite; 

c) stabilește notele/calificativele la purtare pentru fiecare elev al clasei, în funcţie de frecvenţa și comportamentul 
acestora în activitatea școlară și extrașcolară; propune consiliului profesoral validarea notelor mai mici de 7,00, 
respectiv mai mici de 8,00 pentru unităţile de învățământ cu profil pedagogic, teologic și militar, sau a 
calificativelor mai mici de "bine", pentru învățământul primar; 

d) propune recompense pentru elevii cu rezultate deosebite; 

e) participă la întâlniri cu părinții și elevii ori de câte ori este nevoie, la solicitarea 
învățătorului/institutorului/profesorului pentru învățământul primar/profesorului diriginte sau a cel puţin 1/3 dintre 
părinții elevilor clasei; 

f) analizează abaterile disciplinare ale elevilor și propune învățătorului/institutorului/profesorului pentru 
învățământul primar/profesorului diriginte, sancțiunile disciplinare prevăzute pentru elevi, în conformitate cu 
legislaţia în vigoare. 


Art. 63. (1) Consiliul clasei se întrunește în prezenţa a cel puţin 2/3 din totalul membrilor și adoptă hotărâri cu 
votul a jumătate plus unu din totalul membrilor săi. 

(2) La sfârșitul fiecărei ședințe a consiliului clasei, toți membrii au obligația să semneze procesul - verbal de 
ședință. Procesele - verbale se scriu în registrul de procese - verbale ale consiliilor clasei, constituit la nivelul 

unității de învățământ, pe fiecare nivel de învățământ. Registrul de procese - verbale se numerotează pe fiecare 
pagină și se înregistrează. Registrul de procese - verbale al consiliilor clasei este însoțit de un dosar care conţine 
anexele proceselor, numerotate și îndosariate pentru fiecare ședință. 


Art. 64. Documentele consiliului clasei sunt: 


a) tematica și graficul şedinţelor consiliului clasei; 
b) convocatoarele la ședințele consiliului clasei; 
c) registrul de procese - verbale al consiliului clasei, însoțit de dosarul cu anexele proceselor - verbale. 


SECȚIUNEA a 3-a Catedrele/Comisiile metodice 


Art. 65. (1) În cadrul unei unități de învățământ, catedrele/comisiile metodice se constituie din minimum 3 
membri, pe discipline de studiu, pe discipline înrudite sau pe arii curriculare. 

(2) În învățământul preșcolar și primar, catedrele/comisiile metodice se constituie pe grupe, pe ani de studiu, pe 
grupe de clase sau pe nivel de învățământ. 

(3) Activitatea catedrei/comisiei metodice este coordonată de șeful catedrei, respectiv responsabilul comisiei 
metodice, ales de către membrii catedrei/comisiei și validat de consiliul de administraţie al unității. 

(4) Catedra/Comisia metodică se întrunește lunar sau de câte ori este necesar, la solicitarea directorului ori a 
membrilor acesteia. 

(5) Tematica ședințelor este elaborată la nivelul catedrei comisiei metodice, sub îndrumarea responsabilului de 
catedră/responsabilului comisiei metodice, și este aprobată de directorul unității de învățământ. 


Art. 66. Atribuţiile catedrelor/comisiilor metodice sunt următoarele: 


K} a) stabilesc modalităţile concrete de implementare a curriculumului național, selectează auxiliarele 
didactice și mijloacele de învățământ din lista celor aprobate/avizate de Ministerul Educaţiei Naţionale adecvate 
specificului unității de învățământ și nevoilor educaţionale ale copiilor/elevilor, în vederea realizării potenţialului 
maxim al acestora și atingerii standardelor naţionale; schema procedurii de utilizare a auxiliarelor didactice în 
unităţile de învățământ este prevăzută în anexa nr. 2 la prezentul regulament; (literă modificată prin art. | pct. 24 
din Ordinul M.E.N. nr. 3027/2018, în vigoare de la 22 ianuarie 2018) 

[(*)] b) elaborează oferta de curriculum la decizia școlii până la data realizării schemei de încadrare cu personal 
didactic de predare pentru anul școlar următor și o propune spre dezbatere consiliului profesoral; curriculumul 
la decizia școlii cuprinde și oferta stabilită la nivel național; pentru învățământul liceal tehnologic și învățământul 
profesional, oferta de curriculum la decizia școlii este curriculum în dezvoltare locală (CDL) și este elaborată de 
catedrele/comisiile metodice în parteneriat cu operatorii economici/autoritățile administrației publice locale și 
propusă spre dezbatere consiliului profesoral; (literă modificată prin art. | pct. 24 din Ordinul M.E.N. nr. 
3027/2018, în vigoare de la 22 ianuarie 2018) 

c) elaborează programe de activități semestriale și anuale menite să conducă la atingerea obiectivelor 
educaţionale asumate și la progresul școlar; 

d) consiliază cadrele didactice debutante, în procesul de elaborare a proiectării didactice și a planificărilor 
semestriale; 

e) elaborează instrumente de evaluare și notare; 

f) analizează periodic performanţele școlare ale copiilor/elevilor; 

9) monitorizează parcurgerea programei la fiecare grupă/clasă și modul în care se realizează evaluarea 
copiilor/elevilor; în acest sens, personalul didactic de predare și instruire practică are obligația de a completa 
condica de prezenţă inclusiv cu tema orei de curs; 

h) planifică și organizează instruirea practică a elevilor; 

i) organizează activități de pregătire specială a copiilor/ elevilor cu ritm lent de învăţare ori pentru 
examene/evaluări și concursuri școlare; 

j) organizează activități de formare continuă și de cercetare - acțiuni specifice unităţii de învățământ, lecţii 
demonstrative, schimburi de experienţă etc.; 

k) implementează standardele de calitate specifice; 

|) realizează și implementează proceduri de îmbunătăţire a calităţii activităţii didactice; 

m) propun, la începutul anului școlar, cadrele didactice care predau la fiecare formaţiune de studiu; 

n) orice alte atribuții decurgând din legislația în vigoare și din regulamentul de organizare și funcţionare al unității. 


Art. 67. Atribuţiile responsabilului de catedră/ responsabilului comisiei metodice sunt următoarele: 


a) organizează și coordonează întreaga activitate a catedrei/comisiei metodice (întocmește și completează 
dosarul catedrei/comisiei, coordonează realizarea instrumentelor de lucru la nivelul catedrei/ comisiei, 
elaborează rapoarte și analize, propune planuri de obținere a performanțelor și planuri remediale, după 
consultarea cu membrii catedrei/comisiei metodice, precum și alte activități stabilite prin regulamentul de 
organizare și funcționare al unității); 

b) stabilește atribuţiile și responsabilităţile fiecărui membru al catedrei/comisiei metodice; atribuția de 
responsabil de catedră/responsabilul comisiei metodice este stipulată în fișa postului didactic; 

c) evaluează, pe baza unor criterii de performanţă stabilite la nivelul unităţii de învățământ, în conformitate cu 
reglementările legale în vigoare, activitatea fiecărui membru al catedrei/comisiei metodice; 

d) propune participarea membrilor catedrei/comisiei metodice la cursuri de formare; 

e) participă la acţiunile școlare și extrașcolare inițiate în unitatea de învățământ; 

f) efectuează asistențe la ore, conform planului de activitate al catedrei/comisiei metodice sau la solicitarea 
directorului; 

g) elaborează semestrial informări asupra activității catedrei/comisiei metodice, pe care le prezintă în consiliul 
profesoral; 

h) îndeplinește orice alte atribuţii decurgând din legislația în vigoare. 


CAPITOLUL II Responsabilități ale personalului didactic în unitatea de învățământ 


SECȚIUNEA 1 Coordonatorul pentru proiecte și programe educative școlare și extrașcolare 


Art. 68. (1) Coordonatorul pentru proiecte și programe educative școlare și extrașcolare este, de regulă, un 
cadru didactic titular, propus de consiliul profesoral și aprobat de către consiliul de administraţie, în baza unor 
criterii specifice aprobate de către consiliul de administraţie al unităţii de învățământ. 


[(*)] (2) Coordonatorul pentru proiecte și programe educative școlare și extraşcolare coordonează activitatea 
educativă din unitatea de învățământ, iniţiază, organizează și desfășoară activități extraşcolare la nivelul unității 
de învățământ, cu diriginţii, cu responsabilul comisiei de învățământ primar, cu consiliul reprezentativ al părinților 
și asociaţia de părinţi, acolo unde aceasta există, cu reprezentanţi ai consiliului elevilor, cu consilierul școlar și 
cu partenerii guvernamentali și neguvernamentali. (alineat modificat prin art. | pct. 25 din Ordinul M.E.N. nr. 
3027/2018, în vigoare de la 22 ianuarie 2018) 

(3) Coordonatorul pentru proiecte și programe educative școlare și extrașcolare își desfășoară activitatea în 
baza prevederilor strategiilor ministerului educației privind educaţia formală și nonformală. 

(4) Directorul unităţii de învățământ stabilește atribuţiile coordonatorului pentru proiecte și programe educative 
școlare și extrașcolare, în funcție de specificul unității. 

(5) Coordonatorul pentru proiecte și programe educative școlare și extrașcolare poate fi remunerat suplimentar 
din fonduri extrabugetare, conform legislației în vigoare. 

Art. 69. Coordonatorul pentru proiecte și programe educative școlare și extraşcolare are următoarele atribuții: 
a) coordonează, monitorizează și evaluează activitatea educativă nonformală din unitatea de învățământ; 
b) avizează planificarea activităţilor din cadrul programului activităților educative ale clasei/grupei; 


[(*)] c) elaborează proiectul programului/calendarul activităților educative școlare și extraşcolare ale unității de 
învățământ, în conformitate cu planul de dezvoltare instituțională, cu direcţiile stabilite de către inspectoratul 
școlar și minister, în urma consultării consiliului reprezentativ al părinților, asociaţiei de părinţi, acolo unde există, 
și a elevilor, și îl supune spre aprobare consiliului de administrație; (literă modificată prin art. | pct. 26 din Ordinul 
M.E.N. nr. 3027/2018, în vigoare de la 22 ianuarie 2018) 

d) elaborează, propune și implementează proiecte și programe educative; 

[()] e) identifică tipurile de activități educative extraşcolare care corespund nevoilor elevilor, precum și 
posibilitățile de realizare a acestora, prin consultarea elevilor, a consiliului reprezentativ al părinților și asociației 
de părinţi, acolo unde există; (literă modificată prin art. | pct. 26 din Ordinul M.E.N. nr. 3027/2018, în vigoare de 
la 22 ianuarie 2018) 

f) prezintă consiliului de administrație rapoarte semestriale privind activitatea educativă și rezultatele acesteia; 
g) diseminează informaţiile privind activităţile educative derulate în unitatea de învățământ; 

[()] h) facilitează implicarea consiliului reprezentativ al părinților și asociaţiei de părinţi, acolo unde există, și a 
partenerilor educaţionali în activitățile educative. (literă modificată prin art. | pct. 26 din Ordinul M.E.N. nr. 
3027/2018, în vigoare de la 22 ianuarie 2018) 

i) elaborează tematici și propune forme de desfășurare a consultaţiilor cu părinții, tutorii sau susținătorii legali pe 
teme educative; 

j) propune/elaborează instrumente de evaluare a activităţii educative nonformale desfășurate la nivelul unității 
de învățământ; 

k) facilitează vizite de studii pentru elevi, în țară și în străinătate, desfășurate în cadrul programelor de parteneriat 
educaţional; 

|) orice alte atribuții rezultând din legislaţia în vigoare. 

Art. 70. Portofoliul coordonatorului pentru proiecte și programe educative școlare și extrașcolare conține: 


a) oferta educațională a unității de învățământ în domeniul activității educative extraşcolare; 

b) planul anual și semestrial al activităţii educative extrașcolare; 

c) programe de parteneriat pentru realizarea de activități educative extraşcolare; 

d) programe educative de preventie și intervenție; 

e) modalități de monitorizare și evaluare a activității educative extraşcolare; 

f) măsuri de optimizare a ofertei educaţionale extraşcolare; 

g) rapoarte de activitate semestriale și anuale; 

h) documente care reglementează activitatea extrașcolară, în format letric/electronic, transmise de inspectoratul 
școlar și minister, privind activitatea educativă extrașcolară. 


Art. 71. (1) Inspectoratul școlar stabilește o zi metodică pentru coordonatorii pentru proiecte și programe 
educative școlare și extraşcolare. 

(2) Activitatea desfășurată de coordonatorul pentru proiecte și programe educative școlare și extrașcolare se 
regăsește în raportul anual de activitate, prezentat în consiliul de administrație. Activitatea educativă școlară și 
extrașcolară este parte a planului de dezvoltare instituțională a unităţii de învățământ. 


SECȚIUNEA a 2-a Profesorul diriginte 


Art. 72. (1) Profesorul diriginte coordonează activitatea clasei din învățământul gimnazial, liceal, profesional și 
postliceal. 
(2) Un cadru didactic poate îndeplini atribuțiile de profesor diriginte la o singură formaţiune de studiu. 

(3) În cazul învățământului primar, atribuţiile dirigintelui revin învățătorului/institutorului/profesorului pentru 
învățământul primar. 


(2) La numirea profesorilor dirigintți se are în vedere principiul continuității, astfel încât o formațiune de studiu să 
aibă același diriginte pe parcursul unui nivel de învățământ. 

(3) De regulă, poate fi numit profesor diriginte un cadru didactic titular sau suplinitor care are cel puţin o jumătate 
din norma didactică în unitatea de învățământ și care predă la clasa respectivă. 

(4) Pot fi numiţi ca profesori diriginţi și cadrele didactice din centrele și cabinetele de asistență psihopedagogică. 


Art. 74. (1) Activitățile specifice funcţiei de diriginte sunt prevăzute în fișa postului cadrului didactic. 

(2) Profesorul diriginte realizează, semestrial și anual, planificarea activităţilor conform proiectului de dezvoltare 
instituțională și nevoilor educaţionale ale colectivului de elevi pe care îl coordonează. Planificarea se avizează 
de către directorul unității de învățământ. 

(3) Activitățile de suport educaţional, consiliere și orientare profesională sunt obligatorii și sunt desfășurate de 
profesorul diriginte în cadrul orelor de consiliere și orientare, orelor de dirigenţie sau în afara orelor de curs, 
după caz. 

(4) Profesorul diriginte desfășoară activități de suport educaţional, consiliere și orientare profesională pentru 
elevii clasei. Activităţile se referă la: 


a) teme stabilite în concordanţă cu specificul vârstei, cu interesele sau solicitările elevilor, pe baza programelor 
școlare în vigoare elaborate pentru aria curriculară "Consiliere și orientare"; 

b) teme de educație în conformitate cu prevederile actelor normative și ale strategiilor naționale, precum și în 
baza parteneriatelor încheiate de ministerul educației cu alte ministere, instituții și organizații. 


(5) Orele destinate activităților de suport educaţional, consiliere și orientare profesională se consemnează în 
condica de prezenţă a cadrelor didactice conform planificării aprobate de directorul unității. 

(6) Profesorul diriginte desfășoară activități educative extrașcolare, pe care le stabilește după consultarea 
elevilor și a părinților, în concordanţă cu specificul vârstei și nevoilor identificate pentru colectivul de elevi. 


Art. 75. (1) Pentru realizarea unei comunicări constante cu părinții, tutorii sau susținătorii legali, profesorul 
diriginte stabilește cel puţin o oră în fiecare lună în care se întâlnește cu aceștia, pentru prezentarea situației 
școlare a elevilor, pentru discutarea problemelor educaționale sau comportamentale specifice ale acestora. 

(2) Planificarea orelor dedicate întâlnirilor diriginților cu părinții, tutorii sau susţinătorii legali de la fiecare 
formaţiune de studiu se aprobă de către director, se comunică elevilor și părinților, tutorilor sau susținătorilor 
legali ai acestora și se afișează la avizierul școlii. 


Art. 76. Profesorul diriginte are următoarele atribuții: 


1. organizează și coordonează: 

a) activitatea colectivului de elevi; 

b) activitatea consiliului clasei; 

c) întâlniri cu părinţii, tutorii sau susţinătorii legali la începutul și sfârșitul semestrului și ori de câte ori este cazul; 
d) acţiuni de orientare școlară și profesională pentru elevii clasei; 

e) activități educative și de consiliere; 

f) activități extracurriculare și extrașcolare în unitatea de învățământ activităţi extracurriculare: 

2. monitorizează; 
a) situația la învățătură a elevilor; 

b) frecventa la ore a elevilor; 

c) participarea și rezultatele elevilor la concursurile și competițiile școlare; 

d) comportamentul elevilor în timpul activităților școlare, extraşcolare și extracurriculare; 

e) participarea elevilor la programe sau proiecte și implicarea acestora în activități de voluntariat; 


3. colaborează cu: 

a) profesorii clasei și coordonatorul pentru proiecte și programe educative școlare și extrașcolare pentru 
informarea privind activitatea elevilor, pentru soluţionarea unor situații specifice activităţilor școlare și pentru 
toate aspectele care vizează procesul instructiv - educativ, care-i implică pe elevi; 

b) cabinetele de asistență psihopedagogică, în activități de consiliere și orientare a elevilor clasei; 

c) directorul unităţii de învățământ, pentru organizarea unor activități ale colectivului de elevi, pentru inițierea 
unor proiecte educaţionale cu elevii, pentru rezolvarea unor probleme administrative referitoare la întreținerea 
și dotarea sălii de clasă, inclusiv în scopul păstrării bazei materiale, pentru soluționarea unor probleme sau 
situaţii deosebite, apărute în legătură cu colectivul de elevi; 

d) comitetul de părinți, părinţii, tutorii sau susținătorii legali pentru toate aspectele care vizează activitatea elevilor 
și evenimentele importante la care aceștia participă și cu alţi parteneri implicaţi în activitatea educativă școlară 
și extrașcolară; 

e) alţi parteneri implicaţi în activitatea educativă școlară și extrașcolară; 

f) compartimentul secretariat, pentru întocmirea documentelor școlare și a actelor de studii ale elevilor clasei; 
g) persoana desemnată pentru gestionarea SIIIR, în vederea completării și actualizării datelor referitoare la 
elevi; 


4. informează: 

a) elevii și părinţii, tutorii sau susținătorii legali, despre prevederile regulamentului de organizare și funcționare 
a unităților de învățământ; 

b) elevii și părinţii, tutorii sau susţinătorii legali, cu privire la reglementările referitoare la examenertestări 
naționale și cu privire la alte documente care reglementează activitatea și parcursul școlar al elevilor; 

c) părinţii, tutorii sau susţinătorii legali, despre situaţia școlară, despre comportamentul elevilor, despre frecvența 
acestora la ore; informarea se realizează în cadrul întâlnirilor cu părinții, tutorii sau susținătorii legali, precum și 
în scris, ori de câte ori este nevoie; 

d) părinţii, tutorii sau susţinătorii legali, în cazul în care elevul înregistrează absenţe nemotivate; informarea se 
face în scris; numărul acestora se stabilește prin regulamentul de organizare și funcționare a fiecărei unităţi de 
învățământ. 

e) părinţii, tutorii sau susținătorii legali, în scris, referitor la situaţiile de corigență, sancţionările disciplinare, 
neîncheierea situației școlare sau repetenție; 


5. îndeplinește alte atribuții stabilite de către conducerea unităţii de învățământ, în conformitate cu legislaţia în 
vigoare sau fișa postului. 


Art. 77. Profesorul diriginte mai are și următoarele atribuții: 


a) răspunde de păstrarea bunurilor cu care este dotată sala de clasă, împreună cu elevi, părinți, tutori sau 
susținători legali, precum și cu membrii consiliului clasei; 

b) completează catalogul clasei cu datele personale ale elevilor; 

c) motivează absenţele elevilor, în conformitate cu prevederile prezentului regulament și ale regulamentului de 
organizare și funcționare a unității de învățământ; 

d) încheie situația școlară a fiecărui elev la sfârșit de semestru și de an școlar și o consemnează în catalog și 
în carnetul de elev; 

e) realizează ierarhizarea elevilor la sfârșit de an școlar pe baza rezultatelor acestora; 

f) propune consiliului de administraţie acordarea de burse pentru elevi, în conformitate cu legislaţia în vigoare; 
9) completează documentele specifice colectivului de elevi și monitorizează completarea portofoliului 
educaţional al elevilor; 

h) întocmește calendarul activităților educative extraşcolare ale clasei; 

i) elaborează portofoliul dirigintelui. 


[(*)] Art. 78. Dispoziţiile art. 75, 76 și 77 se aplică în mod corespunzător și personalului didactic din învățământul 
preșcolar și primar. (articol modificat prin art. | pct. 27 din Ordinul M.E.N. nr. 3027/2018, în vigoare de la 22 
ianuarie 2018) 


CAPITOLUL III Comisiile din unitățile de învățământ 
Art. 79. (1) La nivelul fiecărei unități de învățământ funcționează următoarele comisii: 


1. cu caracter permanent; 
2. cu caracter temporar; 
3. cu caracter ocazional. 


(2) Comisiile cu caracter permanent sunt: 


a) Comisia pentru curriculum; 

b) Comisia de evaluare și asigurare a calității; 

[(*)] c) Comisia pentru dezvoltare profesională și evoluție în cariera didactică; (literă modificată prin art. | pct. 28 
din Ordinul M.E.N. nr. 3027/2018, în vigoare de la 22 ianuarie 2018) 

d) Comisia de securitate și sănătate în muncă și pentru situații de urgență; 

e) Comisia pentru controlul managerial intern; 

f) Comisia pentru prevenirea și eliminarea violenței, a faptelor de corupție și discriminării în mediul școlar și 
promovarea interculturalității; 

[(*)] g) Comisia pentru programe și proiecte educative. (literă abrogată de la 22 ianuarie 2018 prin art. | pct. 29 
din Ordinul M.E.N. nr. 3027/2018) 


(3) Comisiile cu caracter permanent își desfășoară activitatea pe tot parcursul anului școlar, comisiile cu caracter 
temporar își desfășoară activitatea doar în anumite perioade ale anului școlar, iar comisiile cu caracter ocazional 
sunt înfiinţate ori de câte ori se impune constituirea unei astfel de comisii, pentru rezolvarea unor probleme 
specifice apărute la nivelul unității de învățământ. 

(4) Comisiile cu caracter temporar și ocazional vor fi stabilite de fiecare unitate de învățământ, prin regulamentul 
de organizare și funcționare a unităţii de învățământ. 


Art. 80. K} (1) Comisiile de la nivelul unității de învățământ își desfășoară activitatea pe baza deciziei de 
constituire emise de directorul unității de învățământ. În cadrul comisiilor prevăzute la art. 79 alin. (2) lit. b) și f) 
sunt cuprinși și reprezentanți ai elevilor și ai părinților, ai tutorilor sau ai susținătorilor legali, nominalizați de 
consiliul școlar al elevilor, respectiv consiliul reprezentativ al părinţilor și asociația de părinţi, acolo unde există. 
(alineat modificat prin art. | pct. 30 din Ordinul M.E.N. nr. 3027/2018, în vigoare de la 22 ianuarie 2018) 

(2) Activitatea comisiilor din unitatea de învățământ și documentele elaborate de membrii comisiei sunt 
reglementate prin acte normative sau prin regulamentul de organizare și funcţionare a unității de învățământ. 

(3) Fiecare unitate de învățământ își elaborează proceduri, privind funcționarea comisiilor în funcție de nevoile 
proprii. 


TITLUL VI Structura, organizarea și responsabilitățile personalului didactic auxiliar și 
nedidactic 


CAPITOLUL | Compartimentul secretariat 


Art. 81. (1) Compartimentul secretariat cuprinde, după caz, posturile de secretar - șef, secretar și informatician. 
(2) Compartimentul secretariat este subordonat directorului. 

(3) Secretariatul funcţionează în program de lucru cu elevii, părinții, tutorii sau susținătorii legali sau alte 
persoane interesate din afara unității, aprobat de director, în baza hotărârii consiliului de administrație. 


Art. 82. Compartimentul secretariat are următoarele atribuții: 


a) transmiterea informaţiilor la nivelul unităţii de învățământ; 

b) întocmirea, actualizarea și gestionarea bazelor de date; 

c) întocmirea și transmiterea situațiilor statistice și a celorlalte categorii de documente solicitate de către 
autorități, precum și a corespondenței unității; 

d) înscrierea copiilor/elevilor pe baza dosarelor personale, păstrarea, organizarea și actualizarea permanentă a 
evidenţei acestora și rezolvarea problemelor privind mișcarea antepreșcolarilor/preșcolarilor/elevilor, în baza 
hotărârilor consiliului de administraţie; 

e) rezolvarea problemelor specifice pregătirii și desfășurării examenelor și evaluărilor naționale, ale examenelor 
de admitere și de ocupare a posturilor vacante, conform atribuţiilor prevăzute de legislația în vigoare sau de fișa 
postului; 

f) completarea, verificarea, păstrarea în condiţii de securitate și arhivarea documentelor referitoare la situația 
școlară a elevilor și a statelor de functii; 

g) procurarea, completarea, eliberarea și evidenţa actelor de studii și a documentelor școlare, în conformitate 
cu prevederile regulamentului privind regimul juridic al actelor de studii și al documentelor de evidenţă școlară 
în învățământul preuniversitar, aprobat prin ordin al ministrului educaţiei naționale și cercetării științifice; 

h) selecţia, evidența și depunerea documentelor la Arhivele Naţionale, după expirarea termenelor de păstrare, 
stabilite prin "Indicatorul termenelor de păstrare", aprobat prin ordin al ministrului educaţiei naționale și cercetării 
științifice; 

i) păstrarea și aplicarea ștampilei unității pe documentele avizate și semnate de persoanele competente, în 
situația existenței deciziei directorului în acest sens; 

j) întocmirea și/sau verificarea, respectiv avizarea documentelor/documentațiilor, potrivit legislaţiei în vigoare 
sau fişei postului; 

k) întocmirea statelor de personal; 

I) întocmirea, actualizarea și gestionarea dosarelor de personal ale angajaților unității de învățământ; 

m) calcularea drepturilor salariale sau de altă natură în colaborare cu serviciul contabilitate; 

n) gestionarea corespondenței unităţii de învățământ; 

o) întocmirea și actualizarea procedurilor activităților desfășurate la nivelul compartimentului, în conformitate cu 
legislația în vigoare; 

p) orice alte atribuţii specifice compartimentului, rezultând din legislaţia în vigoare, contractele colective de 
muncă aplicabile, regulamentul de organizare și funcţionare al unității, regulamentul intern, hotărârile consiliului 
de administrație și deciziile directorului, stabilite în sarcina sa. 

Art. 83. (1) Secretarul - șef/Secretarul unității de învățământ pune la dispoziția personalului condicile de 
prezență, fiind responsabil cu siguranța acestora. 

(2) Secretarul - șef/Secretarul răspunde de securitatea cataloagelor și verifică, la sfârșitul orelor de curs, 
împreună cu profesorul de serviciu, existenţa tuturor cataloagelor încheind un proces - verbal în acest sens. 
(3) În perioada cursurilor, cataloagele se păstrează în cancelarie, într-un fișet securizat, iar în perioada 
vacantelor școlare, la secretariat, în aceleași condiții de siguranță. 

(4) În situaţii speciale, atribuţiile prevăzute la alin. (1) și (2) pot fi îndeplinite, prin delegare de sarcini, și de către 
cadre didactice sau personal didactic auxiliar, din cadrul unităţii de învățământ, cu acordul prealabil al 
personalului solicitat. 

(5) Se interzice condiționarea eliberării adeverinţelor, foilor matricole, caracterizărilor și a oricăror acte de studii 
sau documente școlare de obținerea de beneficii materiale. 


CAPITOLUL II Serviciul financiar 


SECȚIUNEA 1 Organizare și responsabilități 


Art. 84. (1) Serviciul financiar reprezintă structura organizatorică din cadrul unităţii de învățământ în care sunt 
realizate: fundamentarea și execuţia bugetului, evidența contabilă, întocmirea și transmiterea situațiilor 
financiare, precum și orice alte activităţi cu privire la finanţarea și contabilitatea instituţiilor, prevăzute de legislația 
în vigoare, de contractele colective de muncă aplicabile, de regulamentul de organizare și funcţionare al unității 
și de regulamentul intern. 

(2) Serviciul financiar cuprinde, după caz, administratorul financiar, precum și ceilalți angajați asimilați funcției 
prevăzute de legislaţia în vigoare, denumit generic "contabil". 

(3) Serviciul financiar este subordonat directorului unității de învățământ. 


Art. 85. Serviciul financiar are următoarele atribuții: 


a) desfășurarea activității financiar - contabile a unităţii de învățământ; 

b) gestionarea, din punct de vedere financiar, a întregului patrimoniu al unităţii de învățământ, în conformitate 
cu dispoziţiile legale în vigoare și cu hotărârile consiliului de administrație; 

c) întocmirea proiectului de buget și a raportului de execuție bugetară, conform legislației în vigoare și 
contractelor colective de muncă aplicabile; 

d) informarea periodică a consiliului de administraţie cu privire la execuţia bugetară; 

e) organizarea contabilităţii veniturilor și cheltuielilor; 

f) consemnarea în documente justificative a oricărei operaţiuni care afectează patrimoniul unității de învățământ 
și înregistrarea în evidenţa contabilă a documentelor; 

g) întocmirea și verificarea statelor de plată în colaborare cu serviciul secretariat; 

h) valorifică rezultatele procesului de inventariere, a patrimoniului, în situaţiile prevăzute de lege și ori de câte 
ori consiliul de administrație consideră necesar; 

i) întocmirea lucrărilor de închidere a exerciţiului financiar; 

j) îndeplinirea obligaţiilor patrimoniale ale unității de învățământ față de bugetul de stat, bugetul asigurărilor 
sociale de stat, bugetul local și față de terti; 

k) implementarea procedurilor de contabilitate; 

I) avizarea, în condiţiile legii, a proiectelor de contracte sau de hotărâri ale consiliului de administrație, prin care 
se angajează fondurile unității; 

m) asigurarea și gestionarea documentelor și a instrumentelor financiare cu regim special; 

n) întocmirea, cu respectarea normelor legale în vigoare, a documentelor privind angajarea, lichidarea, 
ordonanţarea și plata cheltuielilor bugetare, realizând operaţiunile prevăzute de normele legale în materie; 

o) orice alte atribuții specifice serviciului, rezultând din legislația în vigoare și hotărârile consiliului de 
administrație și deciziile directorului, stabilite în sarcina sa. 


SECȚIUNEA a 2-a Management financiar 


Art. 86. (1) Întreaga activitate financiară a unităţilor de învățământ se organizează și se desfășoară cu 
respectarea legislației în vigoare. 

(2) Activitatea financiară a unităţii de învățământ se desfășoară pe baza bugetului propriu. 

(3) Răspunde de organizarea activităţii financiare și de încadrarea în bugetul aprobat. 


Art. 87. Pe baza bugetului aprobat, directorul și consiliul de administrație actualizează programul anual de 
achiziții publice, stabilind și celelalte măsuri ce se impun pentru asigurarea încadrării tuturor categoriilor de 
cheltuieli în limitele fondurilor alocate. 


Art. 88. (1) Este interzisă angajarea de cheltuieli, dacă nu este asigurată sursa de finanțare. 
(2) Resursele extrabugetare ale unității pot fi folosite exclusiv de aceasta, conform hotărârii consiliului de 
administrație. 


CAPITOLUL III Compartimentul administrativ 


SECȚIUNEA 1 Organizare și responsabilități 


Art. 89. (1) Compartimentul administrativ este coordonat de administratorul de patrimoniu și cuprinde personalul 
nedidactic al unităţii de învățământ. 
(2) Compartimentul administrativ este subordonat directorului unităţii de învățământ. 


Art. 90. Compartimentul administrativ are următoarele atribuții: 


a) gestionarea bazei materiale; 

b) realizarea reparațiilor, care sunt în sarcina unității, și a lucrărilor de întreţinere, igienizare, curățenie și 
gospodărire a unității de învățământ; 

c) întreținerea terenurilor, clădirilor și a tuturor componentelor bazei didactico - materiale; 

d) realizarea demersurilor necesare obținerii autorizaţiilor de funcţionare a unității de învățământ; 

e) recepţia bunurilor, serviciilor și a lucrărilor, printr-o comisie constituită la nivelul compartimentului; 

f) înregistrarea modificărilor produse cu privire la existența, utilizarea și mișcarea bunurilor din gestiune și 
prezentarea actelor corespunzătoare Serviciului financiar; 

9) evidența consumului de materiale; 

h) punerea în aplicare a măsurilor stabilite de către conducerea unităţii de învățământ privind sănătatea și 
securitatea în muncă, situaţiile de urgenţă și P.S...; 

i) întocmirea proiectului anual de achiziţii și a documentaţiilor de atribuire a contractelor; 

j) orice alte atribuții specifice compartimentului, rezultând din legislaţia în vigoare, hotărârile consiliului de 
administrație și deciziile directorului, stabilite în sarcina sa. 


SECȚIUNEA a 2-a Management administrativ 
Art. 91. Evidenţa, organizarea, actualizarea documentelor contabile, prezentarea situațiilor financiare referitoare 


la patrimoniu și administrarea bazei didactico - materiale a unităţilor de învățământ se realizează în conformitate 
cu prevederile legislaţiei în vigoare. 

Art. 92. (1) Inventarierea bunurilor unității de învățământ se realizează de către comisia de inventariere, numită 
prin decizia directorului. 

(2) Modificările care se operează în listele ce cuprind bunurile aflate în proprietatea unității de învățământ se 
supun aprobării consiliului de administratie de către director, la propunerea administratorului de patrimoniu, în 
baza solicitării compartimentelor funcţionale. 


Art. 93. (1) Bunurile aflate în proprietatea unităţii de învățământ de stat sunt administrate de către consiliul de 
administrație. 

(2) Bunurile aflate în proprietatea unităţii de învățământ particular sunt supuse regimului juridic al proprietății 
private. 


Art. 94. Bunurile, care sunt temporar disponibile și care sunt în proprietatea sau administrarea unității de 
învățământ, pot fi închiriate în baza hotărârii consiliului de administrație. 


CAPITOLUL IV Biblioteca școlară sau Centrul de documentare și informare 


Art. 95. (1) În unităţile de învățământ se organizează și funcționează Biblioteca școlară sau Centrul de 
documentare și informare. 

(2) Acestea se organizează și funcționează în baza Legii bibliotecilor și a regulamentului aprobat prin ordin al 
ministrului educației naționale și cercetării științifice. 

(3) Biblioteca școlară sau Centrul de documentare și informare se subordonează directorului. 

(4) Centrele de documentare și informare se pot înființa și pot funcționa în orice unitate de învățământ din 
învățământul de stat, particular și confesional prin decizia directorului Casei Corpului Didactic, pe baza criteriilor 
stabilite de ministerul educației, la propunerea consiliului de administraţie al unităţii de învățământ, cu avizul 
inspectoratului școlar. 

(5) Într-un centru de documentare și informare pot activa, în condiţiile legii, atât profesorul documentarist, cât și 
bibliotecarul școlar. 

(6) În unităţile de învățământ se asigură accesul gratuit al elevilor și al personalului la Biblioteca Școlară Virtuală 
și la Platforma școlară de e - learning. 

(7) Platforma școlară de e - learning este utilizată de către unitatea de învățământ, pentru a acorda asistenţă 
elevilor în timpul sau în afara programului școlar, precum și elevilor care nu pot frecventa temporar școala, din 
motive de sănătate. 


TITLUL VII Elevii 


CAPITOLUL | Dobândirea și exercitarea calității de elevi 


Art. 96. Beneficiarii primari ai educației sunt antepreșcolarii, preșcolari și elevii. 


Art. 97. (1) Dobândirea calității de preșcolar/elev se obține prin înscrierea într-o unitate de învățământ. 

(2) Înscrierea se aprobă de către consiliul de administrație, cu respectarea legislației în vigoare, a prezentului 
regulament și a regulamentul de organizare și funcţionare al unităţii, ca urmare a solicitării scrise a părinților, 
tutorilor sau susținătorilor legali. 


Art. 98. [(*)] (1) Înscrierea în învățământul primar se face conform metodologiei aprobate prin ordin al ministrului 


educației naţionale. (alineat modificat prin art. | pct. 31 din Ordinul M.E.N. nr. 3027/2018, în vigoare de la 22 
ianuarie 2018) 

[()] (2) În situaţia în care, pe durata clasei pregătitoare ori a clasei |, elevul acumulează absente ca urmare a 
unor probleme de sănătate sau se observă manifestări de oboseală sau de neadaptare școlară, părinţii, tutorii 
sau susţinătorii legali pot depune la unitatea de învățământ o solicitare de retragere a elevului în vederea 
reînscrierii în anul școlar următor, în clasa corespunzătoare nivelului din care s-a retras; la cererea motivată a 
părintelui, reînscrierea se poate face și în anul școlar în care s-a solicitat retragerea, în clasa anterioară nivelului 
din care s-a retras elevul. (alineat modificat prin art. | pct. 31 din Ordinul M.E.N. nr. 3027/2018, în vigoare de la 
22 ianuarie 2018) 

[4 (3) În situaţia solicitării de retragere menţionată la alin. (2), unitățile de învățământ vor consilia părinții, tutorii 
sau susţinătorii legali privind nevoia de a lua decizii în interesul educațional al elevului și îi vor informa că 
solicitarea nu poate fi soluționată decât în situația în care evaluarea dezvoltării psihosomatice atestă necesitatea 
reînscrierii în clasa anterioară sau în clasa corespunzătoare nivelului din care s-a retras. (alineat modificat prin 
art. | pct. 31 din Ordinul M.E.N. nr. 3027/2018, în vigoare de la 22 ianuarie 2018) 

(4) Evaluarea dezvoltării psihosomatice a elevilor, menţionată la alin. (3), se efectuează sub coordonarea 
Centrului județean/al municipiului București de resurse și asistență educaţională. 


[(*)] Art. 99. Înscrierea în clasa a IX - a din învățământul liceal sau din învățământul profesional, respectiv în anul 
| din învățământul postliceal, inclusiv învățământul profesional și tehnic dual, se face în conformitate cu 
metodologiile aprobate prin ordin al ministrului educaţiei naționale. (articol modificat prin art. | pct. 32 din Ordinul 
M.E.N. nr. 3027/2018, în vigoare de la 22 ianuarie 2018) 


Art. 100. Elevii promovați vor fi înscriși de drept în anul următor, dacă nu există prevederi specifice de admitere 
în clasa respectivă. 


Art. 101. (1) Calitatea de elev se exercită prin frecventarea cursurilor și prin participarea la activitățile existente 
în programul fiecărei unități de învățământ. 

(2) Calitatea de elev se dovedește cu carnetul de elev, vizat la începutul fiecărui an școlar de către unitatea de 
învățământ la care este înscris elevul. 


Art. 102. (1) Prezenţa elevilor la fiecare oră de curs se verifică de către cadrul didactic, care consemnează în 
catalog, în mod obligatoriu, fiecare absenţă. 

(2) Motivarea absențelor se face de către învățătorul/ institutorul/profesorul pentru învățământul 
primar/profesorul diriginte în ziua prezentării actelor justificative. 

(3) În cazul elevilor minori, părinții, tutorii sau susținătorii legali au obligaţia de a prezenta personal învățătorului/ 
institutorului/profesorului pentru învățământul primar/ profesorului diriginte actele justificative pentru absenţele 
copilului său. 

(4) Actele medicale pe baza cărora se face motivarea absenţelor sunt, după caz: adeverinţă eliberată de medicul 
cabinetului școlar, de medicul de familie sau medicul de specialitate, adeverință/certificat medical/foaie de 
externare/scrisoare medicală eliberate de unitatea sanitară în care elevul a fost internat. Actele medicale trebuie 
să aibă viza cabinetului școlar sau a medicului de familie care are în evidenţă fişele medicale/carnetele de 
sănătate ale elevilor. 

(5) În limita a 20 de ore de curs pe semestru, absenţele pot fi motivate doar pe baza cererilor scrise ale părintelui, 
tutorelui sau susținătorului legal al elevului sau ale elevului major, adresate învățătorului/institutorului/ 
profesorului pentru învățământul primar/profesorului diriginte al clasei, avizate în prealabil de motivare de către 
directorul unității. 

(6) Actele pe baza cărora se face motivarea absenţelor se prezintă în termen de 7 zile de la reluarea activității 
elevului și sunt păstrate de către învățătorul/institutorul/profesorul pentru învățământul primar/profesorul 
diriginte, pe tot parcursul anului școlar. 

[(*)] (7) Nerespectarea termenului prevăzut la alin. (6) atrage declararea absenţelor ca nemotivate. (alineat 
modificat prin art. | pct. 33 din Ordinul M.E.N. nr. 3027/2018, în vigoare de la 22 ianuarie 2018) 

(8) În cazul elevilor reprezentanti, absențele se motivează pe baza actelor justificative, conform prevederilor 
statutului elevului. 


Art. 103. (1) La cererea scrisă a directorilor unităților de învățământ cu program sportiv suplimentar, a 
profesorilor - antrenori din unitățile de învățământ cu program sportiv integrat, a directorilor cluburilor sportive 
şcolare/asociatțiilor sportive școlare sau a conducerilor structurilor naţionale sportive, directorul unității de 
învățământ aprobă motivarea absentțelor elevilor care participă la cantonamente și la competiții de nivel local, 
judeţean, regional, național și internaţional. 

(2) Directorul unității de învățământ aprobă motivarea absenţelor elevilor care participă la olimpiadele și 
concursurile școlare și profesionale organizate la nivel local, județean/interjudețean, regional, național și 
internaţional, la cererea scrisă a profesorilor îndrumători/însoțitori. 


[(*)] Art. 104. Elevii din învățământul preuniversitar retrași se pot reînmatricula, la cerere, de regulă la începutul 
anului școlar, la același nivel/ciclu de învățământ și aceeași formă de învățământ, redobândind astfel calitatea 
de elev. (articol modificat prin art. | pct. 34 din Ordinul M.E.N. nr. 3027/2018, în vigoare de la 22 ianuarie 2018) 


Art. 105. (1) Elevii aflaţi în situaţii speciale - cum ar fi nașterea unui copil, detenție, care au persoane în îngrijire 
și altele asemenea - sunt sprijiniți să finalizeze învățământul obligatoriu. 

(2) Nerespectarea de către elevi a îndatoririlor și obligaţiilor prevăzute la art. 14 din Statutul elevului, aprobat 
prin Ordinul ministrului educaţiei naționale și cercetării științifice nr. 4.742/2016, se sancţionează în conformitate 
cu art. 16 alin. (4) lit. a - f din același statut. 


CAPITOLUL II Activitatea educativă extrașcolară 


Art. 106. Activitatea educativă extrașcolară din unităţile de învățământ este concepută ca mijloc de dezvoltare 
personală, ca modalitate de formare și întărire a culturii organizaționale a unităţii de învățământ și ca mijloc de 
îmbunătăţire a motivatiei, frecvenței și performanței școlare, precum și de remediere a unor probleme 
comportamentale ale elevilor. 


Art. 107. (1) Activitatea educativă extrașcolară din unităţile de învățământ se desfășoară în afara orelor de curs. 
(2) Activitatea educativă extrașcolară din unitățile de învățământ se poate desfășura fie în incinta unităţii de 
învățământ, fie în afara acesteia, în palate și cluburi ale copiilor, în cluburi sportive școlare, în baze sportive și 
de agrement, în spaţii educaţionale, culturale, sportive, turistice, de divertisment. 


Art. 108. (1) Activităţile educative extrașcolare desfășurate în unitățile de învățământ pot fi: culturale, civice, 
artistice, tehnice, aplicative, științifice, sportive, turistice, de educaţie rutieră, antreprenoriale, pentru protecție 
civilă, de educație pentru sănătate și de voluntariat. 

(2) Activitățile educative extrașcolare pot consta în: proiecte și programe educative, concursuri, festivaluri, 
expoziții, campanii, schimburi culturale, excursii, serbări, expediţii, școli, tabere și caravane tematice, dezbateri, 
sesiuni de formare, simpozioane, vizite de studiu, vizite, ateliere deschise etc. 

(3) Activitatea educativă poate fi proiectată atât la nivelul fiecărei grupe/clase de antepreșcolari/preșcolari/elevi, 
de către educator - puericultor/educatoare/învățător/institutor/profesor pentru învățământul preșcolar/primar/ 
profesor diriginte, cât și la nivelul unității de învățământ, de către coordonatorul pentru proiecte și programe 
educative școlare și extraşcolare. 


[(*)] (4) Activitățile educative extraşcolare sunt stabilite în consiliul profesoral al unității de învățământ, împreună 


cu consiliul elevilor, în conformitate cu opțiunile elevilor și ale consiliului reprezentativ al părinților și ale 
asociațiilor părinţilor, acolo unde acestea există, a tutorilor sau a susținătorilor legali, precum și cu resursele de 

care dispune unitatea de învățământ. (alineat modificat prin art. | pct. 35 din Ordinul M.E.N. nr. 3027/2018, în 
vigoare de la 22 ianuarie 2018) 

(5) Organizarea activităților extrașcolare sub forma excursiilor, taberelor, expedițiilor și a altor activități de timp 
liber care necesită deplasarea din localitatea de domiciliu se face în conformitate cu regulamentul aprobat prin 
ordin al ministrului educației naţionale și cercetării științifice. 

(6) Calendarul activităților educative extrașcolare este aprobat de consiliul de administrație al unității de 
învățământ. 


Art. 109. Evaluarea activității educative extraşcolare la nivelul unității de învățământ se centrează pe: 
a) gradul de dezvoltare și diversificare a setului de competenţe - cheie; 

b) gradul de responsabilizare și integrare socială; 

c) cultura organizaţională; 

d) gradul de formare a mentalității specifice învățării pe tot parcursul vieții. 


Art. 110. (1) Evaluarea activității educative extraşcolare la nivelul unității de învățământ este realizată, anual, de 
către coordonatorul pentru proiecte și programe educative școlare și extraşcolare. 

(2) Raportul anual privind activitatea educativă extrașcolară derulată la nivelul unităţii de învățământ este 
prezentat și dezbătut în consiliul profesoral și aprobat în consiliul de administrație. 

(3) Raportul anual privind activitatea educativă extrașcolară derulată la nivelul unității de învățământ este inclus 
în raportul anual privind calitatea educaţiei în respectiva unitate. 


Art. 111. Evaluarea activității educative extrașcolare derulate la nivelul unității de învățământ este parte a 
evaluării instituționale a respectivei unități de învățământ. 


CAPITOLUL III Evaluarea copiilor/elevilor 


SECȚIUNEA 1 Evaluarea rezultatelor învățării. Încheierea situaţiei școlare 


Art. 112. Evaluarea are la bază identificarea nivelului la care se află elevul raportat la competențele specifice 
ale fiecărei discipline în scopul optimizării învățării. 


Art. 113. (1) Conform legii, evaluările în sistemul de învățământ românesc se realizează la nivel de disciplină, 
domeniu de studiu sau modul de pregătire. 

(2) În sistemul de învățământ preuniversitar evaluarea se centrează pe competențe, oferă feedback real elevilor, 
părinţilor și cadrelor didactice și stă la baza planurilor individuale de învăţare. 

(3) Rezultatul evaluării, exprimat prin calificativ, notă, punctaj etc., nu poate fi folosit ca mijloc de coerciţie, acesta 
reflectând strict rezultatele învăţării, conform prevederilor legale. (alineat introdus prin art. | pct. 36 din Ordinul 
M.E.N. nr. 3027/2018, în vigoare de la 22 ianuarie 2018) 


Art. 114. (1) Evaluarea rezultatelor la învățătură se realizează permanent, pe parcursul anului școlar. 

(2) La sfârșitul clasei pregătitoare, evaluarea dezvoltării fizice, socioemoționale, cognitive, a limbajului și a 
comunicării, precum și a dezvoltării capacităților și atitudinilor față de învăţare ale copilului, realizată pe parcursul 
întregului an școlar, se finalizează prin completarea unui raport, de către cadrul didactic responsabil, în baza 
unei metodologii aprobate prin ordin al ministrului educaţiei naţionale și cercetării științifice. 


Art. 115. (1) Instrumentele de evaluare se stabilesc în funcţie de vârstă și de particularitățile psihopedagogice 
ale beneficiarilor primari ai educaţiei și de specificul fiecărei discipline. Acestea sunt: 


a) chestionări orale; 

b) teste, lucrări scrise; 
) experimente și activități practice; 
) referate; 
) proiecte; 
f) interviuri; 
g) portofolii; 
h) probe practice; 
i) alte instrumente stabilite de comisiile metodice și aprobate de director sau elaborate de către Ministerul 
Educaţiei Naţionale și Cercetării Știinţifice/inspectoratele școlare, elaborate în conformitate cu legislația 
națională. 


c 
d 
e 


(2) În învățământul primar, la clasele | - IV, în cel secundar și în cel postliceal, elevii vor avea la fiecare 
disciplină/modul, cu exceptia celor preponderent practice, cel puțin o evaluare prin lucrare scrisă pe semestru. 


Art. 116. Testele de evaluare, subiectele de examen de orice tip și lucrările semestriale scrise (teze) se 
elaborează pe baza cerintelor didactico - metodologice stabilite de programele școlare, parte a Curriculumului 
național. 


Art. 117. (1) Rezultatele evaluării se exprimă, după caz, prin: 


a) aprecieri descriptive privind dezvoltarea copilului - la nivelurile antepreșcolar, preșcolar și clasa pregătitoare; 
b) calificative la clasele | - IV și în învățământul special care școlarizează elevi cu deficiențe grave, severe, 
profunde sau asociate; 

c) note de la 1 la 10 în învățământul secundar și în învățământul postliceal. 

d) Pentru frauda constatată la evaluările scrise, inclusiv la probele scrise din cadrul examenelor organizate la 
nivelul unității de învățământ, conform prezentului regulament, se acordă nota 1 sau, după caz, calificativul 
insuficient. (literă introdusă prin art. | pct. 37 din Ordinul M.E.N. nr. 3027/2018, în vigoare de la 22 ianuarie 2018) 


(2) Rezultatele evaluării se consemnează în catalog, cu cerneală albastră, sub forma: "Calificativul/data" sau 
"Nota/data", cu excepția celor de la nivelurile antepreșcolar și preșcolar, care sunt trecute în caietul de observații 
și ale celor de la clasa pregătitoare, care se trec în raportul anual de evaluare. 


Art. 118. (1) Pentru nivelurile antepreșcolar și preșcolar, rezultatele evaluării se comunică și se discută cu 
părinţii, tutorii sau susținătorii legali. 

(2) Calificativele/Notele acordate se comunică în mod obligatoriu elevilor, se trec în catalog și în carnetul de elev 
de către cadrul didactic care le acordă. 

(3) În învățământul primar cu predare în limbile minorităților naţionale, calificativele se pot comunica și în limba 
de predare de către cadrul didactic. 

(4) Numărul de calificative/note acordate semestrial fiecărui elev, la fiecare disciplină de studiu, exclusiv nota 
de la lucrarea scrisă semestrială (teză), trebuie să fie cel puţin egal cu numărul săptămânal de ore de curs 
prevăzut în planul de învățământ. Fac excepție disciplinele cu o oră de curs pe săptămână, la care numărul 
minim de calificative/note este de două. 

(5) În cazul curriculumului organizat modular, numărul de note acordate semestrial trebuie să fie corelat cu 
numărul de ore alocate fiecărui modul în planul de învățământ, precum și cu structura modulului, de regulă, o 
notă la un număr de 25 de ore. Numărul minim de note acordate elevului la un modul este de două. 

(6) Elevii aflaţi în situație de corigență vor avea cu cel puţin un calificativ/o notă în plus față de numărul de 
calificative/note prevăzute la alin. (4), ultimul calificativ/ultima notă fiind acordat/ă, de regulă, în ultimele două 
săptămâni ale semestrului. 

(7) Disciplinele la care se sustin lucrări scrise semestriale (teze), precum și perioadele de desfăşurare a acestora 
se stabilesc prin ordin al ministrului educaţiei naţionale și cercetării știintifice. 

(8) Notele la lucrările scrise semestriale (teze) se analizează cu elevii într-o oră special destinată acestui scop 
și se trec în catalog. Lucrările scrise semestriale (tezele) se păstrează în unitatea de învățământ până la sfârșitul 
anului școlar. 


Art. 119. (1) La sfârșitul fiecărui semestru și la încheierea anului școlar, cadrele didactice au obligaţia să încheie 
situația școlară a elevilor, în condiţiile prezentului regulament. 

(2) La sfârșitul fiecărui semestru, învățătorul/institutorul/ profesorul pentru învățământul primar/profesorul 
diriginte consultă consiliul clasei pentru acordarea mediei la purtare, prin care sunt evaluate frecvența și 
comportarea elevului, respectarea de către acesta a reglementărilor adoptate de unitatea de învățământ. 

(3) La sfârșitul fiecărui semestru învățătorul/institutorul/ profesorul pentru învățământul primar/profesorul 
diriginte consultă consiliul clasei pentru elaborarea aprecierii asupra situaţiei școlare a fiecărui elev. 


Art. 120. (1) La fiecare disciplină de studiu media semestrială este calculată din numărul de note prevăzut de 
prezentul regulament. 

(2) La disciplinele de studiu la care nu se susţine lucrarea scrisă semestrială (teza), media semestrială se obține 
prin rotunjirea mediei aritmetice a notelor la cel mai apropiat număr întreg. La o diferență de 50 de sutimi, 
rotunjirea se face în favoarea elevului. 

(3) Media la evaluarea periodică este media aritmetică a notelor înscrise în catalog, cu excepția notei de la 
lucrarea scrisă semestrială (teza), medie calculată cu două zecimale exacte, fără rotunjire. 

(4) La disciplinele de studiu la care se susține lucrarea scrisă semestrială (teza), media semestrială se 
calculează astfel: "media semestrială = (3M+T)/4", unde "M" reprezintă media la evaluarea periodică, iar "T" 
reprezintă nota obținută la lucrarea scrisă semestrială (teză). Nota astfel obținută se rotunjește la cel mai 
apropiat număr întreg. La o diferenţă de 50 de sutimi, rotunjirea se face în favoarea elevului. 

(5) Media anuală la fiecare disciplină este dată de media aritmetică a celor două medii semestriale, calculată cu 
două zecimale exacte, fără rotunjire. În cazul în care elevul a fost scutit medical, pe un semestru, la disciplina 
educație fizică și sport, calificativul/media de pe semestrul în care elevul nu a fost scutit devine calificativul/media 
anuală. 

(6) Nota lucrării scrise semestriale (teză) și mediile semestriale și anuale se consemnează în catalog cu cerneală 
roșie. 

(7) În cazul în care curriculumul este organizat modular, fiecare modul se dezvoltă ca o unitate autonomă de 
instruire. Media unui modul se calculează din notele obținute pe parcursul desfășurării modulului, conform 
prevederilor de la alin. (2). Încheierea mediei unui modul care se termină pe parcursul anului se face în momentul 
finalizării acestuia, nefiind condiţionată de sfârșitul semestrului. Aceasta este considerată și media anuală a 
modulului. 

(8) Media anuală generală se calculează ca medie aritmetică, fără rotunjire, a mediilor anuale de la toate 
disciplinele/modulele și de la purtare. Media generală, în cazul curriculumului organizat pe module, se 
calculează similar mediei generale a unei discipline. 


Art. 121. (1) La clasele | - IV se stabilesc calificative semestriale și anuale la fiecare disciplină de studiu. 

(2) Pentru aceste clase, calificativul semestrial pe disciplină/domeniu de studiu se stabilește astfel: se aleg două 
calificative cu frecvenţa cea mai mare, acordate în timpul semestrului, după care, în perioadele de recapitulare 
și de consolidare a materiei, în urma aplicării unor probe de evaluare sumativă, cadrul didactic poate opta pentru 
unul dintre cele două calificative. 

(3) Pentru aceste clase, calificativul anual la fiecare disciplină/domeniul de studiu este dat de unul dintre 
calificativele semestriale stabilite de cadrul didactic în baza următoarelor criterii: 


a) progresul sau regresul elevului; 

b) raportul efort - performanță realizată; 

c) creșterea sau descreșterea motivaţiei elevului; 

d) realizarea unor sarcini din programul suplimentar de pregătire sau de recuperare, stabilite de cadrul didactic 
și care au fost aduse la cunoștința părintelui, tutorelui sau susținătorului legal. 


Art. 122. (1) În învățământul primar, calificativele semestriale și anuale la fiecare disciplină se consemnează în 
catalog de către învățătorul/institutorul/profesorul pentru învățământul primar/profesorul de specialitate. 
Calificativele la purtare se consemnează în catalog de către învățători/institutori/ profesorii pentru învățământul 
primar. 

(2) În învățământul secundar inferior și secundar superior și postliceal mediile semestriale și anuale pe 
disciplină/modul se consemnează în catalog de către cadrul didactic care a predat disciplina/modulul. Mediile la 
purtare se consemnează în catalog de profesorii diriginţi ai claselor. 


Art. 123. (1) Elevii scutiţi de efort fizic au obligaţia de a fi prezenți la orele de educaţie fizică și sport. Acestor 
elevi nu li se acordă calificative/note și nu li se încheie media la această disciplină în semestrul sau în anul în 
care sunt scutiți medical. 

(2) Pentru elevii scutiți medical, profesorul de educație fizică și sport consemnează în catalog, la rubrica 
respectivă, "scutit medical în semestrul." sau "scutit medical în anul școlar.", specificând totodată documentul 
medical, numărul și data eliberării acestuia. Documentul medical va fi atașat la dosarul personal al elevului, aflat 
la secretariat. 

(3) Elevii scutiți medical, semestrial sau anual, nu sunt obligaţi să vină în echipament sportiv la orele de educație 
fizică și sport, dar trebuie să aibă încălțăminte adecvată pentru sălile de sport. Absenţele la aceste ore se 
consemnează în catalog. 


[(*)] (4) Pentru integrarea în colectiv a elevilor scutiți medical, în timpul orei de educație fizică și sport, cadrul 
didactic le poate atribui sarcini organizatorice care vor avea în vedere recomandările medicale, de exemplu: 
arbitraj, cronometrare, măsurare, înregistrarea unor elemente tehnice, ținerea scorului etc. (alineat modificat 
prin art. | pct. 38 din Ordinul M.E.N. nr. 3027/2018, în vigoare de la 22 ianuarie 2018) 


Art. 124. Școlarizarea elevilor sportivi nominalizați de federaţiile naţionale sportive pentru centrele naţionale 
olimpice/de excelenţă se realizează în unități de învățământ situate în apropierea acestor structuri sportive și 
respectă dinamica selecției loturilor. Situaţia școlară, înregistrată în perioadele în care elevii se pregătesc în 
aceste centre, se transmite unităților de învățământ de care aceștia aparţin. În cazul în care școlarizarea se 
realizează în unități de învățământ care nu pot asigura pregătirea elevilor la unele discipline de învățământ, 
situația școlară a acestor elevi se poate încheia, la disciplinele respective, la unitățile de învățământ de care 
elevii aparțin, după întoarcerea acestora, conform prezentului regulament. 


Art. 125. (1) Părinţii, tutorii sau susţinătorii legali ai elevilor minori, respectiv elevii majori care doresc să își 
exercite dreptul de a participa la ora de Religie își exprimă opțiunea în scris, într-o cerere adresată unității de 
învățământ, în care precizează și numele cultului solicitat. 

(2) Schimbarea opțiunii de a frecventa ora de Religie se face tot prin cerere scrisă a elevului major, respectiv a 
părintelui tutorelui legal instituit pentru elevul minor. 

(3) În situaţia în care părinţii/tutorii sau susținătorilor legali ai elevului minor, respectiv elevul major decid, în 
cursul anului școlar, schimbarea opțiunii de a frecventa ora de Religie, situația școlară a elevului respectiv pe 
anul în curs se încheie fără disciplina Religie. 

(4) În mod similar se procedează și pentru elevul căruia, din motive obiective, nu i s-au asigurat condiţiile 
necesare pentru frecventarea orelor la această disciplină. 

(5) Elevilor aflați în situaţiile prevăzute la alin. (3) și (4) li se vor asigura activități educaţionale alternative în 
cadrul unității de învățământ, stabilite prin hotărârea consiliului de administrație. 

Art. 126. (1) Sunt declarați promovați elevii care, la sfârșitul anului școlar, obțin la fiecare disciplină de 
studiu/modul cel puțin media anuală 5,00/calificativul "Suficient", iar la purtare, media anuală 6,00/calificativul 
"Suficient". 

(2) Elevii liceelor pedagogice, ai liceelor teologice și ai liceelor militare care obțin la purtare media anuală mai 
mică de 8,00 nu mai pot continua studiile la aceste profiluri. Acești elevi sunt obligați să se transfere, pentru anul 
școlar următor, la alte profiluri/licee cu respectarea legislaţiei în vigoare și a regulamentelor de organizare și 
funcționare a unităților în cauză. 


Art. 127. (1) Elevii din clasele cu profil artistic sau sportiv, care nu au media de cel puţin 6 la disciplina principală 
de specialitate, sunt declarați necorespunzători pentru aceste profiluri/specializări. 

(2) Prin excepție de la alin. (1) elevii de la clasele cu specializările muzică și coregrafie sunt declarați 
necorespunzători pentru specializarea respectivă și dacă nu obțin minimum 6,00 la examenul de sfârșit de an 
școlar. 

(3) Elevii menţionaţi la alin. (1) și (2) sunt obligați să se transfere, pentru anul școlar următor, la alte 
profiluri/specializări, cu respectarea legislaţiei în vigoare și a regulamentelor de organizare și funcționare a 
unităţilor în cauză. 


Art. 128. Sunt declarați amânaţi, semestrial sau anual, elevii cărora nu li se poate definitiva situaţia școlară la 
una sau la mai multe discipline de studiu/module din următoarele motive: 

a) au absentat, motivat și nemotivat, la cel puţin 50% din numărul de ore de curs prevăzut într-un semestru la 
disciplinele/modulele respective; 

b) au fost scutiți de frecvență de către directorul unității de învățământ în urma unor solicitări oficiale, pentru 
perioada participării la festivaluri și concursuri profesionale, cultural - artistice și sportive, interne și 
internaționale, cantonamente și pregătire specializată; 

c) au beneficiat de bursă de studiu în străinătate, recunoscută de minister; 

d) au urmat studiile, pentru o perioadă determinată de timp, în alte tări; 

e) nu au un număr suficient de calificative/note, necesar pentru încheierea mediei/mediilor sau nu au 
calificativele/mediile semestriale ori anuale la disciplinele/modulele respective, consemnate în catalog de către 
cadrul didactic, din alte motive decât cele de mai sus, neimputabile personalului didactic de predare. 


Art. 129. (1) Elevii declarați amânaţi pe semestrul | își încheie situaţia școlară în primele patru săptămâni de la 
revenirea la școală. 

(2) Încheierea situației școlare a elevilor prevăzuţi la alin. (1) se face pe baza calificativelor/notelor consemnate 
în rubrica semestrului |, datate la momentul evaluării. 


[?)] (3) Încheierea situației școlare a elevilor amânaţi pe semestrul al doilea, a celor declarați amânaţi pe 
semestrul | care nu și-au încheiat situaţia școlară conform prevederilor alin. (1) și (2) sau a celor amânaţi anual 
se face înaintea sesiunii de corigențe, într-o perioadă stabilită de consiliul de administrație. Elevii amânaţi, care 
nu promovează la una sau două discipline/module de studiu în sesiunea de examene de încheiere a situației 
școlare a elevilor amânaţi, se pot prezenta la sesiunea de examene de corigențe. Elevii declarați amânaţi anual 
din clasa pregătitoare, respectiv din clasa |, care nu se prezintă în sesiunile de examinare sunt reînscriși în clasa 
pentru care nu s-a încheiat situația școlară. (alineat modificat prin art. | pct. 39 din Ordinul M.E.N. nr. 3027/2018, 
în vigoare de la 22 ianuarie 2018) 


Art. 130. (1) Sunt declaraţi corigenţi elevii care obțin calificative "Insuficient'/medii anuale sub 5,00 la cel mult 
două discipline de studiu, precum și elevii amânaţi care nu promovează examenul de încheiere a situației 
școlare, la cel mult două discipline de studiu. 

(2) În cazul în care curriculumul este organizat modular, sunt declaraţi corigenți: 

a) elevii care obțin medii sub 5,00 la modulele ce se finalizează pe parcursul anului școlar, indiferent de numărul 
modulelor nepromovate; 

b) elevii care obțin medii sub 5,00 la cel mult două module care se finalizează la sfârșitul anului școlar, precum 
și elevii amânaţi care nu promovează examenul de încheiere a situației școlare, la cel mult două module. 


(3) Pentru elevii corigenţi se organizează anual o singură sesiune de examene de corigență, într-o perioadă 
stabilită de minister. 

(4) Pentru elevii corigenți menţionaţi la alin. (2) lit. a) se organizează și o sesiune specială de examene de 
corigență, în ultima săptămână a anului școlar. Media fiecărui modul, obținută în cadrul sesiunii speciale de 
corigență, este și media anuală a modulului. 


Art. 131. (1) Sunt declarați repetenți: 


a) elevii care au obținut calificativul "Insuficient"/medii anuale sub 5,00 la mai mult de două discipline de 
învățământ/module care se finalizează la sfârșitul anului școlar. Prevederile se aplică și elevilor care nu au 
promovat, la mai mult de două module, la examenele de corigență în sesiunea specială, organizată în 
conformitate cu art. 130 alin. (4); 

b) elevii care au obținut la purtare calificativul anual "Insuficient'/media anuală mai mică de 6,00; 

c) elevii corigenţi care nu se prezintă la sesiunea de examen de corigență sau la sesiunea specială prevăzută 
la art. 130 alin. (4) sau care nu promovează examenul la toate disciplinele/modulele la care se află în situație 
de corigență; 

d) elevii amânaţi care nu se prezintă la sesiunea de încheiere a situaţiei școlare la cel puţin o disciplină/un 
modul; 

e) elevii exmatriculaţi, cu drept de reînscriere; acestora li se înscrie în documentele școlare "Repetent prin 
exmatriculare, cu drept de reînscriere în aceeași unitate de învățământ sau în altă unitate de învățământ, 
respectiv "fără drept de înscriere în nicio unitate de învățământ pentru o perioadă de 3 ani”. 


(2) La sfârșitul clasei pregătitoare și al clasei | elevii nu pot fi lăsaţi repetenți. Elevii care, pe parcursul clasei, au 
manifestat dificultăți de învățare, menţionate în raportul de evaluare pentru clasa pregătitoare și evaluările finale 
pentru clasa |, privind dezvoltarea fizică, socioemoțională, cognitivă, a limbajului și a comunicării, precum și a 
dezvoltării capacităților și atitudinilor față de învățare rămân în colectivele în care au învăţat și intră, pe parcursul 
anului școlar următor, într-un program de remediere/ recuperare școlară, realizat de învățător/institutor/profesor 
pentru învățământul primar, împreună cu un specialist de la centrul județean de resurse și asistență 
educațională/Centrul Municipiului București de Resurse și Asistenţă Educaţională. 


Art. 132. (1) Elevii declaraţi repetenţi se pot înscrie în anul școlar următor în clasa pe care o repetă, la aceeași 
unitate de învățământ, inclusiv cu depășirea numărului maxim de elevi la clasă prevăzut de lege, sau se pot 
transfera la altă unitate de învățământ. 

(2) Pentru elevii din învățământul secundar superior și din învățământul postliceal declaraţi repetenți la sfârșitul 
primului an de studii, reînscrierea se poate face și peste cifra de școlarizare aprobată. 

(3) În ciclul superior al liceului și în învățământul postliceal cu frecvenţă, elevii se pot afla în situația de repetenție 
de cel mult două ori. Anul de studiu se poate repeta o singură dată. 

(4) Continuarea studiilor de către elevii din ciclul superior al liceului sau din învățământul postliceal care repetă 
a doua oară un an școlar sau care se află în stare de repetenție pentru a treia oară se poate realiza în 
învățământul cu frecvență redusă. 


Art. 133. (1) După încheierea sesiunii de corigență, elevii care nu au promovat la o singură disciplină de 
învățământ/un singur modul au dreptul să solicite reexaminarea. Aceasta se aprobă de către director, în cazuri 
justificate, o singură dată pe an școlar. 

(2) Cererea de reexaminare se depune la secretariatul unității de învățământ, în termen de 24 de ore de la 
afișarea rezultatelor examenului de corigență. 

(3) Reexaminarea se desfășoară în termen de două zile de la data depunerii cererii, dar nu mai târziu de data 
începerii cursurilor noului an școlar. 

(4) Comisia de reexaminare se numește prin decizia directorului și este formată din alte cadre didactice decât 
cele care au făcut examinarea anterioară. 


Art. 134. (1) Pentru elevii declarați corigenţi sau amânaţi anual, examinarea se face din toată materia studiată 
în anul școlar, conform programei școlare. 

(2) Pentru elevii amânați pentru un semestru, examinarea în vederea încheierii situaţiei se face numai din 
materia acelui semestru. 

(3) Pentru elevii care susțin examene de diferență, examinarea se face din toată materia studiată în anul școlar 
respectiv sau dintr-o parte a acesteia, în funcţie de situaţie. 

(4) Disciplinele/Modulele la care se dau examene de diferență sunt cele prevăzute în trunchiul comun și în 
curriculumul diferențiat al specializării/calificării profesionale a clasei la care se face transferul și care nu au fost 
studiate de candidat. Se susține examen separat pentru fiecare clasă/an de studiu. Notele obținute la examenele 
de diferenţă din curriculumul diferențiat se consemnează în registrul matricol, fără a fi luate în calcul pentru 
media anuală a elevului pentru fiecare an de studiu încheiat. 

(5) În situația transferării elevului după semestrul |, secretarul școlii înscrie în catalogul clasei la care se transferă 
candidatul numai mediile din primul semestru de la disciplinele pe care elevul le studiază la 
specializarea/calificarea la care s-a transferat. Notele obținute la examenele de diferențe susţinute la 
disciplinele/modulele prevăzute în trunchiul comun și în curriculumul diferențiat al specializării/calificării 
profesionale a clasei la care se transferă și care nu au fost studiate de candidat anterior transferului reprezintă 
mediile pe semestrul | la disciplinele/modulele respective. 

(6) Nu se susţin examene de diferență pentru disciplinele din curriculum la decizia școlii. 

(7) În cazul elevilor transferați, aceștia preiau disciplinele opționale ale clasei în care se transferă. În situația 
transferului elevului la începutul semestrului al II - lea sau în cursul acestuia, mediile semestriale obținute la 
disciplinele opţionale ale clasei, la sfârșitul semestrului al II - lea, devin medii anuale pentru disciplina respectivă. 
(8) În cazul transferului pe parcursul anului școlar, părintele, tutorele sau susținătorul legal al elevului/elevul 
major își asumă în scris responsabilitatea însușirii de către elev a conținutului programei școlare parcurse până 
în momentul transferului, la disciplinele opționale din unitatea de învățământ primitoare. 

(9) În situaţia menţionată la alin. (7), în foaia matricolă vor fi trecute atât disciplinele opţionale pe care le-a 
parcurs elevul la unitatea de învățământ de la care se transferă, la care are situația școlară încheiată pe primul 
semestru, cât și cele ale clasei din unitatea de învățământ la care se transferă. În acest caz, media semestrială 
la fiecare din aceste discipline opționale devine medie anuală. 

(10) În cazul transferului elevilor corigenți la cel mult două discipline/module, cu schimbarea 
profilului/specializării/calificării profesionale, și care nu vor mai studia la unitatea de învățământ primitoare 
disciplinele/modulele respective, se vor susține doar examenele de diferență. Prevederea se aplică și în cazul 
elevilor declarați amânați. 


[(*)] Art. 135. (1) Obligaţia de a frecventa învățământul obligatoriu la forma cu frecvenţă încetează la vârsta de 
18 ani. Persoanele care nu au finalizat învățământul obligatoriu până la această vârstă și care au depășit cu mai 
mult de trei ani vârsta clasei își pot continua studiile, la cerere și la forma de învățământ cu frecvenţă, cursuri 
serale sau la forma cu frecvență redusă. 

(2) Persoanele care au depășit cu mai mult de patru ani vârsta clasei în care puteau fi înscrise și care nu au 
absolvit învățământul primar până la vârsta de 14 ani, precum și persoanele care au depășit cu mai mult de 
patru ani vârsta clasei în care puteau fi înscrise și care nu și-au finalizat învățământul secundar inferior, gimnazial 
pot continua studiile, la solicitarea acestora, și în programul «A doua șansă», conform metodologiei aprobate 
prin ordin al ministrului educației naționale. 

(articol modificat prin art. | pct. 40 din Ordinul M.E.N. nr. 3027/2018, în vigoare de la 22 ianuarie 2018) 


Art. 136. [(*)] (1) Elevii care, indiferent de cetățenie sau statut, au urmat cursurile într-o unitate de învățământ 
din altă țară sau la organizații furnizoare de educaţie care organizează și desfășoară pe teritoriul României 
activități corespunzătoare unor sisteme educaţionale din alte țări pot dobândi calitatea de elev în România numai 
după recunoașterea sau echivalarea de către inspectoratele școlare județene, Inspectoratul Școlar al 
Municipiului București, respectiv de către minister a studiilor urmate în străinătate și, după caz, după susținerea 
examenelor de diferență stabilite în cadrul procedurii de echivalare. (alineat modificat prin art. | pct. 41 din 
Ordinul M.E.N. nr. 3027/2018, în vigoare de la 22 ianuarie 2018) 

(2) Elevii menţionaţi la alin. (1) vor fi înscriși ca audienţi până la finalizarea procedurii de echivalare, indiferent 
de momentul în care părinţii, tutorii sau susținătorii legali ai acestora solicită școlarizarea. 

(3) Activitatea elevilor audienți va fi înregistrată în cataloage provizorii, toate mențiunile privind evaluările și 
frecvența urmând a fi trecute în cataloagele claselor după încheierea recunoașterii și a echivalării studiilor 
parcurse în străinătate și după promovarea eventualelor examene de diferență. 

[(*)] (4) Indiferent de cetățenie sau statut, alegerea nivelului clasei în care va fi înscris elevul ca audient se face, 
prin decizie, de către directorul unității de învățământ, în baza hotărârii consiliului de administraţie luate în baza 
analizării raportului întocmit de o comisie formată din cadre didactice care predau la nivelul de studiu pentru 
care se solicită înscrierea, stabilită la nivelul unității de învățământ, din care fac parte și directorul/directorul 
adjunct și un psiholog/consilier școlar. (alineat modificat prin art. | pct. 41 din Ordinul M.E.N. nr. 3027/2018, în 
vigoare de la 22 ianuarie 2018) 

(5) Evaluarea situației elevului și decizia menţionată la alin. (4) vor ține cont de: vârsta și nivelul dezvoltării 
psihocomportamentale a elevului, de recomandarea părinților, de nivelul obţinut în urma unei evaluări orale 
sumare, de perspectivele de evoluţie școlară. 

(6) În cazul în care părinţii, tutorii sau susţinătorii legali nu sunt de acord cu recomandarea comisiei privind 
nivelul clasei în care va fi înscris elevul audient, elevul va fi înscris la clasa pentru care optează părinții, pe 
răspunderea acestora asumată prin semnătură. 

[(*)] (7) Dosarul de echivalare va fi depus de către părinţii, tutorii sau susținătorii legali ai elevului la unitatea de 
învățământ la care este înscris elevul ca audient. Unitatea de învățământ transmite dosarul către inspectoratul 
școlar, în termen de cel mult 5 zile de la înscrierea elevului ca audient. Dosarul este transmis, în maximum 5 
zile de la înregistrare, de către inspectoratul școlar către compartimentul de specialitate din minister, numai în 
cazul echivalării claselor a XI - a și a XII - a, pentru recunoașterea și echivalarea celorlalte clase aplicânduse 
normele legale în vigoare. Ministerul Educaţiei Naţionale emite documentul de echivalare în termen de 30 de 
zile de la primirea dosarului. (alineat modificat prin art. | pct. 41 din Ordinul M.E.N. nr. 3027/2018, în vigoare de 
la 22 ianuarie 2018) 

(8) În cazul în care părinții, tutorii sau susţinătorii legali nu au depus dosarul în termen de 30 de zile de la 
înscrierea elevului ca audient, acesta va fi înscris în clasa următoare ultimei clase absolvite în România sau în 
clasa stabilită de comisia prevăzută la alin. (4). 

(9) În termen de maximum 15 zile de la primirea avizului favorabil din partea inspectoratelor școlare județene, 
Inspectoratului Școlar al Municipiului București, respectiv al ministerului privind recunoașterea și echivalarea 
studiilor, elevul audient este înscris în catalogul clasei și i se transferă din catalogul provizoriu toate mențţiunile 
cu privire la activitatea desfășurată - note, absente etc. 

(10) În situația în care studiile făcute în străinătate sau la organizații furnizoare de educație care organizează și 
desfășoară pe teritoriul României activităţi corespunzătoare unor sisteme educaţionale din alte țări nu au fost 
echivalate sau au fost echivalate parțial de către inspectoratele școlare județene, Inspectoratul Școlar al 
Municipiului București, respectiv de către minister, iar între ultima clasă echivalată și clasa în care este înscris 
elevul ca audient există una sau mai multe clase ce nu au fost parcurse/promovate/echivalate, comisia 
prevăzută la alin. (4) solicită inspectoratului școlar, în scris, în termen de maximum 30 de zile, examinarea 
elevului în vederea încheierii situației școlare pentru anii neechivalaţi sau care nu au fost parcurși ori promovați. 

[(*)] (11) În contextul prevăzut la alin. (10) inspectoratul școlar constituie o comisie de evaluare formată din cadre 
didactice și cel puțin un inspector școlar/profesor metodist, care evaluează elevul, în termen de cel mult 20 de 
zile, pe baza programelor școlare în vigoare, la toate disciplinele/modulele din planul - cadru de învățământ, 
pentru clasele neechivalate sau care nu au fost parcurse ori promovate. După promovarea tuturor examenelor, 
elevul este înscris în clasa următoare ultimei clase promovate, fie prin recunoaștere și echivalare, fie prin 
promovarea examenelor prevăzute la alin. (10). Modul de desfășurare și rezultatele evaluării vor fi trecute într- 
un proces - verbal care se păstrează în unitatea de învățământ în care elevul urmează să frecventeze cursurile. 
Această procedură se aplică și în cazul persoanelor, indiferent de cetățenie sau statut, care solicită continuarea 
studiilor și înscrierea în sistemul românesc, fără a prezenta documente care să ateste studiile efectuate în 
străinătate sau la organizații furnizoare de educaţie care organizează și desfășoară pe teritoriul României 
activități corespunzătoare unor sisteme educaționale din alte țări, care nu sunt înscrise în Registrul special al 
Agenţiei Române pentru Asigurarea Calităţii în Învățământul Preuniversitar. (alineat modificat prin art. | pct. 41 
din Ordinul M.E.N. nr. 3027/2018, în vigoare de la 22 ianuarie 2018) 

(12) Elevul este examinat în vederea completării foii matricole cu notele aferente fiecărei discipline din fiecare 
an de studiu neechivalat, în ordine inversă, începând cu ultimul an de studiu. Dacă elevul nu promovează 
examenele prevăzute la alin. (10) la 3 sau mai multe discipline/module, acesta este evaluat, după caz, pentru o 
clasă inferioară. Dacă elevul nu promovează examenul de diferență la cel mult două discipline, acesta este 
examinat pentru clasele inferioare, apoi sunt afișate rezultatele evaluării. Dacă părintele, tutorele sau 
susținătorul legal, respectiv elevul major solicită reexaminarea în termen de 24 de ore de la afișarea rezultatelor 
primei examinări, se aprobă reexaminarea. În cazul în care nu promovează nici în urma reexaminării, elevul 
este înscris în prima clasă inferioară pentru care a promovat examenele la toate disciplinele. 

[(*)] (13) Pentru persoanele care nu cunosc limba română, înscrierea și participarea la cursul de iniţiere în limba 
română se fac conform reglementărilor aprobate prin ordin al ministrului educației naționale. Pentru persoanele 
care solicită sau beneficiază de o forma de protecţie internaţională, înscrierea în învățământul românesc, la 
oricare din formele de învățământ, se poate face, în cazul elevilor majori, la solicitarea acestor persoane sau, în 
cazul elevilor minori, la solicitarea părinților, tutorilor sau susținătorilor legali. Înscrierea în învățământul 
românesc se poate face, în condiţiile participării la cursul de iniţiere în limba română și, după caz, fie după 
primirea avizului privind recunoașterea și echivalarea studiilor de către instituțiile abilitate, fie după parcurgerea 
procedurilor prevăzute la alin. (10), (11) și (12). Persoanele care solicită sau beneficiază de o formă de protecție 
internaţională pot opta pentru continuarea studiilor inclusiv în cadrul programului «A doua șansă», conform 
metodologiei aprobate prin ordin al ministrului educaţiei naţionale, simultan cu participarea la cursul de iniţiere 
în limba română. (alineat modificat prin art. | pct. 41 din Ordinul M.E.N. nr. 3027/2018, în vigoare de la 22 
ianuarie 2018) 

(14) Copiilor lucrătorilor migranți li se aplică prevederile legale în vigoare privind accesul la învățământul 
obligatoriu din România. 

(15) Elevilor străini care doresc să urmeze studiile în învățământul românesc li se aplică prevederile elaborate 
de minister privind școlarizarea elevilor străini în învățământul preuniversitar din România. 


Art. 137. (1) Elevilor dintr-o unitate de învățământ de stat, particular sau confesional din România, care urmează 
să continue studiile în alte țări pentru o perioadă determinată de timp, li se rezervă locul în unitatea de învățământ 
de unde pleacă, la solicitarea scrisă a părintelui, tutorelui sau susţinătorului legal. 

(2) În cazul în care o persoană, indiferent de cetățenie sau statut, solicită înscrierea în sistemul de învățământ 
românesc după începerea cursurilor noului an școlar, se aplică procedura referitoare la recunoaștere și 
echivalare și, după caz, cea prevăzută la articolele precedente, dacă nu i se poate echivala anul școlar parcurs 
în străinătate. 


Art. 138. (1) Consiliile profesorale din unităţile de învățământ de stat, particular sau confesional validează situația 
școlară a elevilor, pe clase, în ședința de încheiere a cursurilor semestriale/anuale, iar secretarul consiliului 
consemnează în procesul - verbal numărul elevilor promovați, numărul și numele elevilor corigenți, repetenți, 

amânati, exmatriculați, precum și numele elevilor cu note la purtare mai mici de 7,00, respectiv 8,00 pentru 
profilul pedagogic și unitățile de învățământ teologic și militar/calificative mai puţin de "Bine". 

(2) Situaţia școlară a elevilor corigenți, amânaţi sau repetenți se comunică în scris părinţilor, tutorilor sau 
susținătorilor legali sau, după caz, elevilor majori, de către învățător/institutor/ profesorul pentru învățământul 
primar/profesorul diriginte, în cel mult 10 zile de la încheierea cursurilor fiecărui semestru/an școlar. 

(3) Pentru elevii amânaţi sau corigenți, învățătorul/ institutorul/profesorul pentru învățământul primar/profesorul 
diriginte comunică în scris părinţilor, tutorelui sau susținătorului legal programul de desfășurare a examenelor 
de corigență și perioada de încheiere a situației școlare. 

(4) Nu pot fi făcute publice, fără acordul părintelui, tutorelui sau susținătorului legal sau al elevului/absolventului 
major, documentele elevului, cu excepția situației prevăzute de Legea nr. 272/2004 privind protecția și 
promovarea drepturilor copilului, republicată, cu modificările și completările ulterioare. 


SECȚIUNEA a 2-a Examenele organizate la nivelul unităților de învățământ 
Art. 139. (1) Examenele organizate de unităţile de învățământ sunt: 


a) examen de corigență; 

b) examen de încheiere a situaţiei școlare pentru elevii declarați amânați; 

c) examen de diferențe pentru elevii a căror înscriere în unitatea de învățământ este condiționată de promovarea 
unor astfel de examene; 

d) examinări/testări organizate în vederea înscrierii elevilor în clasa pregătitoare/, respectiv în clasa a V - a. 


[(*)] (2) Organizarea în unităţile de învățământ a examenelor de admitere în învățământul liceal sau profesional, 
inclusiv învățământ profesional și tehnic dual, precum și a examenelor și evaluărilor naționale se face conform 
metodologiilor aprobate prin ordin al ministrului educaţiei naționale. (alineat modificat prin art. | pct. 42 din 
Ordinul M.E.N. nr. 3027/2018, în vigoare de la 22 ianuarie 2018) 

(3) Se interzice organizarea unor examinări în vederea înscrierii elevilor în prima clasă a învățământului primar. 
Examinarea de specialitate, în acest caz, se va face numai în situaţia în care părintele, tutorele sau susținătorul 
legal decide înscrierea copilului în clasa pregătitoare înainte de vârsta stabilită prin lege și se realizează de către 
Centrul județean de resurse și asistență educaţională/Centrul Municipiului București de Resurse și Asistenţă 
Educaţională. 

(4) Fac excepţie de la prevederile alin. (3) unităţile de învățământ cu predare în limbile minorităților naţionale, 
care pot organiza testări ale nivelului cunoașterii limbii de predare, în cazul în care numărul candidaţilor la 
înscrierea în clasa pregătitoare depășește numărul de locuri, în baza metodologiei de înscriere în învățământul 
primar aprobate prin ordin al ministrului educației naționale și cercetării științifice. 

(5) Organizarea unor examinări în vederea înscrierii elevilor în clasa pregătitoare este permisă pentru unităţile 
de învățământ cu profil artistic și cu profil sportiv, în vederea testării aptitudinilor specifice, în baza metodologiei 
de înscriere în învățământul primar, aprobată prin ordin al ministrului educaţiei naţionale şi cercetării științifice. 


b) pentru unităţile de învățământ cu profil artistic și cu profil sportiv, în vederea testării aptitudinilor specifice; 
c) pentru unitățile de învățământ care urmăresc formarea unor clase cu predare în regim intensiv a unei limbi 
de circulație internaţională, în vederea verificării nivelului de cunoaștere a limbii respective. 


(7) Elevii care, anterior înscrierii în clasa a V - a, la clasele cu predare în regim intensiv a unei limbi de circulaţie 
internațională au susținut examene de competenţă lingvistică într-o limbă de circulaţie internaţională și au obținut 
o diplomă nivel A1 sau nivel superior sunt admiși fără a mai susţine proba de verificare a cunoștințelor la limba 
modernă respectivă, numai dacă numărul total al elevilor care optează pentru acest tip de clase este mai mic 

sau egal cu numărul de locuri aprobat pentru clasele cu predare în regim intensiv a unei limbi de circulație 
internațională. În cazul în care numărul total al elevilor care optează pentru clasele cu predare în regim intensiv 
a unei limbi de circulație internațională este mai mare decât numărul de locuri aprobat pentru acest tip de clase, 
toți elevii susțin examenul pentru evaluarea nivelului de cunoștințe a limbii respective. 


Art. 140. Desfășurarea examenelor de diferenţă are loc, de regulă, în perioada vacantelor școlare. 


Art. 141. La examenele de diferență pentru elevii care solicită transferul de la o unitate de învățământ la alta nu 
se acordă reexaminare. 


Art. 142. (1) Pentru desfășurarea examenelor există trei tipuri de probe: scrise, orale și practice, după caz. La 
toate examenele se susţin, de regulă, două din cele trei probe - proba scrisă și proba orală. 

(2) Pentru disciplinele/modulele de studiu la care, datorită profilului sau/și specializării/calificării profesionale, 
este necesară și proba practică, modalităţile de susținere a acesteia, precum și cea de-a doua probă de examen 
sunt stabilite de directorul unităţii de învățământ împreună cu membrii catedrei de specialitate. 

(3) Proba practică se susține la disciplinele/modulele care au, preponderent, astfel de activități. 

(4) Directorul unității de învățământ stabilește, prin decizie, în baza hotărârii consiliului de administrație, 
componența comisiilor și datele de desfășurare a examenelor. Comisia de corigențe are în componență un 
președinte și câte două cadre didactice examinatoare pentru fiecare comisie pe disciplină. Comisia este 
responsabilă de realizarea subiectelor. 

(5) La toate examenele, evaluarea elevilor se face de cadre didactice de aceeași specialitate sau, după caz, 
specialități înrudite/din aceeași arie curriculară. 

(6) Pentru examinarea elevilor corigenţi, unul dintre cadrele didactice este cel care a predat elevului 
disciplina/modulul de învățământ în timpul anului școlar. În mod excepțional, în situaţia în care între elev și 
profesor există un conflict care ar putea vicia rezultatul evaluării, în comisia de examen este numit un alt cadru 
didactic de aceeași specialitate sau, după caz, de specialități înrudite din aceeași arie curriculară. 


Art. 143. (1) Proba scrisă a examenelor are o durată de 45 de minute pentru învățământul primar și de 90 de 
minute pentru învățământul secundar și postliceal, din momentul transcrierii subiectelor pe tablă sau al primirii, 
de către elev, a foii cu subiecte. Proba scrisă conţine două variante de subiecte, dintre care elevul tratează o 
singură variantă, la alegere. 

(2) Proba orală a examenelor se desfășoară prin dialog cadru didactic - elev, pe baza biletelor de examen. 
Numărul biletelor de examen este de două ori mai mare decât numărul elevilor care susțin examenul la 
disciplina/modulul respectivă/respectiv. Fiecare bilet conține două subiecte. Elevul poate schimba biletul de 
examen cel mult o dată. 

(3) Fiecare cadru didactic examinator acordă elevului câte o notă la fiecare probă susţinută de acesta. Notele 
de la probele orale sau practice sunt întregi. Notele de la probele scrise pot fi și fracționare. Media aritmetică a 
notelor acordate la cele două sau trei probe, rotunjită la nota întreagă cea mai apropiată, reprezintă nota finală 
la examenul de corigență, fracțiunile de 50 de sutimi rotunjindu-se în favoarea elevului. 

(4) Media obținută de elev la examenul de corigență este media aritmetică, calculată cu două zecimale, fără 
rotunjire, a notelor finale acordate de cei doi examinatori. Între notele finale acordate de cei doi examinatori nu 
se acceptă o diferență mai mare de un punct. În caz contrar, medierea o face președintele comisiei de examen. 
(5) La clasele la care evaluarea cunoștințelor se face prin calificative se procedează astfel: după corectarea 
lucrărilor scrise și după susținerea examenului oral fiecare examinator acordă calificativul său global; calificativul 
final al elevului la examenul de corigență se stabilește de comun acord între cei doi examinatori. 


Art. 144. (1) Elevul corigent este declarat promovat la disciplina/modulul de examen, dacă obţine cel puţin 
calificativul "Suficient"/media 5,00. 

(2) Sunt declarați promovați anual elevii care obțin, la fiecare disciplină/modul la care susțin examenul de 
corigență, cel puțin calificativul "Suficient"/media 5,00. 

(3) Media obținută la examenul de corigenţă, la cel de încheiere a situației școlare pentru elevii amânaţi pentru 
un an și la examenul de diferență care echivalează o disciplină studiată timp de un an școlar constituie media 
anuală a disciplinei respective și intră în calculul mediei generale anuale. 

(4) La examenul de încheiere a situaţiei școlare pentru elevii amânaţi pe semestrul al doilea sau la examenul 
de diferență care echivalează o disciplină numai pe intervalul unui semestru, media obținută constituie media 
semestrială a elevului la disciplina respectivă. 


Art. 145. (1) Elevii corigenţi sau amânaţi, care nu se pot prezenta la examene din motive temeinice, dovedite cu 
acte, depuse în cel mult 7 zile lucrătoare de la data examenului, sunt examinati la o dată ulterioară, stabilită de 
consiliul de administraţie, dar nu mai târziu de începerea cursurilor noului an școlar. 

(2) În situaţii excepţionale, respectiv intenări în spital, imobilizări la pat etc., dovedite cu acte, inspectoratul 
școlar poate aproba susținerea examenului și după începerea cursurilor noului an școlar. 


Art. 146. (1) Rezultatele obținute la examenele de încheiere a situației școlare, la examenele pentru elevii 
amânati și la examenele de corigenţă, inclusiv la cele de reexaminare, se consemnează în catalogul de examen 
de către cadrele didactice examinatoare și se trec în catalogul clasei de către secretarul - șef/secretarul unității 
de învățământ, în termen de maximum 5 zile de la afișarea rezultatelor, dar nu mai târziu de data începerii 
cursurilor noului an școlar, cu excepția situaţiilor prevăzute la art. 145 alin. (2), când rezultatele se consemnează 
în catalogul clasei în termen de cinci zile de la afișare. 

(2) Rezultatele obținute de elevi la examenele de diferență se consemnează în catalogul de examen, de către 
cadrele didactice examinatoare, iar în registrul matricol și în catalogul clasei de către secretarul - șef/secretarul 
unității de învățământ. 

(3) În catalogul de examen se consemnează calificativele/notele acordate la fiecare probă, nota finală acordată 
de fiecare cadru didactic examinator sau calificativul global, precum și media obținută de elev la examen, 
respectiv calificativul final. Catalogul de examen se semnează de către examinatori și de către președintele 
comisiei, imediat după terminarea examenului. 

(4) Președintele comisiei de examen predă secretarului unităţii de învățământ toate documentele specifice 
acestor examene: cataloagele de examen, lucrările scrise și însemnările elevilor la proba orală/practică. Aceste 
documente se predau imediat după finalizarea examenelor, dar nu mai târziu de data începerii cursurilor noului 
an școlar, cu excepția situațiilor prevăzute la art. 145 alin. (2). 

(5) Lucrările scrise și foile cu însemnările elevului la proba orală a examenului se păstrează în arhiva unității de 
învățământ timp de un an. 

(6) Rezultatul la examenele de corigență și la examenele de încheiere a situaţiei pentru elevii amânaţi, precum 
și situaţia școlară anuală a elevilor se afișează, la loc vizibil, a doua zi după încheierea sesiunii de examen și se 
consemnează în procesul - verbal al primei ședințe a consiliului profesoral. 


Art. 147. După terminarea sesiunii de examen, de încheiere a situaţiei de corigență sau de reexaminare, 
învățătorul/ institutorul/profesorul pentru învățământul primar/profesorul diriginte consemnează în catalog 
situația școlară a elevilor care au participat la aceste examene. 


CAPITOLUL IV Transferul copiilor și elevilor 


Art. 148. Copiii și elevii au dreptul să se transfere de la o formaţiune de studiu la alta, de la o unitate de 
învățământ la alta, de la o filieră la alta, de la un profil la altul, de la o specializare/calificare profesională la alta, 
de la o formă de învățământ la alta, în conformitate cu prevederile prezentului regulament și ale regulamentului 
de organizare și funcționare a unității de învățământ la care se face transferul. 

Art. 149. Transferul copiilor și elevilor se face cu aprobarea consiliului de administrație al unităţii de învățământ 
la care se solicită transferul și cu avizul consultativ al consiliului de administraţie al unităţii de învățământ de la 
care se transferă. 


Art. 150. [(*)] (1) În învățământul antepreșcolar/preșcolar, primar, gimnazial, învățământul profesional, liceal, 
postliceal, precum și în învățământul profesional și tehnic dual elevii se pot transfera de la o grupă/formațiune 
de studiu la alta, în aceeași unitate de învățământ, sau de la o unitate de învățământ la alta, în limita efectivelor 
maxime de antepreșcolari/preșcolari/elevi la grupă/formațiune de studiu. (alineat modificat prin art. | pct. 43 din 
Ordinul M.E.N. nr. 3027/2018, în vigoare de la 22 ianuarie 2018) 

(2) În situații excepționale, în care transferul nu se poate face în limita efectivelor maxime de 
antepreșcolari/preșcolari/elevi la grupă/formaţiune de studiu, inspectoratul școlar poate aproba depășirea 
efectivului maxim, în scopul efectuării transferului. 


Art. 151. [(*)] (1) În învățământul profesional, liceal sau postliceal, inclusiv în învățământul profesional și tehnic 
dual, aprobarea transferurilor la care se schimbă filiera, domeniul de pregătire, specializarea/calificarea 
profesională este condiționată de promovarea examenelor de diferență. (alineat modificat prin art. | pct. 44 din 
Ordinul M.E.N. nr. 3027/2018, în vigoare de la 22 ianuarie 2018) 

(2) Disciplinele/Modulele la care se susțin examene de diferență se stabilesc prin compararea celor două planuri 
- cadru. Modalităţile de susținere a acestor diferenţe se stabilesc de către consiliul de administraţie al unităţii de 
învățământ și la propunerea membrilor catedrei. 


[(*)] Art. 152. (1) Elevii din învățământul liceal, din învățământul profesional și din învățământul postliceal se pot 
transfera, păstrând forma de învățământ, cu respectarea următoarelor condiții: 

a) în cadrul învățământului liceal, elevii din clasa a IX - a se pot transfera numai după primul semestru, dacă 
media lor de admitere este cel puţin egală cu media ultimului admis la specializarea la care se solicită transferul; 
în situații medicale deosebite, pe baza avizului comisiei medicale județene/a municipiului București, acolo unde 
există, sau a documentelor medicale justificative și în situațiile excepţionale prevăzute la art. 155 alin. (4), elevii 
din clasa a IX - a a învățământului liceal pot fi transferați și în cursul primului semestru sau înainte de începerea 
acestuia, cu respectarea condiţiei de medie menţionate anterior. În situaţii medicale excepţionale, ISJ/ISMB, cu 
avizul MEN, poate aproba realizarea transferului și fără respectarea condiţiei de medie; 

b) în cadrul învățământului liceal, elevii din clasele X - XII/XIII se pot transfera, de regulă, dacă media lor din 
ultimul an este cel puțin egală cu media ultimului promovat din clasa la care se solicită transferul; 

c) în cadrul învățământului profesional cu durata de trei ani, elevii de la clasa a IX - a se pot transfera numai 
după primul semestru, dacă media lor de admitere este cel puţin egală cu media ultimului admis la calificarea 
profesională la care se solicită transferul; în situaţii medicale deosebite, elevii din clasa a IX - a a învățământului 
profesional cu durata de trei ani pot fi transferați și în cursul primului semestru sau înainte de începerea acestuia, 
pe baza avizului comisiei medicale județene/a municipiului București, cu respectarea condiţiei de medie, 
menţionate anterior; 

d) în cadrul învățământului profesional cu durata de trei ani, elevii din clasele a X - a și a XI - a se pot transfera, 
de regulă, dacă media lor din ultimul an este cel puţin egală cu media ultimului promovat din clasa la care se 
solicită transferul. Excepţiile de la această prevedere se aprobă de către consiliul de administraţie; 

e) elevii din clasele a IX - a, a X - a șia XI - a din învățământul liceal se pot transfera în aceeași clasă în 
învățământul profesional cu durata de trei ani după susținerea examenelor de diferenţă, în limita efectivului de 
30 de elevi la clasă și în baza criteriilor prevăzute de Regulamentul de organizare și funcţionare a unității de 
învățământ la care se solicită transferul; 

f) elevii care au finalizat clasa a IX - a a învățământului profesional cu durata de trei ani se pot transfera doar în 
clasa a IX - a a învățământului liceal, cu respectarea mediei de admitere la profilul și specializarea la care solicită 
transferul. Elevii din clasele a X - a și a XI - a din învățământul profesional cu durata de trei ani se pot transfera 

în clasa a X - a din învățământul liceal, cu respectarea condiției de medie a clasei la care solicită transferul și 
după promovarea examenelor de diferenţă; 

g) elevii din clasele terminale ale învățământului liceal se pot transfera de la învățământul cu frecvență, cursuri 
de zi la învățământul cu frecvență cursuri serale, în anul terminal, după absolvirea semestrului | și după 
susținerea, dacă este cazul, a examenelor de diferenţă. 


(2) Prevederile lit. c), d), e) și f) de la alin. (1) se aplică și în cazul învățământului profesional și tehnic dual. 
(articol modificat prin art. | pct. 45 din Ordinul M.E.N. nr. 3027/2018, în vigoare de la 22 ianuarie 2018) 


Art. 153. Elevii din învățământul liceal, din învățământul profesional și din învățământul postliceal se pot transfera 
de la o formă de învățământ la alta astfel: 


a) elevii de la învățământul cu frecvență redusă se pot transfera la forma de învățământ cu frecvență, după 
susținerea și promovarea examenelor de diferență, dacă au media anuală cel puţin 7,00 la fiecare 
disciplină/modul de studiu, în limita efectivelor maxime de elevi la clasă și potrivit criteriilor prevăzute în 
regulamentul de organizare și funcţionare a unităţii de învățământ; transferul se face, de regulă în aceeași clasă, 
cu excepția elevilor din clasa terminală de la învățământul cu frecvenţă redusă, pentru care durata studiilor este 
mai mare cu un an, care se pot transfera în clasa terminală din învățământul cu frecvenţă; 

b) elevii de la învățământul cu frecvenţă se pot transfera la forma de învățământ cu frecvenţă redusă, în limita 
efectivelor maxime de elevi la clasă; 


[(*)] c) elevii din clasele terminale ale învățământului liceal se pot transfera de la învățământul cu frecvență la 
învățământul cu frecvență redusă, în anul terminal, după absolvirea semestrului | și după susţinerea, dacă este 
cazul, a examenelor de diferență. Elevii din învățământul profesional și tehnic dual se pot transfera în 
învățământul care nu are caracteristicile acestei forme de organizare, după susținerea, dacă este cazul, a 
examenelor de diferență, în limita efectivelor maxime de elevi la clasă și potrivit criteriilor prevăzute în 
regulamentul de organizare și funcționare a unităţii de învățământ; elevii din învățământul liceal, profesional și 
postliceal se pot transfera în învățământul profesional și tehnic dual, după susținerea, dacă este cazul, a 
examenelor de diferenţă, cu respectarea prevederilor legale privind efectivele de elevi la clasă. (literă modificată 
prin art. | pct. 46 din Ordinul M.E.N. nr. 3027/2018, în vigoare de la 22 ianuarie 2018) 


Art. 154. (1) Transferul elevilor de la o formaţiune de studiu cu predarea unei limbi de circulație internaţională în 
regim normal la o formaţiune de studiu cu predare intensivă, respectiv bilingvă, a unei limbi de circulaţie 
internaţională se realizează astfel: 


a) la nivel gimnazial, începând cu clasa a V - a, elevii care se pot transfera de la o unitate de învăţământ la alta, 
de la o formațiune de studiu cu predarea unei limbi de circulație internațională în regim normal la o formaţiune 
de studiu cu predare intensivă a unei limbi de circulaţie internațională vor susține un test de aptitudini și 
cunoștințe la limba modernă; 

b) testul de aptitudini și cunoștințe va fi elaborat la nivelul unității de învățământ în care elevul se transferă, de 
către o comisie desemnată în acest sens de directorul unităţii de învățământ; 

c) la nivel liceal, începând cu clasa a IX - a, elevii care se transferă la clasele cu predare intensivă, respectiv 
bilingvă a unei limbi de circulație internaţională vor susține examene de diferență (după caz) și un test de 
verificare a competenţelor lingvistice în unitatea de învățământ la care se transferă. 


(2) Subiectele aferente testelor/probelor vor fi elaborate la nivelul unităţii de învățământ de către o comisie 
desemnată în acest sens de directorul unității de învățământ. 

(3) Elevii din secţiile bilingve francofone care solicită schimbarea disciplinei nonlingvistice vor susține examen 
de diferenţă în vacanța intersemestrială. 

Art. 155. (1) Transferurile în care se păstrează forma de învățământ, profilul și/sau specializarea se efectuează, 
de regulă, în perioada intersemestrială sau a vacanței de vară. Prin excepție, transferurile de la nivelurile 
antepreșcolar și preşcolar se pot face oricând în timpul anului școlar, ținând cont de interesul superior al copilului. 
(2) Transferurile în care se schimbă forma de învățământ se efectuează în următoarele perioade: 


[(*)] a) de la învățământul cu frecvență la cel cu frecvență redusă, de regulă în perioada intersemestrială sau a 
vacanței de vară; în aceleași perioade se efectuează și transferul la/de la învățământul profesional și tehnic dual 
și de la/la învățământul profesional și tehnic dual la învățământul liceal tehnologic. Transferurile în cursul anului 
școlar se pot aproba în mod excepțional în cazurile precizate la art. 155 alin. (4); (literă modificată prin art. | pct. 
47 din Ordinul M.E.N. nr. 3027/2018, în vigoare de la 22 ianuarie 2018) 

b) de la învățământul cu frecvență redusă la cel cu frecvență, numai în perioada vacanței de vară. 


[(*)] (3) Transferurile în care se păstrează forma de învățământ, cu schimbarea profilului și/sau a specializării, 
se efectuează, de regulă, în perioada vacanței de vară, conform hotărârii consiliului de administraţie al unității 
de învățământ la care se solicită transferul. (alineat modificat prin art. | pct. 48 din Ordinul M.E.N. nr. 3027/2018, 
în vigoare de la 22 ianuarie 2018) 

(4) Transferul elevilor în timpul anului școlar se poate efectua, în mod excepţional, cu respectarea prevederilor 
prezentului regulament, în următoarele situații: 

a) la schimbarea domiciliului părinţilor într-o altă localitate, respectiv într-un alt sector al municipiului București; 
b) în cazul unei recomandări medicale, eliberată pe baza unei expertize medicale efectuate de direcția de 
sănătate publică; 

c) de la clasele de învățământ liceal la clasele de învățământ profesional; 

d) la/de la învățământul de artă, sportiv și militar; 

e) de la clasele cu program de predare intensivă a unei limbi străine sau cu program de predare bilingv la 
celelalte clase; 

f) în alte situaţii excepţionale, cu aprobarea consiliului de administraţie al inspectoratului școlar. 


Art. 156. Gemenii, tripleţii se pot transfera în clasa celui cu media mai mare sau invers, la cererea părintelui, 
tutorelui sau susţinătorului legal sau la cererea elevilor dacă aceștia sunt majori, cu aprobarea consiliului de 
administraţie al unităţii de învățământ. 


[9] Art. 157. (1) În mod excepțional, elevii din unităţile de învățământ liceal și postliceal din sistemul de apărare, 
ordine publică și securitate națională declaraţi «Inapt»/ «Necorespunzător» pentru cariera militară, cei care comit 
abateri grave sau cei care nu doresc să mai urmeze cursurile respectivelor unități de învățământ se transferă în 
unități de învățământ din rețeaua Ministerului Educaţiei Naţionale, în timpul anului școlar. Transferul se 
efectuează cu respectarea prevederilor prezentului regulament, precum și a reglementărilor specifice 
ministerelor de care aparțin unitățile de învățământ unde este înmatriculat elevul. 

(2) Copiii personalului în activitate, decedat, rănit sau încadrat în grad de invaliditate conform legii, din 
următoarele categorii: cadre militare, militari angajaţi pe bază de contract, funcționari publici cu statut special, 
în timpul sau din cauza serviciului militar, personal civil, se pot transfera, la cerere, din unitățile de învățământ 
liceal sau postliceal din rețeaua Ministerului Educaţiei Naţionale în unităţile de învățământ liceal și postliceal din 
sistemul de apărare, ordine publică și securitate naţională, dacă îndeplinesc criteriile de recrutare și au fost 
declarați «Admis» la probele de selecţie, în baza dosarului de candidat, conform reglementărilor specifice 
ministerului respectiv. 

(articol modificat prin art. | pct. 49 din Ordinul M.E.N. nr. 3027/2018, în vigoare de la 22 ianuarie 2018) 

Art. 158. (1) Elevii din învățământul preuniversitar particular sau confesional se pot transfera la unități de 
învățământ de stat, în condițiile prezentului regulament. 

(2) Elevii din învățământul preuniversitar de stat se pot transfera în învățământul particular, cu acordul unității 
primitoare și în condiţiile stabilite de propriul regulament de organizare și funcționare. 


Art. 159. (1) Pentru copiii/tinerii cu cerințe educaţionale speciale, în funcţie de evoluția acestora se pot face 
propuneri de reorientare dinspre învățământul special/special integrat spre învățământul de masă și invers. 

(2) Propunerea de reorientare se face de către cadrul didactic care a lucrat cu copilul în cauză sau de către 
părinții, tutorii sau susţinătorii legali ai copilului și de către consilierul pedagog școlar. Decizia de reorientare se 
ia de către comisia de orientare școlară și profesională din cadrul centrului județean de resurse și asistență 
educațională/Centrului Municipiului București de Resurse și Asistenţă Educaţională, cu acordul părinţilor, 
tutorilor sau susținătorilor legali. 


Art. 160. După aprobarea transferului, unitatea de învățământ primitoare este obligată să solicite situația școlară 
a elevului în termen de 5 zile lucrătoare. Unitatea de învățământ de la care se transferă elevul este obligată să 
trimită la unitatea de învățământ primitoare situația școlară a celui transferat, în termen de 10 zile lucrătoare de 
la primirea solicitării. Până la primirea situaţiei școlare de către unitatea de învățământ la care s-a transferat, 
elevul transferat participă la cursuri în calitate de audient. 


TITLUL VIII Evaluarea unităților de învățământ 
CAPITOLUL | Dispoziţii generale 


Art. 161. Evaluarea instituțională se realizează în conformitate cu prevederile legale, în două forme 
fundamentale: 


a) inspecția de evaluare instituțională a unităţilor de învățământ; 
b) evaluarea internă și externă a calității educației. 


Art. 162. (1) Inspecţia de evaluare instituțională a unităţilor de învățământ reprezintă o activitate de evaluare 
generală a performanțelor diferitelor categorii de unităţi de învățământ, prin raportare explicită la politicile 
educaţionale, la scopurile și obiectivele dezirabile propuse, la standardele asumate în funcționarea acestora. 
(2) Inspecţia de evaluare instituțională se realizează de către inspectoratele școlare și minister, prin inspecția 
școlară generală a unităților de învățământ, în conformitate cu prevederile regulamentului de inspecţie a 
unităţilor de învățământ, elaborat de minister. 

(3) În îndeplinirea atribuţiilor prevăzute de lege, prin inspecția școlară, inspectoratele școlare: 


a) îndrumă, controlează și monitorizează calitatea activităților de predare - învăţare - evaluare; 
b) îndrumă, controlează, monitorizează și evaluează calitatea managementului unităților de învățământ. 


(4) Conducerea unităților de învățământ și personalul didactic nu pot refuza inspecția școlară, cu excepția 
situațiilor în care, din cauze obiective, probate cu acte doveditoare, aceștia nu își pot desfășura activitățile 
profesionale curente. 


CAPITOLUL II Evaluarea internă a calității educației 


Art. 163. (1) Calitatea educaţiei reprezintă o prioritate permanentă pentru unitatea de învățământ și este centrată 
preponderent pe rezultatele învățării. 

(2) Evaluarea internă se realizează potrivit legislației în domeniul asigurării calității în învățământul 
preuniversitar. 


Art. 164. (1) În conformitate cu prevederile legale, la nivelul fiecărei unităţi de învățământ se înființează Comisia 
pentru evaluarea și asigurarea calității (CEAC). 

(2) Pe baza legislaţiei în vigoare, unitatea de învățământ elaborează și adoptă propria strategie și propriul 
regulament de funcţionare a Comisiei pentru evaluarea și asigurarea calității. 

(3) Conducerea unităţii de învățământ este direct responsabilă de calitatea educaţiei furnizate. 


Art. 165. În procesele de autoevaluare și monitorizare internă, unităţile de învățământ profesional și tehnic vor 
aplica instrumentele Cadrului național de asigurare a calității în învățământul profesional și tehnic. 


Art. 166. (1) Componenţa, atribuţiile și responsabilitățile comisiei pentru evaluarea și asigurarea calității sunt 
realizate în conformitate cu prevederile legale. 

(2) Activitatea membrilor comisiei pentru evaluarea și asigurarea calității poate fi remunerată, cu respectarea 
legislaţiei în vigoare. 

(3) Orice control sau evaluare externă a calităţii din partea Agenţiei Române de Asigurare a Calităţii în 
Învățământul Preuniversitar sau a ministerului se bazează pe analiza raportului de evaluare internă a activităţii 
din unitatea de învățământ. 


CAPITOLUL III Evaluarea externă a calității educației 


Art. 167. (1) O formă specifică de evaluare instituțională, diferită de inspecția generală a unităţilor de învățământ, 
o reprezintă evaluarea instituţională în vederea autorizării, acreditării și evaluării periodice a organizaţiilor 
furnizoare de educație, realizată de Agenţia Română de Asigurare a Calităţii î în Învățământul Preuniversitar. 

(2) Evaluarea externă a calității educației în unitățile de învățământ se realizează, în conformitate cu prevederile 
legale, de către Agenţia Română de Asigurare a Calităţii î în Învățământul Preuniversitar. 

(3) Unităţile de învățământ se supun procesului de evaluare și acreditare, în condiţiile legii. 

(4) Evaluarea, autorizarea și acreditarea se fac la nivelul structurilor instituționale, conform prevederilor legale. 
(5) În cazul unităților de învățământ supuse evaluării externe realizate de către Agenţia Română de Asigurare a 
Calității în Învățământul Preuniversitar, în bugetele acestora vor fi asigurate, în mod distinct, din finanțarea de 
bază, sumele necesare acoperirii costurilor, conform tarifelor percepute de către Agenţia Română de Asigurare 
a Calităţii în Învățământul Preuniversitar pentru această activitate. 


TITLUL IX Partenerii educaționali 


CAPITOLUL I Drepturile părinților, tutorilor sau susținătorilor legali 


Art. 168. (1) Părinţii, tutorii sau susţinătorii legali ai antepreșcolarului/preșcolarului/elevului sunt parteneri 
educaționali principali ai unităților de învățământ. 

(2) Părinţii, tutorii sau susținătorii legali ai copilului/elevului au acces la toate informaţiile legate de sistemul de 
învățământ care privesc educaţia copiilor lor. 

(23) Părinţii, tutorii sau susținătorii legali ai copilului/elevului au dreptul de a fi susținuți de sistemul de 
învățământ, pentru a se educa și a-și îmbunătății aptitudinile ca parteneri în relația familie - școală. 


Art. 169. (1) Părintele, tutorele sau susținătorul legal al copilului/elevului are dreptul să fie informat periodic 
referitor la situația școlară și la comportamentul propriului copil. 

(2) Părintele, tutorele sau susținătorul legal al copilului/elevului are dreptul să dobândească informatii referitoare 
numai la situația propriului copil. 


Art. 170. (1) Părintele, tutorele sau susținătorul legal al copilului/elevului are acces în incinta unității de 
învățământ în concordanță cu procedura de acces, dacă: 


a) a fost solicitat/a fost programat pentru o discuţie cu un cadru didactic sau cu directorul/directorul adjunct al 
unității de învățământ; 

b) desfășoară activităţi în comun cu cadrele didactice; 

c) depune o cerere/alt document la secretariatul unității de învățământ; 

d) participă la întâlnirile programate cu educatorul - puericultor/educatoarea/învățătorul/institutorul/profesorul 
pentru învățământ preșcolar/primar/profesorul diriginte; 

e) participă la acţiuni organizate de asociaţia de părinți. 


(2) Consiliul de administraţie are obligaţia stabilirii procedurii de acces al părinţilor, tutorilor sau susținătorilor 
legali în unităţile de învățământ. 


Art. 171. Părinţii, tutorii sau susţinătorii legali au dreptul să se constituie în asociaţii cu personalitate juridică, 
conform legislaţiei în vigoare. 


Art. 172. (1) Rezolvarea situaţiilor conflictuale sesizate de părintele/tutorele/susținătorul legal al copilului/elevului 
în care este implicat propriul copil se face prin discuţii amiabile cu salariatul unității de învățământ implicat, 
educatorul - puericultor/educatoarea/învățătorul/institutorulprofesorul pentru învățământul preșcolar/primar/ 
profesorul diriginte. Părintele/tutorele/susținătorul legal al copilului/elevului are dreptul de a solicita ca la discuții 
să participe și reprezentantul părinților. În situația în care discuțiile amiabile nu conduc la rezolvarea conflictului, 
părintele/tutorele/susținătorul legal are dreptul de a se adresa conducerii unităţii de învățământ, printr-o cerere 
scrisă, în vederea rezolvării problemei. 

(2) În cazul în care părintele/tutorele/susținătorul legal consideră că starea conflictuală nu a fost rezolvată la 
nivelul unității de învățământ, acesta are dreptul de a se adresa, în scris, inspectoratului școlar pentru a media 
și rezolva starea conflictuală. 


CAPITOLUL II Îndatoririle părinţilor, tutorilor sau susținătorilor legali 


Art. 173. (1) Potrivit prevederilor legale părintele, tutorele sau susținătorul legal are obligaţia de a asigura 
frecvenţa școlară a elevului în învățământul obligatoriu și de a lua măsuri pentru școlarizarea elevului, până la 
finalizarea studiilor. 


[(*)] (2) Părintele, tutorele sau susținătorul legal care nu asigură școlarizarea elevului în perioada învățământului 
obligatoriu este sancţionat, conform legislaţiei în vigoare, cu amendă cuprinsă între 100 lei și 1.000 lei ori este 
obligat să presteze muncă în folosul comunității. (alineat modificat prin art. | pct. 50 din Ordinul M.E.N. nr. 
3027/2018, în vigoare de la 22 ianuarie 2018) 

(3) Constatarea contraventiei și aplicarea amenzilor contravenţionale prevăzute la alin. (2) se realizează de 
către persoanele împuternicite de primar în acest scop, la sesizarea consiliului de administraţie al unității de 
învățământ. 

(4) Conform legislaţiei în vigoare, la înscrierea copilului/elevului în unitatea de învățământ, părintele, tutorele 
sau susținătorul legal are obligaţia de a prezenta documentele medicale solicitate, în vederea menținerii unui 
climat sănătos la nivel de grupă/formaţiune de studiu/pentru evitarea degradării stării de sănătate a celorlalți 
elevi/preșcolari din colectivitate/unitatea de învățământ. 

K} (5) Părintele, tutorele sau susținătorul legal are obligaţia ca, minimum o dată pe lună, să ia legătura cu 
profesorul pentru învățământul  preșcolar/învățătorul/institutorul/profesorul pentru învățământul 
primar/profesorul diriginte pentru a cunoaște evoluția copilului/elevului, prin mijloace stabilite de comun acord. 
Prezența părintelui, tutorelui sau a sustținătorului legal va fi consemnată în caietul educatorului - 
puericultor/educatoarei/învățătorului/ institutorului/profesorului pentru învățământ preșcolar/primar, profesorului 
diriginte, cu nume, dată și semnătură. (alineat modificat prin art. | pct. 50 din Ordinul M.E.N. nr. 3027/2018, în 
vigoare de la 22 ianuarie 2018) 

(6) Părintele, tutorele sau susținătorul legal răspunde material pentru distrugerile bunurilor din patrimoniul unității 
de învățământ, cauzate de elev. 

[(*)] (7) Părintele, tutorele sau susținătorul legal al preșcolarului sau al elevului din învățământul primar are 
obligația să îl însoțească până la intrarea în unitatea de învățământ, iar la terminarea activităţilor educative/orelor 
de curs să îl preia. În cazul în care părintele, tutorele sau susținătorul legal nu poate să desfășoare o astfel de 
activitate, împuternicește o altă persoană. (alineat modificat prin art. | pct. 50 din Ordinul M.E.N. nr. 3027/2018, 
în vigoare de la 22 ianuarie 2018) 

(8) Părintele, tutorele sau susținătorul legal al elevului din învățământul primar, gimnazial și ciclul inferior al 
liceului are obligaţia de a solicita, în scris, retragerea elevului în vederea înscrierii acestuia într-o unitate de 
învățământ din străinătate. 

(9) Dispoziţiile alin. (7) nu se aplică în situațiile în care transportul copiilor la și de la unitatea de învățământ se 
realizează cu microbuzele școlare. Asigurarea securității și siguranței în incinta unității de învățământ la venirea 
și părăsirea acesteia, în special pentru elevii din clasa pregătitoare, se stabilește prin regulamentul de organizare 
și funcționare a unității de învățământ. (alineat introdus prin art. | pct. 51 din Ordinul M.E.N. nr. 3027/2018, în 
vigoare de la 22 ianuarie 2018) 


Art. 174. Se interzice oricăror persoane agresarea fizică, psihică, verbală etc. a copiilor/elevilor și a personalului 
unității de învățământ. 


Art. 175. (1) Respectarea prevederilor prezentului regulament și a regulamentului de organizare și funcţionare 
a unităţii de învățământ este obligatorie pentru părinții, tutorii sau susţinătorii legali ai copiilor/elevilor. 

(2) Nerespectarea dispoziţiilor art. 173 alin. (6), art. 174 și art. 175 atrage răspunderea persoanelor vinovate 
conform dreptului comun. 


CAPITOLUL III Adunarea generală a părinţilor 


Art. 176. (1) Adunarea generală a părinților este constituită din toți părinții, tutorii sau susținătorii legali ai 
copiilor/elevilor de la grupă/formaţiune de studiu. 


[(*)] (2) Adunarea generală a părinților hotărăște cu privire la susținerea cadrelor didactice și a echipei 
manageriale a unităţii de învățământ privind activitățile și auxiliarele didactice și mijloacele de învățământ 
utilizate în demersul de asigurare a condiţiilor necesare educării copiilor/elevilor. (alineat modificat prin art. | pct. 
52 din Ordinul M.E.N. nr. 3027/2018, în vigoare de la 22 ianuarie 2018) 

(3) În adunarea generală a părinţilor se discută problemele generale ale colectivului de copii/elevi și nu situația 
concretă a unui copil/elev. Situaţia unui copil/elev se discută individual, numai în prezenţa părintelui, tutorelui 
sau susținătorului legal al copilului/elevului respectiv. 


Art. 177. (1) Adunarea generală a părinţilor se convoacă de către educatorul - puericultor/educatorul/ învățătorul/ 
institutorul/ profesorul pentru învățământul preșcolar/primar/profesorul diriginte, de către președintele 
comitetului de părinţi al clasei sau de către 1/3 din numărul total al membrilor săi ori al elevilor clasei. 

(2) Adunarea generală a părinţilor se convoacă semestrial sau ori de câte ori este nevoie, este valabil întrunită 
în prezenţa a jumătate plus unu din totalul părinților, tutorilor sau susținătorilor legali ai copiilor/elevilor din 

grupa/clasa respectivă și adoptă hotărâri cu votul a jumătate plus unu din cei prezenti. În caz contrar se 
convoacă o nouă adunare generală a părinţilor, în cel mult 7 zile, în care se pot adopta hotărâri, indiferent de 
numărul celor prezenți, cu votul a jumătate plus unu din aceștia. 


CAPITOLUL IV Comitetul de părinți 


Art. 178. (1) În unităţile de învățământ, la nivelul fiecărei grupe/clase, se înființează și funcţionează comitetul de 
părinți. 

(2) Comitetul de părinți se alege, prin majoritate simplă a voturilor, în fiecare an, în adunarea generală a 
părinţilor, convocată de educatorul - puericultor/ educatoarea/ învățătorul/ institutorul/profesorul pentru 
învățământul preșcolar sau primar/profesorul diriginte care prezidează ședința. 


{£} (3) Convocarea adunării generale pentru alegerea comitetului de părinţi are loc în primele 15 zile 
calendaristice de la începerea cursurilor anului școlar. (alineat modificat prin art. | pct. 53 din Ordinul M.E.N. nr. 
3027/2018, în vigoare de la 22 ianuarie 2018) 

(4) Consiliul de conducere al comitetul de părinţi pe grupă/clasă se compune din 3 persoane: un președinte și 
2 membri. În prima ședință după alegere, membrii comitetului decid responsabilitățile fiecăruia, pe care le 
comunică educatorului - puericultor/ profesorului pentru învățământul antepreșcolar/ preșcolar/ primar/ 
profesorului diriginte. 

(5) Consiliul de conducere al comitetului de părinți pe grupă/clasă reprezintă interesele părinţilor, tutorilor sau 
susținătorilor legali ai copiilor/elevilor clasei în adunarea generală a părinţilor, tutorilor sau susținătorilor legali, 
în consiliul profesoral, în consiliul clasei și în relaţiile cu echipa managerială. 


Art. 179. Consiliul de conducere al Comitetului de părinţi pe grupă/clasă are următoarele atribuții: 

a) pune în practică deciziile luate de către adunarea generală a părinţilor elevilor clasei. Deciziile se iau cu 
majoritatea simplă a voturilor părinților, tutorilor sau susținătorilor legali prezenți; 

b) susține organizarea și desfășurarea de proiecte, programe și activități educative extrașcolare la nivelul 
grupei/clasei și a unităţii de învățământ; 

c) susţine organizarea și desfășurarea de programe de prevenire și combaterea violenței, asigurarea siguranţei 
și securității, combaterea discriminării și reducerea absenteismului în mediul școlar; 

d) susţine activităţile dedicate întreţinerii, dezvoltării și modernizării bazei materiale a grupei/clasei și unității de 
învățământ, prin strângerea de cotizații voluntare de la membrii asociaţiei de părinţi și atragerea de fonduri 
bănești și donații de la persoane fizice sau juridice, colectate prin asociația de părinţi cu personalitate juridică 
cu respectarea prevederilor legale în domeniul financiar; 

e) sprijină conducerea unităţii de învățământ și educatorul - puericultor/educatoarea/învățătorul/institutorul/ 
profesorul pentru învățământ antepreșcolar/preșcolar/primar/profesorul diriginte și se implică activ în 
întreţinerea, dezvoltarea și modernizarea bazei materiale a grupei/clasei și a unității de învățământ; 

f) susţine organizarea și desfășurarea de activități de consiliere și orientare socioprofesionale; 

g) se implică în asigurarea securităţii copiilor/elevilor în cadrul activităţilor educative, extraşcolare şi 
extracurriculare; 

h) prezintă, semestrial, adunării generale a părinţilor, justificarea utilizării fondurilor alocate, dacă acestea există. 


[(*)] Art. 180. Președintele comitetului de părinţi pe grupă/clasă reprezintă interesele părinţilor, tutorilor sau 
susținătorilor legali în relaţiile cu consiliul reprezentativ al părinţilor și asociaţia de părinți și, prin acesta/aceasta, 
în relaţie cu conducerea unității de învățământ și alte foruri, organisme și organizații. (articol modificat prin art. | 
pct. 54 din Ordinul M.E.N. nr. 3027/2018, în vigoare de la 22 ianuarie 2018) 

Art. 181. (1) Comitetul de părinți poate decide să susţină, inclusiv financiar prin asociaţia de părinți cu 
personalitate juridică, cu respectarea prevederilor legale în domeniul financiar, întreținerea, dezvoltarea și 
modernizarea bazei materiale a clasei. Hotărârea comitetului de părinți nu este obligatorie. 

(2) Sponsorizarea unei grupe/clase de către un operator economic/persoane fizice se face cunoscută comitetului 
de părinți. Sponsorizarea nu atrage după sine drepturi suplimentare pentru copii/elevi/părinți, tutori sau 
susținători legali. 

[(*)] (3) Este interzisă și constituie abatere disciplinară implicarea copiilor/elevilor sau a personalului din unitatea 
de învățământ în strângerea și/sau gestionarea fondurilor. (alineat modificat prin art. | pct. 55 din Ordinul M.E.N. 
nr. 3027/2018, în vigoare de la 22 ianuarie 2018) 


CAPITOLUL V Consiliul reprezentativ al părinților/Asociaţia de părinți 


Art. 182. (1) La nivelul fiecărei unități de învățământ funcţionează Consiliul reprezentativ al părinților. 
(2) Consiliul reprezentativ al părinţilor din unitatea de învățământ este compus din președinții comitetelor de 
părinți. 


KY} (3) Consiliul reprezentativ al părinţilor este o structură, fără personalitate juridică, a cărei activitate este 
reglementată printr-un regulament adoptat prin hotărârea adunării generale a președinților comitetelor de părinți 
pe grupă/clasă din unitatea de învățământ, care nu are patrimoniu, nu are buget de venituri și cheltuieli, nu are 
dreptul de a colecta cotizații, donații și a primi finanţări de orice fel de la persoane fizice sau juridice. Se poate 
implica în activităţile unității de învățământ prin acţiuni cu caracter logistic - voluntariat. (alineat modificat prin 
art. | pct. 56 din Ordinul M.E.N. nr. 3027/2018, în vigoare de la 22 ianuarie 2018) 

[()] (4) La nivelul fiecărei unităţi de învățământ se poate constitui Asociaţia de părinţi în conformitate cu legislația 
în vigoare privind asociaţiile și fundaţiile, care reprezintă drepturile și interesele părinţilor din unitatea de 
învățământ, membri ai acesteia. (alineat modificat prin art. | pct. 56 din Ordinul M.E.N. nr. 3027/2018, în vigoare 
de la 22 ianuarie 2018) 


Art. 183. (1) Consiliul reprezentativ al părinţilor își desemnează președintele și 2 vicepreședinți ale căror atribuții 
se stabilesc imediat după desemnare, de comun acord între cei 3, și se consemnează în procesul - verbal al 
ședinței. 

(2) Consiliul reprezentativ al părinților se întrunește în ședințe ori de câte ori este necesar. Convocarea 
şedinţelor Consiliului reprezentativ al părinţilor se face de către președintele acestuia sau, după caz, de unul 
dintre vicepreședinți. 

(3) Consiliul reprezentativ al părinţilor desemnează reprezentanții părinţilor, tutorilor sau susținătorilor legali în 
organismele de conducere și comisiile unității de învățământ. 

K} (4) Consiliul reprezentativ al părinţilor este întrunit statutar în prezența a două treimi din numărul total al 
membrilor, iar hotărârile se adoptă prin vot deschis, cu majoritatea simplă a voturilor celor prezenți. În situația 
în care nu se întrunește cvorumul, ședința se reconvoacă pentru o dată ulterioară, fiind statutară în prezenţa a 
jumătate plus 1 din totalul membrilor. (alineat modificat prin art. | pct. 57 din Ordinul M.E.N. nr. 3027/2018, în 
vigoare de la 22 ianuarie 2018) 

(5) Președintele reprezintă Consiliul reprezentativ al părinţilor în relația cu alte persoane fizice și juridice. 

(6) Președintele prezintă, anual, raportul de activitate al Consiliului reprezentativ al părinților. 


Art. 184. Consiliul reprezentativ al părinţilor are următoarele atribuții: 

a) propune unităţilor de învățământ discipline și domenii care să se studieze prin curriculumul la decizia școlii, 
inclusiv din oferta naţională; 

b) sprijină parteneriatele educaţionale între unităţile de învățământ și instituţiile/organizaţiile cu rol educativ din 
comunitatea locală; 

c) susţine unitățile de învățământ în derularea programelor de prevenire și de combatere a absenteismului și a 
violenței în mediul școlar; 

d) promovează imaginea unității de învățământ în comunitatea locală; 

e) se ocupă de conservarea, promovarea și cunoașterea tradițiilor culturale specifice minorităţilor în plan local, 
de dezvoltarea multiculturalității și a dialogului cultural; 

f) susţine unitatea de învățământ în organizarea și desfășurarea tuturor activităților; 

g) susține conducerea unității de învățământ în organizarea și în desfășurarea consultațiilor cu părinții, tutorii 
sau susținătorii legali, pe teme educaţionale; 

h) colaborează cu instituțiile publice de asistență socială/educaţională specializată, direcţia generală de 
asistență socială și protecţia copilului, cu organele de autoritate tutelară sau cu organizațiile nonguvernamentale 
cu atribuții în acest sens, în vederea soluționării situaţiei elevilor care au nevoie de ocrotire; 

i) susține unitatea de învățământ în activitatea de consiliere și orientare socioprofesională sau de integrare 
socială a absolvenților; 

j) propune măsuri pentru școlarizarea elevilor din învățământul obligatoriu și încadrarea în muncă a 
absolvenţilor; 

k) se implică direct în derularea activităţilor din cadrul parteneriatelor ce se derulează în unitatea de învățământ, 
la solicitarea cadrelor didactice; 

|) sprijină conducerea unității de învățământ în asigurarea sănătății și securității elevilor; 

m) are iniţiative și se implică în îmbunătățirea calităţii vieții, în buna desfășurare a activității în internate și în 
cantine; 

n) susține conducerea unităţii de învățământ în organizarea și desfășurarea programului "Școala după școală”. 


Art. 185. (1) Consiliul reprezentativ al părinţilor din unitatea de învățământ poate face demersuri privind 
atragerea de resurse financiare, care vor fi gestionate de către școală constând în contribuţii, donații, 
sponsorizări etc., din partea unor persoane fizice sau juridice din tară și din străinătate, care vor fi utilizate pentru: 


a) modernizarea și întreţinerea patrimoniului unităţii de învățământ, a bazei materiale și sportive; 

b) acordarea de premii și de burse elevilor; 

c) sprijinirea financiară a unor activități extraşcolare; 

d) acordarea de sprijin financiar sau material copiilor care provin din familii cu situație materială precară; 


[()] e) alte activităţi care privesc bunul mers al unităţii de învățământ sau care sunt aprobate prin hotărâre de 
către adunarea generală a părinţilor pe care îi reprezintă. (literă modificată prin art. | pct. 58 din Ordinul M.E.N. 
nr. 3027/2018, în vigoare de la 22 ianuarie 2018) 


(2) Organizația de părinţi colaborează cu structurile asociative ale părinților la nivel local, județean, regional și 
național. 


CAPITOLUL VI Contractul educațional 


Art. 186. (1) Unităţile de învățământ încheie cu părinții, tutorii sau susţinătorii legali, în momentul înscrierii 
antepreșcolarilor/preșcolarilor/elevilor, în registrul unic matricol, un contract educaţional în care sunt înscrise 
drepturile și obligațiile reciproce ale părților. 

(2) Modelul contractului educaţional este prezentat în anexa care face parte integrantă din prezentul regulament. 
Acesta este particularizat la nivelul fiecărei unităţi de învățământ prin decizia consiliului de administrație, după 
consultarea Consiliului de părinți al unității de învățământ. 


Art. 187. (1) Contractul educaţional este valabil pe toată perioada de școlarizare în cadrul unităţii de învățământ. 

(2) Eventualele modificări ale unor prevederi din contractul educațional se pot realiza printr-un act adițional 
acceptat de ambele părți și care se atașează contractului educațional. 


Art. 188. (1) Contractul educaţional va cuprinde în mod obligatoriu: datele de identificare ale părţilor semnatare 
- respectiv unitatea de învățământ, beneficiarul primar al educației, părintele, tutorele sau susținătorul legal, 
scopul pentru care se încheie contractul educațional, drepturile părților, obligațiile părților, durata valabilității 
contractului, alte clauze. 

(2) Contractul educaţional se încheie în două exemplare originale, unul pentru părinte, tutore sau susținător 
legal, altul pentru unitatea de învățământ și își produce efectele de la data semnării. 

(3) Consiliul de administraţie monitorizează modul de îndeplinire a obligaţiilor prevăzute în contractul 
educațional. 

(4) Comitetul de părinţi al clasei urmărește modul de îndeplinire a obligaţiilor prevăzute în contractul educațional 
de către fiecare părinte, tutore sau susținător legal și adoptă măsurile care se impun în cazul încălcării 
prevederilor cuprinse în acest document. 

(5) Candidaţii admiși în unităţile de învățământ din sistemul de apărare, ordine publică și securitate naţională 
încheie cu Ministerul Apărării Naţionale, Ministerul Afacerilor Interne, Ministerul Justiţiei și alte instituții cu atribuții 
în domeniile apărării, informaţiilor, ordinii publice și securităţii contracte educaţionale prin care sunt stabilite 
obligațiile părților contractante, conform instrucţiunilor specifice. 


CAPITOLUL VII Școala și comunitatea. Parteneriate/Protocoale între unitățile de învățământ și alți 
parteneri educaționali 


Art. 189. Autorităţile administraţiei publice locale, precum și reprezentanți ai comunităţii locale colaborează cu 
consiliul de administraţie și cu directorul, în vederea atingerii obiectivelor unităţii de învățământ. 


Art. 190. Unităţile de învățământ pot realiza parteneriate cu asociații, fundaţii, instituții de educaţie și cultură, 
organisme economice și organizații guvernamentale și nonguvernamentale sau alte tipuri de organizații, în 
interesul beneficiarilor direcţi ai educaţiei. 


Art. 191. Unităţile de învățământ, de sine stătător sau în parteneriat cu autoritățile administraţiei publice locale 
și cu alte instituții și organisme publice și private: case de cultură, furnizori de formare continuă, parteneri sociali, 
organizații nonguvernamentale și altele asemenea pot organiza la nivel local centre comunitare de învăţare 
permanentă, pe baza unor oferte de servicii educaţionale adaptate nevoilor specifice diferitelor grupuri - țintă 
interesate. 


Art. 192. Unităţile de învățământ, în conformitate cu legislaţia în vigoare și prevederile prezentului regulament, 
pot iniţia, în parteneriat cu autoritățile administraţiei publice locale și cu organizațiile de părinţi, în baza hotărârii 
consiliului de administrație, activități educative, recreative, de timp liber, pentru consolidarea competențelor 
dobândite sau de accelerare a învățării, precum și activități de învăţare remedială cu elevii, prin programul 
"Școala după școală”. 


Art. 193. (1) Parteneriatul cu autorităţile administrației publice locale are ca scop derularea unor 
activități/programe educaţionale în vederea atingerii obiectivelor educaţionale stabilite de unitatea de 
învățământ. 

(2) Activităţile derulate în parteneriat nu pot avea conotații politice, de propagandă electorală, de prozelitism 
religios și nu pot fi contrare moralei sau legilor statului. 

(3) Autoritățile administraţiei publice locale asigură condițiile și fondurile necesare pentru implementarea și 
respectarea normelor de sănătate și securitate în muncă și pentru asigurarea securității copiilor/elevilor și a 
personalului în perimetrul unității de învățământ. 

Art. 194. (1) Unităţile de învățământ încheie parteneriate și protocoale de colaborare cu operatorii economici, în 
vederea derulării orelor de instruire practică. 


[(*)] (2) Protocolul conține prevederi clare cu privire la responsabilitățile părților, referitoare la asigurarea 
securității elevilor și a personalului școlii, respectarea normelor de sănătate și securitate în muncă, asigurarea 
transportului la și de la operatorul economic, durata activităților, drepturile și îndatoririle elevilor, utilizarea 
fondurilor realizate, cu respectarea prevederilor legale în vigoare. De asemenea, unitățile de învățământ 
profesional și tehnic încheie parteneriate și protocoale de colaborare cu operatorii economici, în vederea 
derulării orelor de instruire practică. Unităţile de învățământ preuniversitar cu personalitate juridică ce 
școlarizează în învățământ profesional și tehnic dual încheie contracte de parteneriat cu unul sau mai mulți 
operatori economici sau cu o asociație/un consorţiu de operatori economici și cu unitatea administrativ - 
teritorială pe raza căreia se află unitatea școlară. Pentru pregătirea profesională, fiecare elev major, respectiv 
părintele, tutorele sau susținătorul legal al elevului minor din aceste unități de învățământ prevăzute încheie un 
contract de pregătire practică individual cu operatorul economic și unitatea de învățământ. Contractele prevăzute 
se reglementează prin metodologii specifice aprobate prin ordin al ministrului educaţiei naţionale. (alineat 
modificat prin art. | pct. 59 din Ordinul M.E.N. nr. 3027/2018, în vigoare de la 22 ianuarie 2018) 


Art. 195. (1) Unităţile de învățământ încheie protocoale de parteneriat cu organizații nonguvernamentale, unități 
medicale, poliție, jandarmerie, instituţii de cultură, asociaţii confesionale, alte organisme, în vederea atingerii 
obiectivelor educaționale stabilite prin proiectul de dezvoltare instituțională/planul de acţiune al unității de 
învățământ. 

(2) Protocolul conţine prevederi cu privire la responsabilitățile părților implicate, cu respectarea prevederilor 
legale în vigoare. 

(3) În cazul derulării unor activități în afara perimetrului unităţii de învățământ, în protocol se va specifica concret 
cărei părți îi revine responsabilitatea asigurării securității copiilor/elevilor. 

(4) Bilanţul activităților realizate va fi făcut public, prin afișare la sediul unităţii, pe site-ul școlii, prin comunicate 
de presă și prin alte mijloace de informare. 

(5) Unităţile de învățământ pot încheia protocoale de parteneriat și pot derula activităţi comune cu unități de 
învățământ din străinătate, având ca obiectiv principal dezvoltarea personalităţii copiilor și a tinerilor, 
respectându-se legislația în vigoare din statele din care provin instituțiile respective. 

(6) Reprezentanții părinților, tutorilor sau susținătorilor legali se vor implica direct în buna derulare a activităților 
din cadrul parteneriatelor ce se derulează în unitatea de învățământ. 


TITLUL X Dispoziţii tranzitorii și finale 


Art. 196. Se interzice constituirea de fonduri de protocol sau a oricărui alt fond destinat derulării 
examenelor/evaluărilor naţionale. 


[()] Art. 197. (1) În unităţile de învățământ fumatul este interzis, conform prevederilor legislației în vigoare. 
(2) În timpul orelor de curs, al examenelor și al concursurilor este interzisă utilizarea telefoanelor mobile; prin 
excepție de la această prevedere, este permisă utilizarea acestora în timpul orelor de curs, numai cu acordul 
cadrului didactic, în situația folosirii lor în procesul educativ sau în situaţii de urgență. Pe durata orelor de curs 
telefoanele mobile se păstrează în locuri special amenajate din sala de clasă, setate astfel încât să nu deranjeze 
procesul educativ. 

(articol modificat prin art. | pct. 60 din Ordinul M.E.N. nr. 3027/2018, în vigoare de la 22 ianuarie 2018) 

[()] Art. 198. (1) În unitățile de învățământ se asigură dreptul fundamental la învățătură și este interzisă orice 
formă de discriminare a copiilor/elevilor și a personalului din unitate. 
(2) În unitățile de învățământ sunt interzise măsurile care pot limita accesul la educație al elevilor, cum ar fi, de 
exemplu, efectuarea de către aceștia a serviciului pe școală, interzicerea participării la cursuri sau sancţionarea 
elevilor care nu poartă uniforma unității de învățământ sau altele asemenea. 

(articol modificat prin art. | pct. 61 din Ordinul M.E.N. nr. 3027/2018, în vigoare de la 22 ianuarie 2018) 


Art. 199. (1) În termen de 45 de zile de la data publicării prezentului regulament în Monitorul Oficial al României, 
Partea |, consiliile de administraţie ale unităţilor de învățământ sunt obligate ca, pe baza acestuia și a dispozițiilor 
legale în vigoare, să aprobe propriile regulamente de organizare și funcționare. 

[(*)] (2) La elaborarea regulamentului de organizare și funcționare și a regulamentului intern se respectă și 
prevederile din Statutul elevului, aprobat prin ordin al ministrului educaţiei naţionale. (alineat modificat prin art. | 
pct. 62 din Ordinul M.E.N. nr. 3027/2018, în vigoare de la 22 ianuarie 2018) 


Art. 200. La data intrării în vigoare a prezentului regulament se abrogă Ordinul ministrului educaţiei naționale nr 
5.115/2014 privind aprobarea Regulamentului de organizare și funcţionare a unităţilor de învățământ 
preuniversitar, publicat în Monitorul Oficial al României, Partea |, nr. 23 și 23 bis din 13 ianuarie 2015. 


[(*)] Art. 201. Anexele nr. 1 și 2 fac parte integrantă din prezentul regulament. (articol modificat prin art. | pct. 63 
din Ordinul M.E.N. nr. 3027/2018, în vigoare de la 22 ianuarie 2018) 


SUMAR: 


[(*9] ANEXA Nr. 1 Modelul contractului educaţional (anexa devine anexa nr. 1 prin art. | pct. 64 din Ordinul M.E.N. 
nr. 3027/2018, în vigoare de la 22 ianuarie 2018) 


ANEXA Nr. 2 Schema procedurii de utilizare în școli a auxiliarelor didactice aprobate/avizate de MEN (anexă 
introdusă prin art. | pct. 64 din Ordinul M.E.N. nr. 3027/2018, în vigoare de la 22 ianuarie 2018) 


K} ANEXA Nr. 1 la regulament 
(anexa devine anexa nr. 1 prin art. | pct. 64 din Ordinul M.E.N. nr. 3027/2018, în vigoare de la 22 ianuarie 2018) 


Modelul contractului educațional 
Antet școală 


Având în vedere prevederile Legii educației naţionale nr. 1/2011, cu modificările și completările ulterioare, ale 
Regulamentului de organizare și funcționare a unităţilor de învățământ preuniversitar aprobat prin OMENCS 5079 / 
31.08.2016, ale Legii nr. 272/2004, privind protecţia și promovarea drepturilor copilului, republicată, se încheie prezentul 
CONTRACT EDUCAŢIONAL. 

Părţile semnatare: 

COLEGIUL NAȚIONAL “LUCIAN BLAGA” SEBEȘ, cu sediul în SEBEȘ, STR. CĂLUGĂRENI NR. 49, reprezentată prin 
director, dl prof. Nicolae Moga. 


Beneficiarul indirect, dna/dl. părinte/tutore/susţinător legal al 


elevului, cu domiciliul în , 
Beneficiarul direct al educaţiei , elev. 

Scopul contractului: asigurarea condiţiilor optime de derulare a procesului de învățământ prin implicarea și 
responsabilizarea părților implicate în educația beneficiarilor direcţi ai educaţiei. Drepturile părţilor: drepturile părților 

semnatare ale prezentului contract sunt cele prevăzute în Regulamentul cadru de organizare și funcționare a unităţilor de 
învățământ preuniversitar și în Regulamentul - cadru de organizare și funcționare a unității de învățământ. 


Părţile au cel puțin următoarele obligații: 


1. Unitatea de învățământ se obligă: 


k) 


să asigure condițiile optime de derulare a procesului de învățământ; 

să asigure respectarea condiţiilor și a exigențelor privind normele de igienă școlară, de protecție a muncii, de 
protecție civilă și de pază contra incendiilor în unitatea de învățământ; 

să asigure că tot personalul unităţii de învățământ respectă cu strictețe prevederile legislaţiei în vigoare; 

să asigure că toţi beneficiarii educației sunt corect și la timp informaţi cu prevederile legislaţiei specifice în vigoare; 
ca personalul din învățământ să aibă o ţinută morală demnă, în concordanță cu valorile educaţionale pe care le 
transmite elevilor și un comportament responsabil; 

să sesizeze, la nevoie, instituţiile publice de asistență socială/educaţională specializată, direcția generală de 
asistență socială și protecția copilului în legătură cu aspecte care afectează demnitatea, integritatea fizică și 
psihică a elevului/copilului; 

să se asigure că personalul din învățământ nu desfășoară acțiuni de natură să afecteze imaginea publică a 
copilului/elevului, viaţa intimă, privată și familială a acestora; 

să asigure că personalul din învățământ nu aplică pedepse corporale și nu va agresa verbal sau fizic colegii; 

că personalul didactic evaluează elevii direct, corect și transparent și nu condiționează această evaluare sau 
calitatea prestaţiei didactice la clasă de obţinerea oricărui tip de avantaje; 

să desfășoare în unitatea de învățământ activități care respectă normele de moralitate și nu pun în niciun moment 
în pericol sănătatea și integritatea fizică sau psihică a copiilor/elevilor, respectiv a personalului unității de 
învățământ; 

să asigure că în unitatea de învățământ sunt interzise activităţile de natură politică și prozelitism religios. 


2. Părintele/tutorele/susținătorul legal al copilului/elevului are următoarele obligații: 


a) 


b) 


asigură frecvența școlară a elevului în învățământul obligatoriu și ia măsuri pentru școlarizarea elevului, până la 
finalizarea studiilor; 

prezintă documentele medicale solicitate la înscrierea copilului/elevului în unitatea de învățământ, în vederea 
menținerii unui climat sănătos la nivel de grupă/clasă pentru evitarea degradării stării de sănătate a celorlalți 
copii/elevi din colectivitate/ unitatea de învățământ; 

cel puţin o dată pe lună, ia legătura cu educatoarea/învățătorul/institutorul/profesorul pentru învățământul 
preșcolar/ profesorul pentru învățământul primar/profesorul diriginte pentru a cunoaște evoluţia copilului/elevului; 
răspunde material pentru distrugerile bunurilor din patrimoniul școlii, cauzate de elev; 

respectă prevederile Regulamentului de organizare și funcționare a unității de învățământ; 

nu agresează fizic, psihic, verbal personalul unităţii de învățământ. 


3. Elevul are următoarele obligații: 


a) 


b) 


de a se pregăti la fiecare disciplină/modul de studiu, de a dobândi competențele și de a-și însuși cunoștințele 
prevăzute de programele școlare; 

de a frecventa cursurile, în cazul beneficiarilor primari ai educației din învățământul de stat, particular și 
confesional autorizat/acreditat; 

de a se prezenta la cursuri și la fiecare evaluare/sesiune de examene organizată de unitatea de învățământ, în 
cazul elevilor din învățământul obligatoriu, înscriși la cursuri cu frecvență redusă; 

de a avea un comportament civilizat și o ținută decentă, atât în unitatea de învățământ, cât și în afara ei; 

e) de a respecta Regulamentul de organizare și funcționare a unității de învățământ, regulile de circulație, normele 
de securitate și de sănătate în muncă, de prevenire și de stingere a incendiilor, normele de protecţie a mediului; 

f) de a nu distruge documentele școlare, precum cataloage, carnete de elev, foi matricole, documente din portofoliul 
educațional etc.; 

g) dea nu deteriora bunurile din patrimoniul unității de învățământ (materiale didactice și mijloace de învățământ, 
cărți de la biblioteca școlii, mobilier școlar, mobilier sanitar, spații de învățământ etc.); 

h) de a nu aduce sau difuza, în unitatea de învățământ, materiale care, prin conținutul lor, atentează la 
independenţa, suveranitatea și integritatea naţională a țării, care cultivă violenţa și intoleranţa; 

i) de a nu organiza/participa la acțiuni de protest, care afectează desfășurarea activităţii de învățământ sau care 
afectează participarea la programul școlar; 

j) de a nu deţine/consuma/comercializa, în perimetrul unității de învățământ și în afara acestuia, droguri, substanțe 
etnobotanice, băuturi alcoolice, țigări; 

k) de a nu introduce și/sau face uz, în perimetrul unităţii de învățământ, de orice tipuri de arme sau alte produse 
pirotehnice, cum ar fi muniţie, petarde, pocnitori, brichete etc., precum și spray-uri lacrimogene, paralizante sau 
altele asemenea care, prin acţiunea lor, pot afecta integritatea fizică și psihică a beneficiarilor direcţi ai educației 
și a personalului unității de învățământ; 

|) dea nu poseda și/sau difuza materiale care au un caracter obscen sau pornografic; 

m) de a nu aduce jigniri și de a nu manifesta agresivitate în limbaj și în comportament față de colegi și fată de 
personalul unității de învățământ sau de a leza în orice mod imaginea publică a acestora; 

n) de a nu provoca! instiga/participa la acte de violenţă în unitate și în afara ei; 

0) deanu părăsi incinta școlii în timpul pauzelor sau după începerea cursurilor, fără avizul profesorului de serviciu 
sau al învățătorului/institutorului/profesorului pentru învățământul primar/profesorului diriginte. 


Durata contractului: prezentul contract se încheie pe durata unui nivel de învățământ. 


Încheiat azi, „ în două exemplare, în original, pentru fiecare parte. 
Unitate școlară, Beneficiar indirect(părinte), Beneficiar direct, 
Director, (elevul în vârstă de cel puţin 14 ani) 


*) Contractul educaţional - tip urmează a fi particularizat, la nivelul fiecărei unități de învățământ, prin decizia 
consiliului de administrație. 

**) Părintele/Tutorele/Susţinătorul legal, pentru elevii din învățământul antepreșcolar, preşcolar, primar, 
gimnazial și liceal, respectiv elevul, pentru învățământul postliceal. 

